
अथ सप्तमं मरडलम्‌ । 
प्रथमोऽनुवाकः । सूळ १-१७ 


(१) प्रथमं सूक्तम्‌ 
(१-२५) पञ्चक्रिंशत्यृचस्यास्य सूक्तस्य मैत्राबरुणिर्वसिष्ठ क्रषिः । ग्रम्िर्दैबता । 
(१-१८) प्रथमाद्यष्टादशर्चा विराट्‌, 
(१६-२५) एकोनविंश्यादिसप्तानाञ्च त्रिष्टुप्‌ छन्दसी 

ग्रग्नि नरो दीर्धितिभिररणयो हस्तच्युती जनयन्त प्रशस्तम्‌ । दूरेदृशं 
गृहप॑तिमथर्यृम्‌ १ ड़ 
तमग्निमस्ते वस॑वो न्य॑रवन्‌ त्सुप्रतिचक्षमर्वसे कुत॑श्चित्‌ । दक्षाय्यो यो दम 
आस नित्यः २ 
प्रेद्धो अग्ने दीदिहि पुरो नो ऽज॑स्त्रया सूर्म्या यविष्ठ । त्वां शर्श्वन्त उ्प यन्ति 
वाजाः ३ EF हर 
प्र ते अम्रयोडम़ि भ्यो वरं निः सुवीरासः शोशुचन्त द्युमन्तः । यत्रा नर॑ः 
समासते सुजाताः ४ र रि 
दा नों अग्ने धिया रयिं सुवीर॑ स्वपत्यं संहस्य प्रशस्तम्‌ । न यं यावा तर्रति 
यातुमावान्‌ ५ हर 
उप यमेतिं युव॒तिः सुदक्षं दोषा वस्तोर्हविष्मंती घृताची । उप 
स्वैन॑मरम॑तिर्वसूयुः ६ 
विश्वा अग्नेड्प दृहार्राती र्येभिस्त्पोभिरदेहो जरूथम्‌ । प्र निस्वरं 
चातयस्वामीवाम्‌ ७ 
आ यस्ते अम्र इधते अ्रनीकं वर्सिष्ठ शुक्र दीदिवः पावक । उतो न॑ एभिः 
स्तवर्थैरिह स्याः ८ EF 
वि ये ते अग्ने भेजिरे अनीकं मर्ता नरः पित्र्यासः पुरुत्रा । उतो न॑ एभिः 
सुमनां इह स्याः € हर 
इमे नरो वृत्रहत्येषु शूरा विश्वा अर्देवीरभि स॑न्तु मायाः । ये मे धिय॑ प॒नय॑न्त 
प्रशस्ताम्‌ १० | 
मा शूने अग्ने नि ष॑दाम नृणां माशेर्षसोऽवीर॑ता परिं त्वा । प्रजाब॑तीषु दुर्यासु 
दुर्यं ११ 
यमश्वी निर्त्यमुपयार्ति यज्ञं प्रजाव॑न्तं स्वपत्यं क्षयं नः । स्वर्जन्मना शेष॑सा 

वावृधानम्‌ १२ 
पाहि नों अग्ने रसो ग्रर्जुष्टात्‌ पाहि धूर्तेरर॑रुषो अघायोः । त्वा युजा 
पतनायूभि ष्याम्‌ १३ हे i 
सेदम्निरग्रीरत्यस्त्वन्यान्‌ यत्र॑ वाजी तन॑यो वीळर्पाणिः । सहस्रपाथा अक्षरा 
समेति १४ 

सेद्म्निर्यो बनुष्यतो निपाति समेद्धारमंहस उरुष्यात्‌ । सुजातासः परिं 
चरन्ति वीराः १% EF 

अयं सो अ्रम्रिराहंतः पुरुत्रा यमीर्शानः समिदिन्धे हविष्मान्‌ । परि 
यमेत्यध्वरेषु होता १६ 

त्वे अग्र आहव॑नानि भूरीशानास आ जुंहयाम नित्यां । उभा कृण्वन्तो 
वहतू मियेधे १७ EF 

इमो अग्रे वीततमानि हव्या ऽज॑स्त्रो वक्षि देवर्तातिमच्छ । प्रतिं न ई 
सुरभीर्णि व्यन्तु १८ 

मा नों अग्नेड्वीरते परां दा दुर्वाससेऽम॑तये मा नों अस्यै । 

मा न॑ः क्षुधे मा रक्षस॑ ऋतावो मा नो दमे मा वन आ जुहूर्थाः १६ 

नू मे ब्रह्माणयम्न उच्छ॑ंशाधि त्वं दैव म॒घव॑द्मः सुषूदः । 

रातौ स्यामोभयास आ तें यूयं पात स्वस्तिभिः सदां नः २० 

त्वम॑म्रे सुहवो रणवस॑टूक सुदीती सूनो सहसो दिदीहि । 

मा त्वे सचा तन॑ये नित्य आ ध ङ्गा वीरो अस्मन्नर्यो वि दासीत्‌ २१ 
मा नों ग्रम्ने दुर्भृतये सचैषु देवेद्धेष्वम्िषु प्र बोचः । 

मा तें अस्मान्‌ दुर्मतयो भूमाद्चिंद्‌ देवस्य सूनो सहसो नशन्त २२ 

स मर्तो अग्ने स्वनीक रेवानमर्त्ये य आजुहोति हव्यम्‌ । 

स देवतां वसुवर्नि दधाति यं सूरिरर्थी पृच्छमान एति २३ 

महो नों अग्ने सुवितस्य॑ विद्वान्‌ रयिं सूरिभ्य आ व॑हा बृहन्तम्‌ । 

येन॑ व॒यं सहसावन्‌ मदेमाऽविक्ितास आयुषा सुवीराः २४ 

नू मे ब्रह्मांयम्न उच्छशाधि त्वं देव मघर्वद्मः सुषदः । 

रातौ स्यामोभयास ग्रा ते यूयं पात स्वस्तिभिः सदा नः २५ 
द्वितीयोऽध्यायः । व० १-३० 


403 


भै MAHARISHI UNIVERSITY OF MANAGEMENT 
[Rik Veda] मयडल 9 VEDIC LITERATURE COLLECTION 


(२) द्वितीयं सूक्तम्‌ 
(१-११) एकादशर्चस्यास्य सूक्तस्य मैत्रावरुशिर्वसिष्ठ क्रषिः । (१) प्रथमर्च इध्मः 
समिद्धो वाग्निः, (२) दट्वितीयाया नराशंसः, (३) तृतीयाया इळः, (४) चचतर्थ्या 
बर्हिः, (५) पञ्चम्या देवीर्द्वारः, (६) षष्ठ्या उषासानक्ता, (७) सप्तम्या दैव्यौ 
होतारौ प्रचेतसौ, (८) अ्रष्टम्यास्तिस्तरो देव्यः सरस्वतीळाभारत्यः, (६) 
नवम्यास्त्वष्टा, (१०) दशम्या वनस्पतिः, (११) एकादश्याश्च स्वाहाकृतयो 
देवताः । त्रिष्टुप्‌ छन्द 
जुषस्व नः समिर्धमम्रे अद्य शोचा बृहद्‌ यजतं धूममृणवन्‌ । 
उर्प स्पृश दिव्यं सान्‌ स्तूपैः सं रश्मिभिस्ततनः सूर्यस्य १ 
नराशंसस्य महिमान॑मेषा मुर्प स्तोषाम यज॒तस्य॑ यज्ञैः 
ये सुक्रतवः शुच॑यो धिय॒धाः स्वर्दन्ति देवा उ॒भर्यांनि हव्या २ 
ईळेन्य बो असरं स॒दक्ष मन्तर्टतं रोदसी सत्यवाचम्‌ । 
म॒नुष्वदुम्रिं मनुना समिद्धं समध्वराय सदमिन्महेम ३ 
सपर्यवो भर॑माणा अ्रभिज्ञ प्र वृते नम॑सा बर्हिरग्नौ । 
आजु ह्णाना घृतर्पष्ठं पूर्षड्ठ दध्वर्यबो हविर्षा मर्जयध्वम्‌ ४ 
स्वाध्योई॑ वि दुरो देवयन्तो ऽ्शिश्रय्‌ रथयुर्देवताता । 
पूर्वी शिशां न मातरा रिहाणे समग्रो न समनेष्वञ्जन्‌ ५ 
उत योष॑णे दिव्ये म॒ही न॑ उषासानक्ता सुदुर्घेव धेनु 
बर्हिषर्दा पुरुहूते मघोनी आ यज्ञिये सुविताय श्रयेताम्‌ ६ 
विप्रां यज्ञेषु मानुषेषु कारू मन्ये वां जातवेदसा यज॑ध्यै । 
ऊर्ध्वं नों अध्वरं कृतं हवेषु ता देवेषु वनथो वार्याणि ७ 
आ भार॑ती भार॑तीभिः स॒जोषा इळां देवैम॑नुष्येंभिरम्रिः । 
सर॑स्वती सारस्वतेभिरर्वाक तिस्त्रो देवी्बार्हि रेदं स॑दन्तु ८ 
तन्न॑स्तुरीपमर्ध पोषयिलु देव॑ त्वष्टर्वि रराणः स्य॑स्व । 
यतों वीरः कर्मण्यः सुदक्षो युक्तग्रावा जाय॑ते देवकामः ६ 
बन॑स्पतेऽव॑ सृजोप॑ देवा नम्िर्हविः शमिता सूदयाति । 
सेदु होतां सत्यतरो यजाति यथां देवानां जनिमानि वेद॑ १० 
आ याह्यग्ने समिधानो अर्वाङिन्द्रेण देवैः सरथं तुरेभिः । 
बहिर्न आस्तामदितिः सुपुत्रा स्वाहां देवा अमृतां मादयन्ताम्‌ ११ 

(३) तृतीयं सूक्तम्‌ 
(१-१०) दशर्चस्यास्य सूक्तस्य मैत्रावरुणिर्वसिष्ठ आृषिः । अग्निर्देवता । 
त्रिष्टुप्‌ छन्दः 
अग्निं वो देवमम्रिभिः स॒जोषा यजिष्ठं दूतम॑ध्वरे कृणुध्वम्‌ । 
यो मर्त्येषु निश्चविर्रृतावा तपुर्मूर्धा घृतान्नः पावकः १ 
प्रोथदश्वो न यबसेऽविष्यन्‌ यदा महः संवरणाद्‌ रैशाद्‌ ठ व्यस्थांत्‌ । 
आदस्य वातो अन वाति शोचि रघ स्म ते ब्रजनं कृष्णमस्ति २ 
उद्‌ यस्य॑ ते नव॑जातस्य॒ वृष्णो ऽग्ने चर॑न्त्य॒जरां इधानाः । 
अच्छा द्यामरुषो धूम एंति सं दूतो अग्र ईय॑से हि देवान्‌ ३ 
वि यस्य॑ ते पृथिव्यां पाजो अ्रश्रैत्‌ तृषु यदन्रां समवृक्त जम्भैः । 
सेनेव सृष्टा प्रसिंतिष्ट एति यवं न द॑स्म जुह्वां विवेक्षि ४ 
तमिद्‌ दोषा तमुषसि यर्विष्ठामग्रिमत्यं न म॑र्जयन्त नर॑ः । 
निशिशाना अतिथिमस्य योनौ दीदाय॑ शोचिराह॑तस्य वृष्ण॑ः ५ 
सुसंदृक तें स्वनीक प्रतीकं वि यद्‌ रुक्मो न रोच॑स उपाके । 
दिवो न तें तन्यतुरैति शुष्म॑ श्वित्रो न सूरः प्रतिं चक्षि भानुम्‌ ६ 
यथां बः स्वाहाम्रये दाशेम परीळाभिर्घृतव॑द्धश्च हव्यैः । 
तेभिर्नो अग्ने अमितैर्महोभिः शतं पूर्भिराय॑सीभिर्नि पाहि ७ 
या वां ते सन्तिं दाशुषे अ्र्घष्टा गिरो वा याभिर्नृवतीरुरुष्याः । 
ताभिर्नः सूनो सहसो नि पाहि स्मत्‌ सूरीञ्ज॑रितृचफढ्ञ्जांतवेदः ८ 
निर्यत्‌ पतेव स्वर्धितिः शुचिर्गात्‌ स्वया कृपा तन्वा रोचमानः । 
आ यो मात्रोर्शेन्यो जनिष्ट देवयज्याय सुक्रतुः पावकः € 
एता नों अग्ने सौभ॑गा दिदीह्यपि क्रतुं सुचेत॑सं वतेम । 
विश्वां स्तोतृभ्यो गृणते च॑ सन्तु यूयं पात स्वस्तिभिः सदां नः १० 


(४) चतुर्थं सूक्तम्‌ 
(१-१०) दशर्चस्यास्य सूक्तस्य मैत्राबरुणिर्वसिष्ठ आृषिः । अम्निर्देवता । 
त्रिष्टुप्‌ छन्द 
प्र वः शक्राय भानवे भरध्वं हव्यं म॒तिं चाग्नये सर्पतम्‌ । 
यो दैव्यानि मानुषा जनंष्य न्तर्विश्वानि विद्मना जिगाति १ 
स गृत्सो अग्रिस्तरुणश्चिदस्तु यतो यविष्ठो अर्जनिष्ट मातः । 

सं यो वर्ना युवते शुचिंदन्‌ भूरिं चिदन्ना समिदत्ति सद्यः २ 
अस्य देवर्स्य संसद्यनीके यं मर्तासः श्येतं ज॑गुभ्रे । 

नि यो गृभं पौरुषेयीमुवोच दुरोक॑मम्रिरायबै शुशोच ३ 

अयं कविरकविषु प्रचेता मर्तेष्वग्रिरमृतो नि धायि । 

स मा नो ग्रत्रं जुहुरः सहस्वः सदा त्वे सुमन॑सः स्याम ४ 

ग्रा यो योनिं देवकृतं ससाद क्रत्वा ह्यशम्रिरमृताँ अतारीत्‌ । 
तमोष॑धीश्च व॒निन॑श्च गर्भ भूमिश्च विश्वर्घायसं बिभर्ति % 

ईशे ह्यश्म्रिर्मृतस्य भरे रीशें रायः सुवीर्यस्य दातोः । 

मा त्वां व॒यं संहसावन्नवीरा माप्स॑वः पर्रि षदाम॒ मादुंबः ६ 
परिषद्यं ह्यरणस्य रेक्णो नित्य॑स्य रायः पर्तयः स्याम । 

न शेषो अग्रे अन्यर्जात मस्त्यचेतानस्य मा पथो वि दुक्षः ७ 
नहि ग्रभायारणः सुशेवो ऽन्योदर्यों मन॑सा मन्तवा उ । 

अर्धा चिदोकः पुनरित्‌ स एत्या ऽऽ नों वाज्य॑भीषाळेतु नव्य॑ः ८ 
त्वम॑ग्ने वनुष्यतो नि पाहि त्वमुं नः सहसावन्नवद्यात्‌ । 

सं त्वां ध्वस्मन्वदभ्येतु पाथः सं र॒यिः स्पहयार्य्यः सहस्त्री ६ 
एता नों अग्मे सौभ॑गा दिदीह्यपि क्रतु सुचेत॑सं वतेम । 

विश्वां स्तोतृभ्यो गृण॒ते च॑ सन्तु यूयं पांत स्वस्तिभिः सदां नः १० 


(%) पञ्चमं सूक्तम्‌ 
(१-६) नवर्चस्यास्य सूक्तस्य मैत्रावरुणिर्वसिष्ठ अृषिः । वेश्वानरोऽमिर्देवता । 
त्रिष्टुप्‌ छन्दः 
प्राम्रये तवसे भरध्वं गिर॑ दिवो अरतर्ये पृथिव्याः । 
यो विश्वेषाममृर्तानामुपस्थे वैश्वानरो वावृधे जागृवद्द्रिः १ 
पृष्टो दिवि धाय्यग्निः प॑थिव्यां नेता सिन्धूनां वृषभः स्तियानाम्‌ । 
स मानुषीरभि विशो वि भाति वैश्वानरो वावृधानो वरॅण २ 
त्वद्‌ भिया विश आयन्नसिक्नीरसमना जहतीर्भोजनानि । 
वैश्वानर पूरवे शोशचानः पुरो यदग्रे दरयन्नदीदेः ३ 
तव॑ त्रिधातुं पृथिवी उत द्यौ वैश्वानर ब्र॒तम॑ग्रे सचन्त । 
त्वं भासा रोद॑सी ग्रा तंतन्था 5जस्त्रेग शोचिषा शोशचानः ४ 
त्वाम॑ग्ने हरितो वावशाना गिर॑ः सचन्ते धुर्नयो घृताचीः । 

पतिं कृष्टीनां रथ्यं रयीणां वैश्वानरमुषसां केतुमह्वाम्‌ ५ 
त्वे अ्र॑सुर्य१ वस॑वो न्युंणवन्‌ क्रतुं हि ते मित्रमहो जुषन्त॑ । 
त्वं दस्यूँरीक॑सो अग्र आज उरु ज्योतिर्जनयन्नार्याय ६ 

स जार्यमानः परमे व्योमन्‌ वायुर्न पाथः परि पासि स॒द्यः । 
त्वं भुर्बना जनर्यन्नभि क्र न्नर्पत्याय जातवेदो दशस्यन्‌ ७ 
तामग्ने अस्मे इषमेर॑यस्व वैश्वानर द्युमतीं जातवेदः । 

यया राधः पिन्व॑सि विश्ववार पृथु श्रवो दाशुषे मर्त्याय ८ 
तं नो अग्रे मघवंड्मः पुरुक्षं रयिं नि वाजं श्रुत्यं युवस्व । 
वैश्वानर महिं नः शर्म यच्छ रुद्रेभिरग्ने वसुभिः स॒जोषाः ६ 


(६) षष्ठं सूक्तम्‌ 
(१-७) सपर्चस्यास्य सूक्तस्य मैत्रावरुणिर्वसिष्ठ आृषिः । वैश्वानरोऽम्निर्देबता । 
त्रिष्टुप्‌ छन्दः 
प्र सम्राजो ग्र्सुरस्य प्रश॑स्तिं पुंसः कृष्टीनारम॑नुमारद्यस्य । 
इन्द्रस्येव प्र तवस॑स्कृतानि वन्दै दारु वन्द॑मानो विवक्मि १ 
कविं केतुं धासिं भानुमत्रै र्हिन्वन्ति शं राज्यं रोद॑स्योः । 
पुरंदरस्य गीर्भिरा विवासे ऽमेर्ब्रतानिं पूर्व्या महानि २ 
न्यंक्रतून ग्रथिनों मृधर्वांचः पर्णीरश्रद्धाँ अंवुघाँ अयज्ञान्‌ । 
प्रप्र तान्‌ द्स्यूरम्रिर्विवाय पूर्वश्चकाराप॑राँ अय॑ज्यून्‌ ३ 
यो अपाचीने तर्मसि मर्दन्तीः प्राचीश्चकार नृर्तमः शचीभिः । 
तमीर्शांनं वस्वो अम्रिं गृणीषे ऽनानतं द॒मर्य॑न्तं पृतन्यून्‌ ४ 
यो देह्योई अन॑मयद्‌ वधस्त्रे रयो अर्यप॑त्लीरुषस॑श्चकारं । 
स निरुध्या नह॑षो यहो अग्रि विशश्वक्रे बलिहृतः सहोभिः ५ 
यस्य शर्मन्नुप विश्वे जनांस एवैस्तस्थुः सुमतिं भिर्तमाणाः । 
वैश्वानरो बरमा रोदस्यो राम्रि: स॑साद पित्रोरुपस्थम्‌ ६ 
आ देवो द॑दे ब॒ध्या३ वर्सूनि वैश्वानर उर्दिता सूर्यस्य । 
आ स॑मुद्राद॑रादा पर॑स्मा दाम्निर्ददे दिव आ पृथिव्याः ७ 


(७) सप्तमं सूक्तम्‌ 
(१-७) सप्र्चस्यास्य सूक्तस्य मैत्रावरुणिर्वसिष्ठ क्रषिः । अम्रिर्देवता । त्रिष्टुप्‌ 

छ्न्दः 
प्र वॉ देवं चित्‌ सहसानमग्नि मश्वं न वाजिन॑ हिषे नमोभिः । 
भवां नो दूतो अध्वरस्य विद्वान्‌ त्मना देवेषु व्रिविदे मित्रः १ 
आ याह्यग्ने पथ्या३ अनु स्वा मन्द्रो देवानां सरूयं जुषाणः । 
आ सानु शुष्मैर्नदर्यन्‌ पृथिव्या जम्भैभिर्विश्वमुशधग्वर्नानि २ 
प्राचीनों यज्ञः सुधितं हि बर्हिः प्रीणीते ग्रमरिरीळितो न होतां । 
आ मातरा विश्ववरि हवानो यतो यविष्ठ जज्ञिषे सुशेवः ३ 
सद्यो अ्र॑ध्वरे र॑थिरं ज॑नन्त॒ मानुषासो विचेतसो य एंषाम्‌ । 
विशार्मधायि विश्पतिर्दुरोणई ऽग्रिर्मन्द्रो मर्धुबचा ऋतावा ४ 
असांदि वृतो वह्लिंराजग॒न्वा नग्निर्ब्रह्मा नृषदने विधर्ता । 

द्यौश्च यं पंथिवी वावृधाते आ यं होता यज॑ति विश्ववारम्‌ ५ 
एते झम्नेभिर्विश्वमार्तिरन्त मन्त्रं ये वारं नर्या अत॑क्षन्‌ । 

प्र ये विश॑स्तिरन्त श्रोष॑माणा आ ये में अस्य दीर्धयन्नृतस्य ६ 
नू त्वाम॑ग्न ईमहे वसिष्ठा ईशानं सूनो सहसो वर्सूनाम्‌ । 

इर्ष स्तोतृभ्यो मघर्वद्ध आनङ्‌ यूयं पात स्वस्तिभिः सर्दा नः ७ 


(८) अ्रष्टमं सूक्तम्‌ 
(१-७) सपर्चस्यास्य सूक्तस्य मैत्रावरुणिर्वसिष्ठ आृषिः । अम्रिर्देवता । 
त्रिष्टुप्‌ छन्दः 
इन्धे राजा समर्यो नमोभिर्यस्य प्रतीकमारहतं घृतेन । 
नरो हव्येभिंरीळते सबाध आम्रिरयं उषसामशोचि १ 
अयमु ष्य सुम॑हाँ अवेदि होतां मन्द्रो मर्नुषो यह्णो अग्निः । 
वि भा अंकः ससृजानः पृथिव्यां कृष्णपविरोषंधीभिर्ववक्षे २ 
कयां नो अग्मे वि व॑सः सुवृक्तिं कामुं स्व॒धार्मृणवः शस्यमानः । 
कदा भ॑वेम पर्तयः सुदत्र रायो वन्तारो दुष्टर॑स्य साधोः ३ 
प्रप्रायमम्रिर्भरतस्य॑ शृण्वे वि यत्‌ सूर्यो न रोच॑ते बृहद्‌ भाः । 
अभि यः पुरुं पृत॑नासु तस्थौ द्युतानो दैव्यो अतिथिः शुशोच ४ 
असन्नित्‌ त्वे आहव॑नानि भूरि भुवो विश्वेभिः सुमना अनीकैः । 
स्तुतश्चिंदम्रे शृणिवषे गृणानः स्व॒यं व॑र्घस्व तन्वं सुजात ५ 
इदं वर्चः शतसाः संस॑हस्त्र मुदग्रये जनिषीष्ट द्विबर्हाः । 

शं यत्‌ स्तोतृभ्य आपये भर्वाति द्युमदमीवचार्तनं रक्षोहा ६ 
नू त्वार्मग्र ईमहे वर्सिष्ठा ईशानं सूनो सहसो वर्सूनाम्‌ । 
इष॑ स्तोतृभ्यो मघर्वद्ध आनङ्‌ यूयं पात स्वस्तिभिः सर्दा नः ७ 


(६) नवमं सूक्तम्‌ 
(१-६) षड़चस्यास्य सूक्तस्य मैत्रावरुणिर्वसिष्ठ षिः । अम्रिर्देवता । 
त्रिष्टुप्‌ छन्दः 
अबोधि जार उषसांमुपस्था द्धोता मन्द्रः कविर्तमः पावकः । 
दर्धाति केतुमुभय॑स्य जन्तो हव्या देवेषु द्रविणं सुकृत्सु १ 
स सुक्रतुर्यो वि दुर॑ः पणीनां पुनानो अर्क पुरुभोर्जसं नः । 
होता मन्द्रो विशां दमूनास्तिरस्तमो ददृशे राम्याणाम्‌ २ 
अ्र्मूरः कविररदितिर्विवर्स्वान्‌ त्सुसंसन्मित्रो अतिथिः शिवो न॑ः । 
चित्रभांन्रुषसां भात्यग्रे ऽपां गर्भः प्रस्वश आ विवेश ३ 
ईव्ठेन्यों वो मनुषो युगेर्ष समनगा अंशुचज्जातवेदा 
स॒संदृशा भानना यो विभाति प्रति गार्वः समिधानं न॑घन्त ४ 
अग्ने याहि दूत्यं मा रिंषणयो देवाँ अर्च्छा ब्रह्मकृता ग॒णेनं । 
सर॑स्वतीं मरुतो अश्विनापो यक्ष देवान्‌ र॑ल॒धेयांय विश्वान्‌ ५ 
त्वामग्रे समिधानो वर्सिष्ठो जरूथं हन्‌ यक्षि राये पुर॑धिम्‌ । 
पुरुणीथा जातवेदो जरस्व यूयं पात स्वस्तिभिः सदां नः ६ 


(१०) दशमं सूक्तम्‌ 
(१-५) पञ्चर्चस्यास्य सूक्तस्य मैत्रावरुणिर्वसिष्ठ ऋषिः । अअरम्निर्देबता । 
त्रिष्टुप्‌ छन्द 
उषो न जारः पृथु पाजों अश्रेद्‌ दविद्य॒तद्‌ दीद्यच्छोशचानः । 
वृषा हरिः शुचिरा भांति भासा धियों हिन्वान उशतीरजीगः १ 
स्वर्णं वस्तोरुषसामरोचि यज्ञं तन्वाना उशिजो न मन्म॑ । 
अम्रिर्जन्मानि देव आ वि विद्वान्‌ द्रवद्‌ दूतो देंवयावा निष्ठः २ 
अच्छा गिरो म॒तयो देवयन्तीरग्निं य॑न्ति द्रकिंणं भिक्न॑माणाः । 
सुसंदृशं सुप्रतीकं स्वञ्चं हव्यवाहमरतिं मानुषाणाम्‌ ३ 
इन्द्र नो अग्ने वसुभिः स॒जोषां रुद्रं रुद्रेभिरा वहा बृहन्तम्‌ । 

आदित्येभिरदितिं विश्वज॑न्यां बृहस्पतिमुर्क्व॑भिर्विश्चर्वारम्‌ ४ 
मन्द्रं होतारमुशिजो यविष्ठ मग्निं विशं ईळते अध्वरेषु । 
स हि क्षपावाँ अर्भवद्‌ रयीणा मर्तनद्रो दूतो य॒जर्थाय देवान्‌ ५ 


(११) एकादशं सूक्तम्‌ 
(१-४) पञ्चर्चस्यास्य सूक्तस्य मैत्रावरुणिर्वसिष्ठ क्रषिः । अग्रिर्देवता । त्रिष्टुप्‌ 
छन्दः म॒हाँ अस्यध्वरस्य प्रकेतो न ऋते त्वदमृता मादयन्ते । 
आ विश्वेभिः सरथं याहि देवै र्न्यम्ने होतां प्रथमः संदेह १ 
त्वामीळते अजिरं दूत्याय हविष्मन्तः सदमिन्मानुषासः । 
यस्य॑ देवैरास॑दो बर्हिरम्रे ऽहान्यस्मै सुदिना भवन्ति २ 
त्रिश्चिदक्तोः प्र चिकितुर्वसूनि त्वे अन्तर्दाशुषे मर्त्याय । 
मनुष्वद॑ग्र इह य॑क्षि देवान्‌ भवां नो दूतो अंभिशस्तिपावां ३ 
अग्निरीशे बृहतो अध्वरस्या ऽग्नि विश्वस्य हविषः कृतस्य । 
क्रतुं ह्य॑स्य वस॑वो जुषन्ताऽथां देवा द॑धिरे हव्य॒वाह॑म्‌ ४ 
आम्रं बह हविरद्याय देवा निन्द्रज्येष्ठास इह मादयन्ताम्‌ । 
इमं य॒ज्ञं दिवि देवेषुं धेहि यूयं पात स्वस्तिभिः सदां नः ५ 


(१२) द्वादशं सूक्तम्‌ 

(१-३) तृचस्यास्य सूक्तस्य मैत्रावरुणिर्वसिष्ठ ऋषिः । अम्रिर्दैवता । त्रिष्टुप्‌ छन्दः 
अगन्म महा नम॑सा यविष्ठं यो दीदाय सर्मिद्धः स्वे दुरोणे । 
चित्रभानुं रोद॑सी अन्तरुर्वी स्वाहतं विश्वतः प्रत्यञ्चम्‌ १ 
स म॒ह्णा विश्वां दुरितानि साहा नग्निः ष्ट॑वे दम आ जातवेदाः । 
स नों रक्षिषद्‌ दुरितारद॑बद्या दस्मान्‌ गुणत उत नों मघोन: २ 
त्वं वरुण उत मित्रो अग्ने त्वां वर्धन्ति मतिभिर्वसिष्ठाः । 
त्वे वर्स सुषणनानि सन्तु यूयं पांत स्वस्तिभिः सदा नः ३ 


(१३) त्रयोदशं सूक्तम्‌ 
(१-३) तृचस्यास्य सूक्तस्य मैत्रावरुणिर्वसिष्ठ आृषिः । वैश्वानरोऽम्निर्देवता । 
त्रिष्टुप्‌ छन्दः 
प्राग्नये विश्वशुचे धियंधे ऽसुरघ्ने मन्म धीतिं भरध्वम्‌ । 

भरें हविर्न बर्हिषि प्रीणानो वैश्वानराय यत॑ये मतीनाम्‌ १ 
त्वर्मम्ने शोचिषा शोशचान आ रोद॑सी अपृणा जाय॑मानः । 
त्वं देवाँ अभिशस्तेरमुञ्चो वैश्वानर जातवेदो महित्वा २ 
जातो यद्ने भुर्वना व्यरूय॑ः पशून्‌ न गोपा इर्यः परिज्मा । 
वैश्वानर ब्रह्म॑णे विन्द गातुं यूयं पात स्वस्तिभिः सदां नः ३ 


(१४) चतुर्दशं सूक्तम्‌ 
(१-३) तृचस्यास्य सूक्तस्य मैत्रावरुणिर्वसिष्ठ क्र्षिः । अग्रिर्देवता । (१) 
प्रथमर्चो बृहती, (२-३) द्वितीयातृतीययोश्व त्रिष्टुप्‌ छन्दसी 
समिधां जातवेदसे देवाय देवहृतिभिः । 
हविर्भिः शक्र्शोचिषे नमस्विनो व॒यं दाशेमाग्रये १ 
वयं ते अग्ने समिर्धा विधेम वयं दाशेम सुष्टती य॑जत्र । 
वयं घृतेर्नाध्वरस्य होत र्बयं देव हविर्षा भद्रशोचे २ 
आ नों देवेभिरुपं देवहूंति मम्रें याहि वष॑ट्कृतिं जुषाणः । 
तुभ्यं देवाय दार्शतः स्याम यूयं पात स्वस्तिभिः सर्दा नः ३ 


(१४) पञ्चदशं सूक्तम्‌ 
(१-१५) पञ्चदशर्चस्यास्य सूक्तस्य मैत्रावरुणिर्वसिष्ठ आृषिः । अग्रिर्देवता । 
गायत्री छन्दः 
उपसद्याय मीळहर्ष आस्ये जुहता हविः । यो नो नेदिष्ठमाप्यम्‌ १ 
यः पञ्च॑ चर्षणीरभि निंषसाद्‌ दमेदमे । कविर्गृहर्पतिर्युा २ 
स नो वेदो अमात्य मम्री र॑च्तु विश्वतः । उतास्मान्‌ पात्वंहसः ३ 
नवं नु स्तोममम्रये दिवः श्येनार्यं जीजनम्‌ । वस्व॑ः कुविद्‌ ब॒नातिं नः ४ 
स्पार्हा यस्य॒ श्रियों दृशे रयिर्वीरवतो यथा । अग्रै यज्ञस्य शोच॑तः ५ 
सेमां वेतु वर्षट्कृति मग्निर्जुषत नो गिर॑ः । यजिष्ठो हव्यवाहनः ६ 
नि त्वां नक्ष्य विशूपते द्युमन्तं देव धीमहि । सुवीर॑मम्र आहत ७ 
क्षर्प उस्त्रश्च॑ दीदिहि स्वम्रयस्त्वयां व॒यम्‌ । सुवीरस्त्वम॑स्मयुः ८ 
उर्प त्वा सातये नरो विप्रासो यन्ति धीतिभिः । उपार्ञरा सहस्त्रिणी € 
अग्री रक्षांसि सेधति शक्रशोचिरमंर्त्यः । शुर्चिः पावक ईड्यः १० 
स नो राधांस्या भरे शॉनः सहसो यहो । भर्गश्च दातु वार्यम्‌ ११ 

त्वमग्रे वीरवद्‌ यशो देवश्च सविता भर्गः । दितिश्च दाति वार्यम्‌ १२ 
अग्ने रक्षा णो ग्रंहसः प्रतिं ष्म देव रीष॑तः । तपिष्ठिरजरो दह १३ 
अर्धा मही न आयस्य नांधृष्टो नृपीतये । पूर्भवा शतर्भुजिः १४ 

त्वं न॑ः पाद्यंह॑सो दोषावस्तरघायतः । दिवा नक्त॑मदाभ्य १५ 


(१६) षोडशं सूक्तम्‌ 
(१-१२) द्वादशर्चस्यास्य सूक्तस्य मैत्रावरुणिर्वसिष्ठ आृषिः । अ्रम्रिर्देवता । 
प्रगाथः ( विषमर्चा बृहती समर्चा सतोबृहती ) छन्दः 
एना वो अग्निं नम॑सो र्जो नपातमा हवे । 
प्रियं चेतिष्ठमरतिं स्व॑घ्वरं विश्व॑स्य दूतममृत॑म्‌ १ 
स योजते अरुषा विश्वभोजसा स दुद्रवत्‌ स्वांहतः । 
सुब्रह्मा यज्ञः सुशमी वर्सूनां देवं राधो जनानाम्‌ २ 
उद॑स्य शोचिर॑स्था दाजुह्ाांनस्य मीळहुर्षः । 
उद्‌ धूमासो अरुषासो दिविस्पृशः समसिर्मिन्धते नर॑ः ३ 
तं त्वा दूतं कुरमहे य॒शस्त॑मं देवाँ आ वीतये बह । 
विश्वां सूनो सहसो मर्तभोज॑ना रास्व तद्‌ यत्‌ त्वेम॑हे ४ 
त्वमग्रे गृहर्पति स्त्वं होतां नो अ्रध्वरे । 
त्वं पोतां विश्ववार प्रचेता यक्षि वेषिं च वार्यम्‌ ५ 
कृधि रल्नं यज॑मानाय सुक्रतो त्वं हि र॑ल्लधा असिं । 
आ न॑ ृते शिंशीहि विश्व॑मृत्विजं सुशंसो यश्च दच्॑ते ६ 
त्वे अग्रे स्वाहत प्रियासः सन्तु सूरयः । 
यन्तारो ये म॒घर्वानो जनांना मूर्वान्‌ द्यन्त गोनाम्‌ ७ 
येषामिळां घृतहस्ता दुरोण आ अपिं प्राता निषीद॑ति । 
ताँस्त्रायस्व सहस्य द्रुहो निदो यच्छा नः शर्म दीर्घश्रुत्‌ ८ 
स मन्द्रया च जिह्वया वह्लिरासा विदुष्टरः । 
अग्नें रयिं मघवंद्मो न आ वह हव्यर्दातिं च सूदय ६ 
ये राधांसि ददत्यश्व्या म॒घा कामेन श्रब॑सो महः । 
ताँ अंहसः पिपृहि पर्तुभिष्टं शतं पूर्भिर्यविष्ठ्य १० 
देवो वॉ द्रक्रिणोदाः पूर्णां बिबष्टयासिच॑म्‌ । 
उद्‌ वां सिञ्चध्वमुप वा पृणध्व मादिद्‌ वों देव ओहते ११ 

तं होतारमध्वरस्य प्रचेतसं वर्हि देवा अंकृणवत । 
दर्धाति र॑ विधते सुवीर्यं मम्रिर्जनाय दाशुषे १२ 


(१७) सप्तदशं सूक्तम्‌ 
(१-७) सप्तर्चस्यास्य सूक्तस्य मैत्रावरुणिर्वसिष्ठ झृषिः । अम्निर्देवता । द्विपदा 
त्रिष्टुप्‌ छन्दः 
अग्रे भव सुषमिधा सर्मिद्ध उत बर्हिरुर्विया वि स्तृणीताम्‌ १ 
उत द्वार॑ उशतीर्वि श्र॑यन्तामुत देवाँ उशत आ वहेह १२ 
अग्रे वीहि हविषा यच्च॑ देवान्‌ त्स्व॑ध्व॒रा क़ंणुहि जातवेदः ३ 
स्वध्वरा क॑रति जातवेदा यक्ष॑द्‌ देवां अमृर्तान्‌ पिप्रयज्च २ ४ 
वंस्व बिश्वा वार्याणि प्रचेतः स॒त्या भ॑वन्त्वाशिषों नो अद्य ५ 
त्वामु ते द॑धिरे हव्यवाहं देवासो अम्र ऊर्ज आ नपातम्‌ ३६ 
ते ते देवाय दाश॑तः स्याम म॒हो नो रत्ना वि दंघ इयानः ४ ७ 
द्वितीयोऽनुवाकः । सू० १८-३३ 


(१८) अ्रष्टादशं सूक्तम्‌ 
(१-२५) पञ्चविंशत्युचस्यास्य सूक्तस्य मैत्रावरुणिर्वसिष्ठ आृषिः । (१-२१) 
प्रथमाद्येककिंशत्यृचामिन्द्रः, (२२-२५) द्वाविंश्यादिचतसृणाञ्च पेजवनस्य सुदासो 
दानस्तुतिर्देवते । त्रिष्टुप्‌ छन्दः 
त्वे ह यत्‌ पितर्र॑श्चिन्न इन्द्र विश्वां वामा ज॑रितारो अस॑न्वन्‌ । 
त्वे गाव॑ः सुदुघास्त्वे ह्यश्वा स्त्वं वर्स देवयते वर्निष्ठः १ 
राजैव हि जनिभिः क्षेष्येवाऽव द्युभिरभि विदुष्कविः सन्‌ । 
पिशा गिरों मघवन्‌ गोभिरश्चै स्त्वायतः शिशीहि राये अस्मान्‌ २ 
इमा उ त्वा पस्पृधानासो अत्र मन्द्रा गिरो देवयन्तीरुप स्थुः । 
अर्वाची ते पथ्यां राय एतु स्याम॑ ते सुमताविन्द्र शर्मन्‌ ३ 
धेनुं न त्वां सूयव॑से दुदुक्ष ज्ञप ब्रह्माणि ससृजे वसिष्ठः । 
त्वामिन्मे गोप॑तिं विश्वं आहा ऽऽ न॒ इन्द्रः सुमतिं गन्त्वच्छ ४ 
अर्णांसि चित्‌ पप्रथाना सुदास इन्द्रो गाधान्यकृणोत्‌ सुपारा । 
शर्धन्तं शिम्युमुचथस्य नव्यः शापं सिन्धूनामकृणोदश॑स्तीः ५ 

परोळा इत्‌ तर्वशो यक्ञरासीद्‌ राये मत्स्यांसो निर्शिता अपीव । 
शरष्टिं चक्र्भृगवो द्रुह्यवश्च सखा सखायमतरद्‌ विषूचोः ६ 

आ पक्थासो भलानसो भनन्ता ऽलिंनासो विषाणिर्नः शिवासँ 

आ योऽन॑यत्‌ सधमा आर्यस्य गव्या तृत्सुभ्यो अजगन्‌ युधा नृन्‌ ७ 
दुराध्योई॑ अ्रदितिं स्रेवर्य॑न्तो ऽचेतसो वि ज॑गृभ्रे परुष्णीम्‌ । 
मह्णाविव्यक पृथिवीं पर्त्यमानः पशुष्कविररशयञ्चार्यमानः ८ 
ईयुरर्थं न न्यर्थं परुष्णी माशश्चनेदभिपित्वं ज॑गाम । 

सुदास इन्द्रः सुतुकाँ अमित्रा नरर॑न्धयन्मानुषे वश्चिवाचः € 
ईयुर्गावो न यवसादगोपा यथाकृतमभि मित्रं चितासं 

पृश्निगावः परश्निनिप्रेषितासः श्रृष्टि चक्रर्निय॒तो रन्त॑यश्च १० 

एकं च यो विंश॒तिं च॑ श्रवस्या वैकर्णयोर्जनान राजा न्यस्त॑: । 
दस्मो न सद्मन्‌ नि शिशाति ब॒र्हिः शूरः सर्गमकृणोदिन्द्र॑ एषाम्‌ ११ 
अर्थ श्रुतं कवर्ष वृद्धमप्स्व नं द्रुह्यं नि वृंणग्बञ्नाह जबाहः 

वृणाना ग्रत्रं सख्यार्य सख्यं त्वायन्तो ये अम॑दन्नन त्वा १२ 

वि सद्यो विश्वां टृंहितान्येषा मिन्द्रः परः सह॑सा सप्त दर्द 
व्यान॑वस्य॒ तृत्स॑वे गर्य॑ भा ग्जेष्मं परु विदर्थे मुध्रबाचम्‌ १३ 

नि ग॒व्यवोऽन॑वो द्ुह्यर्वश्च षष्टिः शता सुषुपुः षट्‌ स॒हस्त्रां । 
षष्टिर्वीरासो अधि षड्‌ दुवोयु विश्वेदिन्द्रस्य वीर्या कृतानि १४ 
इन्द्रेणेते तृत्स॑वो वेविषाणा आपो न सृष्टा अधवन्त नीची: । 
दुर्मित्रासः प्रकलविन्मिमाना जह॒विश्वांनि भोज॑ना सुदासे १५ 

अर्ध वीरस्य॑ श्ृतपार्म॑निन्द्रं परा शर्ध॑न्तं नुनुदे अभि क्षाम्‌ । 

इन्द्रो मन्युं म॑न्युम्यो मिमाय भेजे पथो व॑र्तनिं पत्य॑मानः १६ 

आश्रेर्ण चित्‌ तद्वेक॑ चकार सिंह्यं चित्‌ पेत्वेना जघान । 

ग्रव॑ स्त्रक्तीर्वेश्यांवृश्चदिन्द्रः प्रायच्छद्‌ विश्वा भोजना सुदास १७ 
शर्श्वन्तो हि शत्र॑वो रारधुष्टें भेदस्य चिच्छर्धतो विन्द॒ रन्थिम्‌ । 

मर्ताँ एनः स्तुव॒तो यः कृणोति तिग्मं तस्मिन्‌ नि ज॑हि बजजमिन्द्र १८ 
ग्रावदिन्द्र॑ यमुना तृत्स॑वश्च प्रात्रं भेदं सर्वताता मुषायत्‌ । 

अजासश्च शिग्रबो यर्क्षवश्व बलिं शीर्षाणि जभ्रुरश्व्यानि १६ 

न त॑ इन्द्र सुमतयो न राय॑ः संचक्षे पूर्वा उषसो न नूत्नाः । 

देव॑कं चिन्मान्यमानं जंघन्था >5व त्मर्ना बृहतः शम्ब॑रं भेत्‌ २० 


414 


MAHARISHI UNIVERSITY OF MANAGEMENT ऋक्‌ बेद [Rik Veda] 


VEDIC LITERATURE COLLECTION 


प्र ये गृहादर्ममदुस्त्वाया पराशरः शतयातुर्वसिष्ठः । 

न तें भोजस्य॑ सरूयं मृषुन्ता 5र्था सूरिभ्यः सुदिना व्युच्छान्‌ २१ 
द्वे नपुर्दिबवतः शते गो ड्र रथां व॒धूम॑न्ता सुदासः । 

अर्हन्नमे पेजव॒नस्य दानं होतेव सद्य पर्येमि रेभ॑न्‌ २२ 

चत्वारो मा पेजवनस्य दानाः स्मद्दिष्टयः कृशनिनो निरेके । 
ऋजासों मा पृथिविष्ठाः सुदार्स स्तोकं तोकाय श्रव॑से बहन्ति २३ 
यस्य श्रवो रोद॑सी अन्तरुर्वी शीर्ष्णेशीर्ष्णे विब॒भाजां विभक्ता । 
सम्ेदिन्द्रं न सतरबतों गृणन्ति नि युध्यामधिमंशिशादुभीके २४ 

इमं नरो मरुतः सश्चतानु दिवोदासं न पितर॑ सुदासः । 

अविष्टनां पैजवनस्य केतं दूणाशं क्षत्रमजर॑ दुबोयु २५ 


(१६) एकोनविंशं सूक्तम्‌ 
(१-११) एकादशर्चस्यास्य सूक्तस्य मैत्रावरुसिर्वसिष्ठ ऋषिः । इन्द्रो देवता । 
त्रिष्टुप्‌ छन्दः 

यस्तिग्मशृङ्गो वृषभो न भीम एकः कृष्टीश्चयावर्यति प्र विश्वाः । 
यः शश्व॑तो अदाशुषो गय॑स्य प्रयन्तासि सुष्वितराय वेद॑ः १ 
त्वं ह त्यदिन्द्र कुत्समावः श॒श्रषमाणस्तरन्वा समर्ये । 
दासं यच्छुष्णं कयवं न्य॑स्मा अर॑न्धय आर्जनेयाय शिक्षन्‌ २ 
त्वं धृष्णो धृषता वीतहव्यं प्रावो विश्वाभिरूतिभिः सुदास॑म्‌ । 
प्र पोरुकृत्सिं त्रसदस्युमावः क्षेत्रसाता वृत्रहत्येषु पूरुम्‌ ३ 
त्वं नृभिर्नृमणो देववीतौ भूरीणि वृत्रा ह॑र्यश्व हंसि । 
त्वं नि दस्युं चुमुरिं धुनिं चाऽस्वांपयो दभीतये सुहन्तु ४ 
तव॑ च्यौत्नानि वज्रहस्त तानि नव यत्‌ पुरो नव॒तिं च॑ स॒द्यः । 
निवेशने शततमाविवेषी रहंञ्च वृत्रं नमुचिमुताहन्‌ ५ 
सना ता त॑ इन्द्र भोजनानि रातह॑व्याय दाशुषे सुदासे । 
वृष्णे ते हरी वर्षणा युनज्मि व्यन्तु ब्रह्माणि पुरुशाक वाज॑म्‌ ६ 
मा तें अस्यां सहसावन्‌ परिष्टा वघार्य भूम हरिवः परादै । 
त्रार्यस्व नोऽवृकेभिर्वरूथे स्तर्वं प्रियासः सूरिषु स्याम ७ 
प्रियास इत्‌ ते मघवन्नभिष्टौ नरो मदेम शरणे सर्खायः । 
नि तुर्वशं नि याइ शिशीह्यतिथिग्वाय शंस्य॑ करिष्यन्‌ ८ 

सद्यश्चिन्न ते मघवन्नभिष्टौ नर॑ः शंसन्त्युक्थशास उक्था । 

ये ते हवॅभिर्बि पर्णीर॑दाश न्नस्मान्‌ वृणीष्व युज्याय तस्मै ६ 

एते स्तोमां नरां नृतम तुर्भ्य मस्मद्रथञ्चो दद॑तो म॒घानि । 

तेषामिन्द्र वृत्रहत्ये शिवो भ्‌ः सखां च शूरोऽविता च॑ नृणाम्‌ १० 
न्‌ ईन्द्र शर स्तव॑मान ऊती ब्रह्मज्तस्तन्वां वावृधस्व । 

उप नो वाजान्‌ मिमीह्युप स्तीन्‌ यूयं पात स्वस्तिभिः सदां नः ११ 
तृतीयोऽध्यायः । बठ १-३० | 


(२०) विंशं सूक्तम्‌ 
(१-१०) दशर्चस्यास्य सूक्तस्य मैत्रावरुणिर्वसिष्ठ सृषिः । इन्द्रो देवता । 
त्रिष्टुप्‌ छन्दः 
उग्रो जज्ञे वीर्याय स्व॒धावा ञ्चक्रिरपो नर्यो यत्‌ करिष्यन्‌ । 
जग्मिर्युवा नृषर्दनमवॉभि स्त्राता न इन्द्र एन॑सो महश्चित्‌ १ 
हन्ता वृत्रमिन्द्रः शशवानः प्रावीन्नु वीरो जरितारमूती । 
कर्ता सुदासे अह वा उ लोकं दाता वस महरा दाशर्षे भत्‌ २ 
युध्मो अनर्वा ख॑जकृत्‌ समद्रा शूरः सत्राषाड जनुषेमर्षाळह 
व्यास इन्द्रः पर्तनाः स्वोजा अधा विश्वं शत्रूयन्तं जघान ३ 
उभे चिदिन्द्र रोद॑सी महित्वा 55 प॑प्राथ तविषीभिस्तुविष्मः । 
नि बज्जमिन्द्रो हरिवान्‌ मिर्मिक्ञन्‌ त्समन्ध॑सा मर्देषु वा उवोच ४ 
वर्षा जजान वृष॑णं रणाय तमु चिन्नारी नर्य॑ ससूव । 
प्र यः सेनानीरध नृभ्यो अस्ती नः सत्वा गवेर्षणः स धृष्णुः ५ 
न्‌ चित्‌ स भ्रैषते जनो न रॅषन्‌ मनो यो अस्य घोरमाविवासात्‌ । 
यज्ञैर्य इन्द्रे दर्घते दुवांसि क्षयत्‌ स राय औतपा तेजाः ६ 
यदिन्द्र पूर्वो अपराय शिक्ष नय॒ज्यायान्‌ कनीयसो देष्णम्‌ । 
अमृत इत्‌ पर्यासीत दूर मा चित्र चित्र्यं भरा रयिं नः ७ 
यस्त॑ इन्द्र प्रियो जनो ददाश दस॑न्निरेके अद्रिवः सखां ते । 
वयं तें अस्यां सुमतौ चनिष्ठाः स्याम वरूथे अन्न॑तो नृपीतो ८ 
एष स्तोमों अचिक्रदद्‌ वृषा त उत स्तामुर्मघवन्नक्रपिष्ट । 
रायस्कामो जरितार॑ त आगन्‌ त्वमङ्ग श॑क्र वस्व आ श॑को नः € 
स न॑ इन्द्र त्वर्यताया इषे धा स्त्मर्ना च ये मघर्वानो जुनन्ति । 

वस्वी षु तें जरित्रे अस्तु शक्तिर्यूयं पांत स्वस्तिभिः सदां नः १० 


(२१) एकविंशं सूक्तम्‌ 
(१-१०) दशर्चस्यास्य सूक्तस्य मैत्रावरुणिर्वसिष्ठ सृषिः । इन्द्रो देवता । 
त्रिष्टुप्‌ छन्दः 
असावि देवं गो्ृजीकमन्धो न्य॑स्मिननिन्द्र जनुषेमुवोच । 
बोधामसि त्वा हर्यश्च यज्ञ बोर्धा नः स्तोममन्धसो मदेषु १ 
प्र य॑न्ति यज्ञं विपर्यन्ति बर्हिः सोममादो विदर्थे दुध्रवाचः । 
न्यु भ्रियन्ते यशसो गृभादा दूरउंपन्दो वृर्षणो नृषाच॑ः २ 
त्वमिन्द्र स्त्रविंतवा अपस्कः परिँछिता अहिना शूर पूर्वीः । 
त्वद्‌ वांवक्रे रथ्यो३ न धेना रेज॑न्ते विश्वां कृत्रिमाणि भीषा ३ 
भीमो विवेषार्युधेभिरेषा मर्पांसि विश्वा नर्याणि विद्वान्‌ । 
इन्द्रः पुरो जह॑षाणो वि टूघोत्‌ वि वजहस्तो महिना ज॑घान ४ 
न यातव इन्द्र जूजुवुर्नो न बन्दना शविष्ठ वेद्यार्भिः । 
स शर्धदर्यो विषुणस्य जन्तो र्मा शिश्नदेवा अ्रपि गुरतं नः ५ 
अभि क्रत्वेन्द्र भूरध ज्मन्‌ न तें विव्यड महिमानं रजाँसि ॥ हि वृत्रं शवसा 
जघन्थ॒ न शत्रुरन्तं विविदद्‌ युधा ते ६ हर 
देवाश्वित्‌ ते असुर्याय पूर्वे ऽनु क्षतत्राय ममिरे सहांसि । 
इन्द्रौ म॒घानि दयते विष्ये -द्रं वाज॑स्य जोहुवन्त सातौ ७ 
कीरिश्चिद्धि त्वामब॑से जुहावेशानमिन्द्र सौभ॑गस्य भूरेः । 
अवो बभूथ शतमूते अस्मे अ्॑भिक्षत्तुस्त्वा्चतो वरूता ८ 
सखायस्त इन्द्र विश्वह स्याम नमोवृधासो महिना त॑रुत्र । 
वन्वन्तुं स्मा तेऽव॑सा समीकेई ऽभींतिम॒र्यो वनुषां शरवांसि ६ 
स न॑ इन्द्र त्वय॑ताया इषे धा स्तूमनां च ये म॒घर्वांनो जुनन्ति । 
वस्वी षु तें जरित्रे अस्तु शक्तिर्यूयं पांत स्वस्तिभिः सदां नः १० 


(२२) द्वाविंशं सूक्तम्‌ 
(१-६) नवर्चस्यास्य सूक्तस्य मैत्रावरुणिर्वसिष्ठ सृषिः । इन्द्रो देवता । (१-८) 
प्रथमाद्यष्टर्चा विराट्‌, (६) नवम्याश्च त्रिष्टुप्‌ छन्दसी 
पिबा सोम॑मिन्द्र मन्दतु त्वा यं ते सुषाव॑ हर्यश्वाद्रिः । 

सोतुर्बाहभ्यां सुय॑तो नार्वां १ 

यस्ते मदो युज्यश्चारुरस्ति येन॑ वृत्राणि हर्यश्च हंसि । 

स त्वामिन्द्र प्रभूवसो ममत्तु २ 

बोधा सु में मघवन्‌ वाचमेमां यां ते वसिष्ठो अर्चति प्रश॑स्तिम्‌ । 
इमा ब्रह्म॑ सधमादे जुषस्व ३ 

श्रुथी हवं विपिपानस्याद्रेरर्बोधा विप्रस्यार्चतो मनीषाम्‌ । 
कृष्वा दुवांस्यन्तमा सचेमा ४ 

न ते गिरो अपिं मृष्ये तुरस्य न सँष्टतिम॑सुर्यस्य विद्वान्‌ । 

सदा ते नाम॑ स्वयशो विवक्मि ५ | 

भूरि हि ते सर्वना मानुषेषु भूरिं मनौषी ह॑वते त्वामित्‌ । 

मारे अ्रस्मन्म॑घवञ्जचोक कः ६ 

तुभ्येदिमा सर्वना शूर विश्वा त॒भ्यं ब्रह्माणि वर्धना कृणोमि । 
त्वं नृभिर्हव्यो विश्वर्घासि ७ 

नू चिन्नु ते मन्यमानस्य दस्मोदश्नुवन्ति महिमानमुग्र । 

न वीर्यमिन्द्र ते न रार्धः ८ 

ये च पूर्व ऋषयो ये च नूत्रा इन्द्र ब्रह्माणि जनर्यन्त विप्राः । 
अस्मे तें सन्तु सख्या शिवानि यूयं पात स्वस्तिभिः सदां नः ६ 


(२३) त्रयोविंशं सूक्तम्‌ 
(१-६) षङड़चस्यास्य सूक्तस्य मैत्रावरुणिर्वसिष्ठ आृषिः । इन्द्रो देवता । 
त्रिष्टुप्‌ छन्दः 
उदु ब्रह्माण्यैरत श्रवस्य न्द्र॑ समर्ये मंहया वसिष्ठ । 
आ यो विश्वानि शव॑सा ततानोपश्रोता म ईव॑तो वर्चांसि १ 
अयामि घोष॑ इन्द्र देवजामि रिरञ्यन्त यच्छुरुधो विवाचि । 
नहि स्वमायुश्चिकिते जनेषु तानीदंहांस्यति पर्ष्यस्मान्‌ २ 
युजे रथ॑ गवेष॑णं हरिभ्यामुप ब्रह्माणि जुजुषाणम॑स्थुः । 
वि बाधिष्ट स्य रोद॑सी महित्वे न्द्रो वुत्राणयंप्रती ज॑घ॒न्वान्‌ ३ 
आर्पश्चित्‌ पिप्युः स्तर्योई न गावो नर्चन्नृतं ज॑रितार॑स्त इन्द्र । 
याहि वायुर्न नियुतो नो अच्छा त्वं हि धीभिर्दय॑से वि वाजान्‌ ४ 
ते त्वा मदां इन्द्र मादयन्तु शष्मिणं तुविराध॑सं जरित्रे । 

एको देवत्रा दर्यसे हि मर्ता नस्मिञ्छुर सर्बने मादयस्व ५ 
एवेदिन्द्रं वर्षणं वजबाहं वर्सिष्ठासो अ्रभ्यर्चन्त्यकैः । 
स न॑ः स्तुतो वीरव॑द धातु गोर्मद्‌ यूयं पात स्वस्तिभिः सर्दा नः ६ 


(२४) चतुर्विंशं सूक्तम्‌ 
(१-६) षङड़चस्यास्य सूक्तस्य मैत्रावरुणिर्वसिष्ठ आृषिः । इन्द्रो देवता । 
त्रिष्टुप्‌ छन्दः 
योनिष्ट इन्द्र सद॑ने अकारि तमा नृभिः पुरुहत प्र याहि । 
असो यर्था नोऽविता वृधे च ददो वसूनि ममदश्च सोमैः १ 
गृभीतं ते मन॑ इन्द्र द्विबर्हाः सुतः सोमः परिषिक्ता मर्घूनि । 
विसृष्टधेना भरते सुवृक्ति रियमिन्द्रं जोह॑वती मनीषा २ 
आ नों दिव आ पथिव्या औजीषि न्रिदं ब॒र्हिः सौमपेयांय याहि । 
बह॑न्तु त्वा हर॑यो मद्र्यञ्च माडूषमच्छा तवसं मदाय ३ 
आ नो विश्वाभिरूतिभिः स॒जोषा ब्रह्म जुषाणो ह॑र्यश्व याहि । 
वरीवृज॒त्‌ स्थविरेभिः सुशिप्रा ऽस्मे दधद्‌ वृष॑णं शुर्ष्ममिन्द्र ४ 
एष स्तोमों मह उग्राय वाहे घुरीइंवात्यो न वाजर्य्रधायि । 
इन्द्र॑ त्वायमर्क ईट्टे वसूनां दिवीव द्यामर्थि नः श्रोम॑तं धाः ५ 
एवा न॑ इन्द्र वार्यस्य पूर्धि प्र तें महीं सुमतिं वेविदाम । 
इष॑ इंपन्व मघर्वद्यः सुवीरां यूयं पात स्वस्तिभिः सदां नः ६ 


(२५) पञ्चविंशं सूक्तम्‌ 
(१-६) षड़चस्यास्य सूक्तस्य मैत्रावरुणिर्वसिष्ठ आृषिः । इन्द्रो देवता । 
त्रिष्टुप्‌ छन्दः 
आ ते मह इन्द्रोत्युग्र सम॑न्यवो यत्‌ स॒मर॑न्त सेनाः । 
पर्ताति दिद्युन्नर्यस्य बाहो र्मा ते मनों विष्वद्रयशग्बि चारीत्‌ १ 
नि दुर्ग ईन्द्र श्नथिह्यमित्रा नभि ये नो मर्तासो अमन्ति । 
आरे तं शंस॑ कृणुहि निनित्सोरा नों भर संभर॑णं वसूनाम्‌ २ 
शतं तें शिप्रिन्नूतयः सुदासे सहस्त्रं शांसां उत रातिर॑स्तु । 
ज॒हि वधर्वनुषो मर्त्यस्या ऽस्मे द्युम्नमधि रब च धेहि ३ 
त्वाव॑त हीन्द्र क्रत्वे अस्मि त्वार्व॑तोऽक्रितुः शूर रातौ । 

विश्वेदहानि तविषीव उग्रँ ग्रोकः कृणुष्व हरिवो न म॑र्धीः ४ 
कुत्सा एते हर्यश्वाय शूषमिन्द्रे सहो देवर्जूतमियानाः । 

सत्रा कृधि सुहनां शूर वृत्रा व॒यं तरुत्राः सनुयाम वाज॑म्‌ ५ 
एवा न॑ इन्द्र वार्यस्य पूर्धि प्र तें म॒हीं सुंमतिं बॅविदाम । 

इष॑ इंपन्व म॒घव॑ज्धः सुवीरां यूयं पात स्वस्तिभिः सदां नः ६ 


(२६) षड्विंशं सूक्तम्‌ 
(१-५) पञ्चर्चस्यास्य सूक्तस्य मैत्रावरुणिर्वसिष्ठ ऋषिः । इन्द्रो देवता । 
त्रिष्टुप्‌ छन्दः 

न सोम इन्द्रमसुतो ममाद नाब्रह्माणो मघवानं सुतासः । 
तस्मा उक्थं ज॑नये यज्जुजोष न्नृवन्नरबीयः शृणव॒द्‌ यर्था नः १ 
उक्थउक्थेसोम इन्द्र॑ ममाद नीथेनीथे म॒घर्वानं सुतासः । 
यदीं सबाधः पितरं न पुत्राः स॑मानर्दज्ञा ्रब॑से हव॑न्ते २ 
चकार कृणव॑न्ननमन्या | प यार्नि अन्ति घर्स || सतेष॑ 
चकार ता नूनमन्या यानि ब्रु वेधसः सुतेषु । 
जनीरिव पतिरेकः समानो नि मामृजे पुर इन्द्रः सु सर्वाः ३ 
एवा तमाहुरुत शव इन्द्र एको विभ॒क्ता तरणिर्मघानाम्‌ । 
मिथस्तुर ऊतयो यस्य॑ पूर्वी रस्मे भद्रार्णि सश्चत प्रियाणि ४ 

वर्सिष्ठ इन्द्रमतये व्य कृष्टीनां + __| भं , गृणाति 
एवा छ इन्द्रमूतये नृन्‌ कृष्टीनां वुंषभं सुते गृणाति । 
सहस्त्रिण उर्प नो माहि वाजान्‌ यूयं पांत स्वस्तिभिः सर्दा नः ५ 


(२७) सप्तविंशं सूक्तम्‌ 
(१-५) पञ्चर्चस्यास्य सूक्तस्य मैत्रावरुणिर्वसिष्ठ आृषिः । इन्द्रो देवता । 
त्रिष्टुप्‌ छन्दः 
इन्द्रं नरो नेमर्धिता हवन्ते यत्‌ पार्या युनजते धियस्ताः । 
शूरो नृर्षाता शव॑सश्चकान आ गोम॑ति व्रजे भ॑जा त्वं न॑ः १ 
य ईन्द्र शुष्मो मघवन्‌ ते अस्ति शिक्षा सर्खिभ्यः पुरुहूत नृभ्यः । 
त्वं हि टूळहा म॑घव॒न्‌ विचेता ग्रपा वृधि परिवृतं न रार्धः २ 
इन्द्रो राजा जग॑तश्चर्षणीना मधि क्षमि विर्षुरूपं यदस्ति । 
ततोँ ददाति दाशुषे वसूनि चोदद्‌ राध उर्पस्तुतश्चिदुर्वाक ३ 
नू चिन्न इन्द्रो मघवा सहूती दानो वाजं नि य॑मते न ऊती । 

अनूना यस्य दक्षिणा पीपार्य वामं नृभ्यो अभिवीता सखिभ्यः ४ 
नू इन्द्र राये वरिवस्कृधी न॒ आ ते मनों ववृत्याम म॒घार्य । 
गोम॒दश्वांवद्‌ रर्थव॒द्‌ व्यन्तो यूयं पात स्वस्तिभिः सर्दा नः » 


(२८) अटष्टाविंशं सूक्तम्‌ 
(१-५) पञ्चर्चस्यास्य सूक्तस्य मैत्रावरुणिर्वसिष्ठ आृषिः । इन्द्रो देवता । 
त्रिष्टुप्‌ छन्दः 
ब्रह्मा ण॒ इन्द्रोप याहि विद्वा नर्वाञ्च॑स्ते हर॑यः सन्तु युक्ताः । 
विश्वै चिद्धि त्वां विहव॑न्त मर्ता अ्स्माकमिच्छुणुहि विश्वमिन्व १ 
हव॑ त इन्द्र महिमा व्यांनड ब्रह्म यत्‌ पासिं शवसिनृ्षीणाम्‌ । 
आ यद्‌ वञ्रं दधिषे हस्त॑ उग्र घोरः सन्‌ क्रत्वा जनिष्ठा ग्रषांळहः २ 
तव॒ प्रणीतीन्द्र जोह॑वानान्‌ त्सं यन्नन्‌ न रोद॑सी निनेथं । 
महे क्षत्राय शवसे हि जज्ञे ऽतूतुजिं चित्‌ तूतुजिरशिश्नत्‌ ३ 
एभिर्न इन्द्राहभिर्दशस्य दुर्मित्रासो हि क्षितयः पवन्ते । 
प्रति यच्चष्टे अन॑तमनेना अव॑ द्विता वरुणो मायी न॑ः सात्‌ ४ 
वोचेमेदिन्द्रं मघवानमेनं महो रायो राध॑सो यद्‌ दर्दन्नः । 
यो अर्चतो ब्रह्मकृतिमर्विष्ठो यूयं पांत स्वस्तिभिः सदा नः ५ 


(२६) एकोनत्रिंशं सूक्तम्‌ 
(१-४) पञ्चर्चस्यास्य सूक्तस्य मैत्रावरुणिर्वसिष्ठ आृषिः । इन्द्रो देवता । 
त्रिष्टुप्‌ छन्दः 
अयं सोम॑ इन्द्र तुभ्यं सुन्व॒ आ तु प्र यांहि हरिवस्तदौकाः । 
पिबा त्वश्स्य सुर्षुतस्य चारोर्ददो म॒घानि मघवन्नियानः १ 
ब्रह्मन्‌ वीर ब्रह्म॑कृतिं जुषाणो ऽर्वाचीनो हरिभिर्याहि तूय॑म्‌ । 
अस्मिन्नू षु सवने मादयस्वो प ब्रह्माणि शृणव इमा नः २ 
का तें अ्रस्त्यर॑कृतिः सूक्तैः कदा नूनं तँ मघवन्‌ दाशेम । 
विश्वां म॒तीरा त॑तने त्वाया ऽधां म इन्द्र शृणवो हवेमा ३ 
उतो घा ते पुरुष्याईे इदासन येषां पूर्वेषामथणोत्रुर्षीशाम्‌ । 
अधाहं त्वां मघवञ्जोहवीमि त्वं न॑ इन्द्रासि प्रम॑तिः पितेव॑ ४ 
कोचेमेदिन्द्र॑ म॒घर्वानमेनं म॒हो रायो राध॑सो यद्‌ दर्दन्नः । 

अर्चतो ब्रह्मकृतिमविष्ठो | + | | 
यो ग्रचतो ति यूयं पात स्वस्तिभिः सदां नः » 


(३०) त्रिंशं सूक्तम्‌ 
(१-५) पञ्चर्चस्यास्य सूक्तस्य मैत्रावरुणिर्वसिष्ठ क्रषिः । इन्द्रो देवता । 
त्रिष्टुप्‌ छन्दः 
आ नों देव शवसा याहि शुष्मिन्‌ भर्वा वृध ईन्द्र रायो अस्य । 
म॒हे नृम्णाय॑ नृपते सुवज महिं ज्ञत्राय पौंस्याय शूर १ 
हव॑न्त उ त्वा हव्यं विवाचि तनूषु शूराः सूर्यस्य सातौ । 
त्वं विश्वेषु सेन्यो जनेषु त्वं वृत्राणि रन्धया सुहन्तु २ 
अहा यर्दिन्द्र सुदिना व्युच्छान्‌ दधो यत्‌ केतुमुपमं समत्सु । 
न्यम्रिः सीददसुरो न होतां हवानो अ्रत्र॑ सुभगाय देवान्‌ ३ 
वयं ते त॑ इन्द्र ये च॑ देव स्तव॑न्त शूर दर्दतो म॒घानि । 
यर्च्छा सूरिभ्य उपमं वरूथं स्वाभुवों जरणार्मश्नवन्त ४ 
वोचेमेदिन्द्रं मघवानमेनं म॒हो रायो राध॑सो यद्‌ दद॑न्नः । 
यो अर्चतो ब्रह्मकृतिमर्विष्ठो यूयं पात स्वस्तिभिः सदा नः ५ 


(३१) एकत्रिंशं सूक्तम्‌ 
(१-१२) द्वादशर्चस्यास्य सूक्तस्य मैत्रावरुणिर्वसिष्ठ आृषिः । इन्द्रो देवता । (१- 

९) प्रथमादिनवर्चां गायत्री, (१०-१२) दशम्यादितृचस्य च विराट्‌ छन्दसी 
प्र व॒ इन्द्राय मादनं हर्यश्वाय गायत । सखायः सोमपाव्ने १ 
शंसेदुक्थं सुदान॑व उत द्युतं यथा नर॑ः । चकृमा स॒त्यराचसे २ 
त्वं न॑ इन्द्र वाजयु स्त्वं गव्युः श॑तक्रतो । त्वं हिरणययुर्वसो ३ 
वयमिन्द्र त्वायवो ऽभि प्र णोनुमो वृषन्‌ । विद्धी त्वश्स्य नों बसो ४ 
मा नों निदे च वक्त॑वे ऽर्यो र॑न्धीररांव्शे । त्वे अपि क्रतुर्मम॑ ५ 
त्वं वर्मासि सप्रर्थ॑ः पुरोयोधश्च॑ वृत्रहन्‌ । त्वया प्रतिं ब्रुवे युजा ६ 
महाँ उतासि यस्य ते ऽनुं स्व॒धाव॑री सह॑ः । मम्नातें इन्द्र रोद॑सी ७ 
तं त्वां मरुत्वती परि भुव॒द्‌ वाणी स॒याव॑री । नक्ष॑माणा सह झ्युर्भिः ८ 
ऊर्ध्वासस्त्वान्विन्द॑वो भुवन्‌ दस्ममुप द्यवि । सं तें नमन्त कृष्टयः € 
प्र वो महे म॑हिवृधें भरध्वं प्रचेतसे प्र सुमतिं कृणुध्वम्‌ । विश॑ः पूर्वीः प्र 
चरा चर्षणिप्राः १० हर 

उरुव्यचसे महिने सुवृक्ति मिन्द्राय ब्रह्म जनयन्त विप्राः । तस्य ब्र॒तानि न 
मिनन्ति धीराः ९९ | 

इद्र वाणीरनुत्तमन्युमेच सत्रा राजानं दधिरे सह॑ध्यै । हर्यश्वाय बर्हया 
समापीन्‌ १२ 


(३२) द्वात्रिंशं सूक्तम्‌ 
(१-२७) सप्रविंशत्यूचस्यास्य सूक्तस्य मैत्रावरुणिर्वसिष्ठः, (२६) षडिवंश्या 
ऋचः पूर्वार्धस्य वासिष्ठः शक्तिर्वा आृषिः । इन्द्रो देवता । (१-२, ४-२७) 
प्रथमाड्रिती ययोऋचोश्चतुर्थ्यादिचतुर्विशतेश्च प्रगाथः ( विषमर्चां बृहती, समर्चा 
सतोबृहती ), (३) तृतीयायाश्च द्विपदा विराट्‌ छन्दसी 

मो षु त्वां वाघर्तश्चना 5ऽरे अस्मन्नि रीरमन्‌ । 

आरात्ता्धित सधमादं न आ गही ह वा सन्नुर्प श्रुधि १ 

इमे हि तें ब्रह्मकृतः सुते सचा मधौ न मक्ष आस॑ते । 

इन्द्रे काम॑ जरितारों वसूयवो रथे न पादमा द॑धुः २ 

रायस्कांमो वञ्जहस्तं सुदक्षिणं पुत्रो न पितर॑ हवे ३ 

इम इन्द्राय सुन्विरे सोमासो दध्याशिरः । 

ताँ आ मदाय वजहस्त पीतये हरिभ्यां याह्योक आ ४ 

श्रवच्छुत्क॑र्ण ईयते वर्सूनां नू चिन्नो मर्धिष॒द्‌ गिर्रः । 

सद्यश्चिद्‌ यः सहस्त्राणि श॒ता दद्‌ न्नकिर्दित्स॑न्तमा मिनत्‌ ५ 

स वीरो अप्रतिष्कुत इन्द्रेण शूशुवे नृभिः । 

यस्ते गभीरा सर्वनानि वृत्रहन्‌ त्सुनोत्या च धार्वति ६ 

भवा वरूथं मघवन्‌ मघोनां यत्‌ समर्जासि शर्धतः । 

वि त्वाह॑तस्य वेद॑नं भजेम ह्या दूणाशो भरा गर्यम्‌ ७ 

सुनोता सोमपाव्ने सोममिन्द्राय वजिशें । 

पच॑ता प॒क्तीरव॑से कृणुध्वमित्‌ पृणन्नित्‌ पणते मर्यः ८ 

मा स्त्रेंघत सोमिनो दक्षता महे कृणुध्वं राय आतुजे । 

तरणिरिज्ज॑यति क्षेति पुष्य॑ति न देवासः कब॒बवें € 

नकिः सुदासो रथं पर्यास न रीरमत्‌ । 

इन्द्रो यस्याविता यस्य॑ मरुतो गम॒त्‌ स गोम॑ति व्र॒जे १० 

गमद्‌ वाज वाजर्यन्निन्द्र मर्त्यो यस्य त्वर्मविता भुर्वः । 

अस्माकं बोध्यविता रर्थांना म॒स्मार्क शूर नृणाम्‌ ११ 
उदिन्न्व॑स्य रिच्यते ऽशो धनं न जिग्युर्ष 

य इन्द्रो हरिवान्‌ न द॑भन्ति तं रिपो दक्ष॑ दधाति सोमिनि १२ 
मन्त्रमखर्व सुर्धितं सुपेशसं दर्धात यज्ञियेष्वा । 

पूर्वीश्चन प्रसितयस्तरन्ति तं य इन्द्रे कर्मणा भुव॑त्‌ १३ 
कस्तमिन्द्र त्वाब॑सु मा मर्त्यो दधर्षति । 

श्रद्धा इत्‌ ते मघवन्‌ पार्ये दिवि वाजी वाजं सिषासति १४ 
म॒घोनः स्म वृत्रहत्येषु चोदय ये दर्दति प्रिया बसं । 

तव प्रणीती हर्यश्च स्रिभि विश्वा तरेम दुरिता १५ 
तवेदिन्द्रावमं वसु त्वं पुष्यसि मध्यमम्‌ । 

सत्रा विश्वस्य परमस्य॑ राजसि नकिंष्टा गोर्घं वृरवते १६ 
त्वं विश्व॑स्य धनदा असि श्रुतो य ई भर्वन्त्याजर्यः । 

तवायं विश्वैः पुरुहृत पार्थिवो ऽवस्युर्नाम॑ भिक्षते १७ 
यर्दिन्द्र याव॑तस्त्व मेताव॑दृहमीरशीय । 

स्तोतारमिद्‌ दिधिषेय रदावसो न पापत्वार्य रासीय १७ 
शिक्षेयमिन्महयते दिवेदिंवे राय आ कुहचिद्विदे । 

नहि त्वदन्यन्मंघवन्‌ न आप्यं वस्यो अस्तिं पिता चन १९ 
तरणिरित्‌ सिंषासति वाजं प॒र॑घ्या युजा । 

आ व इन्द्र॑ पुरुहूतं न॑मे गिरा नेमिं तष्टेव सुद्रब॑म्‌ २० 

न दुष्टती मर्त्याँ विन्दते बसु न स्त्रेधन्तं रयिर्नशत्‌ । 
सुशक्तिरिन्म॑ंघवन्‌ त॒भ्यं माव॑ते देष्णं यत्‌ पार्ये दिवि २१ 
अभि त्वां शूर नोनुमो ऽदुग्धा इव धेनवः । 

ईशानमस्य जगतः स्वर्दृश मीर्शानमिन्द्र तस्थुर्षः २२ 

न त्वावाँ अन्यो दिव्यो न पार्थिवो न जातो न ज॑निष्यते । 
अश्वायन्तो मघवन्निन्द्र वाजिनो ग॒व्यन्त॑स्त्वा हवामहे २३ 
अभी षतस्तदा भरे न्द्र ज्यायः कनीयसः । 

पुरूवसुर्हि मंघवन्‌ त्सनादसि भरेभरे च॒ हव्यः २४ 

परा णुदस्व मघवन्नमित्रान्‌ त्सुवेदां नो वर्स कृधि । 
अस्माकं बोध्यविता म॑हाधने भर्वा वृधः सखीनाम्‌ २५ 
इन्द्र क्रतुं न आ भ॑र पिता पुत्रेभ्यो यथां । 

शिक्षां णो अ्रस्मिन्‌ पुरुहूत यार्मनि जीवा ज्योतिरशीमहि २६ 
मा नो अज्ञाता वूजनां दुराध्योई माशिवासो अरब क्रमुः । 
त्वरयां व॒यं प्रवतः शरश्वतीरपो ऽतिं शूर तरामसि २७ 


(३३) त्रयस्त्रिंशं सूक्तम्‌ 
(१-१४) चतुर्दशर्चस्यास्य सूक्तस्य (१-६) प्रथमादिनवर्चा मैत्रावरुसिर्वसिष्ठः, 


(१०-१४) दशम्यादिपञ्चानाञ्च वसिष्ठपुत्रा इन्द्रौ वा त्रुषयः । (१-६) 
प्रथमादिनवर्चां वसिष्ठपुत्राः, (१०-१४) दशम्यादिपञ्चानाञ्च वसिष्ठो देवताः । 
त्रिष्टुप्‌ छन्दः 


श्वित्यञ्चो मा दक्षिणतस्कपर्दा धियंजिन्वासो अभि हि प्रमन्दुः । 
उत्तिर्छन्‌ वोचे परिं बर्हिषो नृन्‌ न में दूरादवितवे वर्सिष्ठाः १ 
टूरादिन्द्र॑मनयन्ना सुतेन॑ तिरो बैशन्तमाते पान्त॑मुग्रम्‌ । 
पाशंद्युम्रस्य वायतस्य सोमात्‌ सुतादिन्द्रोंऽवुणीता वसिष्ठान्‌ २ 
एवेन्नु क॑ सिन्धुमेभिस्ततारे वेन्न॒ क॑ भेदमेभिर्जघान । 

एवेन्नु क॑ दाशराज्ञे सुदासं प्रावदिन्द्रो ब्रह्म॑णा वो वसिष्ठाः ३ 
जुष्टी नरो ब्रह्म॑णा वः पितृणा मक्ष॑मव्ययं न किलां रिषाथ । 
यच्छक्व॑रीषु बृहता रवेणे न्द्रे शुष्ममर्दधाता वसिष्ठाः ४ 

उद्‌ द्यामिवेत्‌ तृष्णजो नाथितासो ऽदीधयुर्दाशराज्ञे वृतासः । 
वसिष्ठस्य स्तुव॒त इन्द्रौ अ्श्रो दुरु तृत्सुभ्यो अकृणोदु लोकम्‌ ५ 
द॒ण्डा इवेद्‌ गोअ्रज॑नास आसन्‌ परिच्छिन्ना भरता अर्भकार्सः । 
अभ॑वञ्च पुरएता वसिष्ठ आदित्‌ तृत्सूनां विशों अप्रथन्त ६ 
त्रय॑ः कृण्वन्ति भुव॑नेषु रेत॑ स्तिस्त्रः प्रजा आर्या ज्योतिंरग्राः । 
त्रयां घर्मासं उषस सचन्ते सर्वाँ इत्‌ ताँ अननु विदुर्वसिष्ठाः ७ 
सूर्यस्येब वक्षथो ज्योतिरेषां समुद्रस्येव महिमा ग॑भीरः । 
वात॑स्येव प्रजवो नान्येन॒ स्तोर्मो वसिष्ठा अन्वैतवे वः ८ 

त इन्निण्यं हृद॑यस्य प्रकेतैः सहस्त्र॑बल्शमभि सं च॑रन्ति । 
य॒मेन॑ त॒तं परिधिं वर्यन्तो ऽप्सरस उर्प सेदुर्वसिष्ठाः ६ 
विद्य॒तो ज्योतिः परि संजिहानं इंमत्रावरुणा यदपश्यतां त्वा । 
तत्‌ ते जन्मोतैकं वसिष्ठा गस्त्यो यत्‌ त्वां विश अआंजभारं १० 
उतासि मैत्रावरुणो व॑सिष्ठो वश्या ब्रह्मन्‌ मनसोऽर्धि जातः । 

द्रप्सं स्कन्नं ब्रह्मणा दैव्येन विश्वे देवाः पुर्ष्करे त्वाददन्त ११ 
स प्रकेत उभयस्य प्रविद्वान्‌ त्सहस्त्रदान उत वा सर्दानः । 
य॒मेन॑ ततं परिधिं व॑यिष्य न्रप्सरसः परिं जज्ञे वसिष्ठः १२ 
सत्रे हं जाताविषिता नमोभिः कुम्भे रेत॑ः सिषिचतुः समानम्‌ । 
ततो ह मान उदियाय मध्यात्‌ ततौ जातमुषिंमाहर्वसिंष्ठम्‌ १३ 
उक्थभृतं सामभृतं इंनभर्ति ग्रावाणं इंबभ्रत्‌ प्र व॑दात्यग्रै । 
उपैनमाध्वं सुमनस्यमाना आ वो गच्छाति प्रतृदो बर्सिष्ठः १४ 
तृतीयोऽनुवाकः । सूळ ३४-५५ 


(३४) चतुस्त्रंशं सूक्तम्‌ 
(१-२५) पश्चविंशत्यूचस्यास्य सूक्तस्य मैत्राबरुणिर्वसिष्ठ झृषिः । (१-१५, ९५- 
२५) प्रथमादिपञ्चदशर्चामष्टादश्याद्यष्टानाञ्च विश्वै देवाः, (१६) षोडश्या अहिः, 
(१७) सप्तदश्याश्वाहिर्बुध्यो देवताः । (१-२१) प्रथमाद्येकविंशत्यूचां द्विपदा 
विराट्‌, (२२-२५) द्वावरिंश्यादिचतसृणाञ्च त्रिष्टुप्‌ छन्दसी 
प्र शक्रेतु देवी मनीषा अस्मत्‌ सुर्तष्टो रथो न वाजी १ 
विदुः पंथिव्या दिवो जनित्रं शुणवन्त्यापो अध क्षर॑न्तीः २ 
आप॑श्चिदस्मै पिन्व॑न्त पृथ्वी व॑त्रिषु शूरा मंस॑न्त उग्राः ३ 
आ धृष्व॑स्मै दधाताश्वा निन्द्रो न वजी हिर॑ण्यबाहुः ४ 
अभि प्र स्थाताहेँव यज्ञं यातैव॒ पत्मन्‌ त्मनां हिनोत ५ 
त्मना समत्सु हिनोर्त यज्ञं द्धात केतुं जनाय वीरम्‌ ६ 
उदस्य शुष्मांद्‌ भानुर्नार्त निभ॑र्ति भारं पृथिवी न भूम ७ 
हृर्यामि देवाँ ग्रयांतुरम्रे सार्धन्ृतेन धिय॑ दधामि ८ 
अभि वों देवीं धिय॑ दधिध्वं प्र वो देव॒त्रा वाच॑ कृणुध्वम्‌ € 
आ चष्ट आसां पाथो नदीनां वरुण उग्रः सहस्त्रचक्षाः १० 
राजां राष्ट्रचफढ़ानां पेशो नदीना मर्नुत्तमस्मै ज्षत्रं विश्वायु ११ 
अरिष्टो अस्मान्‌ विश्वासु विचक्त्व द्यं कृणोत शासं निनित्सोः १२ 
व्येतु दिद्युद्‌ डरिषामशेवा युयोत विष्वग्रर्पस्तनूनांम्‌ १३ 
अ्रवीन्नो अग्रिर्हव्यात्रमोभिः प्रेष्ठौ अस्मा अधायि स्तोम॑ः १४ 
सजूर्देवेभिरपां नर्पातं सखायं कृध्वं शिवो नों अस्तु १५ 
अब्जामुक्थैरहिं गृणीषे बुध्ने नदीनां रजःसु षीद॑न्‌ १६ 

मा नो$हिंर्बध्यो रिषे धा न्मा यज्ञो अस्य स्त्रिधटृतायोः १७ 
उत न॑ एषु नृषु श्रवो घुः प्र राये य॑न्तु शर्धन्तो अर्यः १८ 
तर्प॑न्ति शत्रं स्वर्णं भूर्मा महासँनासो अमेभिरेषाम्‌ १६ 

आ यन्नः पत्नीर्गमन्त्यच्छा त्वष्टा सुपाणिर्दघांतु वीरान्‌ २० 
प्रतिं नः स्तोमं त्वष्टा जुषेत स्यादस्मे अरम॑तिर्वसूयुः २१ 

ता नों रासन्‌ रातिषाचो वसू न्या रोद॑सी वरुणानी शुणोतु । 
वरूत्रीभिः सुशरणो नों ग्रस्तु त्वष्टा सुदत्रो वि द॑धातु राय॑ः २२ 
तन्नो रायः पर्व॑तास्तन्नच आप स्तद्‌ रातिषाच ओष॑घीरुत द्यौः । 
वनस्पतिभिः पृथिवी स॒जोषां उभे रोदसी परि पासतो नः २३ 
अनु तदुर्वी रोद॑सी जिहाता मनुं झुकतो बरुण इन्द्रसखा । 

अनु विश्वै मरुतो ये स॒हासों रायः स्याम धरुणं धियध्यै २४ 
तन्न इन्द्रो वरुणो मित्रो अग्नि राप ओष॑धीर्वनिनों जुषन्त । 
शर्मन्‌ त्स्याम मरुतामुपस्थे यूयं पांत स्वस्तिभिः सदा नः २५ 


(३५) पञ्चत्रिंशं सूक्तम्‌ 
(१-१५) पञ्चदशर्चस्यास्य सूक्तस्य मैत्रावरुणिर्वसिष्ठ क्रषिः । विश्वे देवा देवता । 
त्रिष्टुप्‌ छन्दः 
शं न॑ इन्द्राग्री भवतामवोभिः शं न॒ इन्द्रावरुणा रातहव्या । 
शमिन्द्रासोमा सुविताय शं योः शं न इन्द्रापूषणा वाज॑सातौ १ 
शां नो भगः शर्म नः शंसो अस्तु शां नः पुर॑न्धिः शम्‌ सन्तु रायः । 
शं न॑ः स॒त्यस्य॑ सुयम॑स्य शंसः शां नों अर्यमा पुरुजातो अस्तु २ 
शं नों धाता शर्म धर्ता नों अस्तु शां न॑ उरूची भ॑वतु स्व॒धाभिः । 
शं रोद॑सी बृहती शां नो अद्रिः शां नों देवानां सुहवानि सन्तु ३ 
शं नों ग्रम्रिर्ज्योतिरनीको अरस्तु शं नों मित्रावरुंणावश्विना शम्‌ । 
शं न॑ः सुकृतां सुकृतानि सन्तु शां न॑ इषिरो अभि वातु वात॑ः ४ 
श॑ नो द्यावापृथिवी पूर्वहूतौ शमन्तरिक्षं दृशये नो अस्तु । 
शं न ओष॑धीर्वनिनों भवन्तु शं नो रज॑स॒स्पतिंरस्तु जिष्णुः ५ 
शं न इन्द्रो वसुभिर्देवो अस्तु शमांदित्येभिर्वरुणः सुशंस॑ः । 
शं नो रुद्रो रुद्रेभिर्जलाषः शं नस्त्वष्टा ग्रार्भिरिह शृणोतु ६ 
शं नः सोमो भवतु ब्रह्म श॑ नः शं नो ग्रार्वाणः शर्म सन्तु यज्ञाः । 

शं नः स्वरूणां मितयो भवन्तु शं न॑ः प्रस्वः शम्व॑स्तु वेर्दिः ७ 

शां नः सूर्य उरुचक्षा उदेतु श॑ नश्चतस्रः प्रदिशो भवन्तु । 

शां नः पर्व॑ता ध्रुवर्यो भवन्तु शं नः सिन्ध॑वः शमु सन्त्वापः ८ 

शं नो अ्रर्दितिर्भवतु व्रतेभिः शं नों भवन्तु मरुत॑ः स्व॒र्काः । 

शं नो विष्णुः शर्म पुषा नों अरस्तु श॑ नों भवित्रं शम्वस्तु वायः & 

शां नों देवः स॑विता त्राय॑माणः शां नों भवन्तूषसों विभातीः । 

शं न॑ः पर्जन्यो भवतु प्रजाभ्यः शं नः क्षेत्र॑स्य पतिरस्तु शंभुः १० 

शं नों देवा विश्वदेवा भवन्तु शां सर॑स्वती सह धीभिर॑स्तु । 

शर्मभिषाचः शमुं रातिषाचः शं नों दिव्याः पार्थिवाः शं नो अप्याः १९ 

शं नः स॒त्यस्य पर्तयो भवन्तु शं नो अर्वन्तः शर्मु सन्तु गार्वः । 

शां न॑ आृभर्वः सुकृत॑ः सुहस्ताः शं नो भवन्तु पितरो हवेषु १२ 

शां नों अज एक॑पाद्‌ देवो अस्तु शं नोऽहिर्बुघ्य१ः शं स॑मुद्रः । 

शं नो अपां नपात्‌ पेरुर॑स्तु शं नः पृश्निर्भवतु देवगोपा १३ 

आदित्या रुद्रा वस॑वो जुषन्ते दं ब्रह्म॑ क्रियमाणं नवीयः । 

श्रुग॒वन्तु नो दिव्याः पार्थिवासो गोजाता उत ये यज्ञियासः १४ 

ये देवानां यज्ञियां य॒ज्ञियानां मनोर्यज॑त्रा अमृतां ऋतज्ञाः । 

ते नो रासन्तामुरुगायमद्य यूयं पांत स्वस्तिभिः सर्दा नः १४ चतुर्थोऽध्यायः 
_ | व० १-३० 


(३६) षटित्रंशं सूक्तम्‌ 
(१-६) नवर्चस्यास्य सूक्तस्य मैत्रावरुणिर्वसिष्ठ आृषिः । विश्वे देवा देवताः । 
त्रिष्टुप्‌ छन्दः 
प्र ब्रह्मैतु सदनादृतस्य वि रश्मिभिः ससृजे सूर्यो गाः । 
वि सानुंना परथिवी संस्त्र उर्वी पृथु प्रतीकमध्येधे अम्रः १ 
इमां वाँ इंमत्रावरुणा सुवृक्ति मिषं न कुरवे असुरा नवीयः । 
इनो वामन्यः प॑ंदीरद॑ब्धो जन॑ च मित्रो य॑तति ब्रुवाणः २ 
आ वात॑स्य ध्रज॑तो रन्त इत्या अपीपयन्त धेनवो न सूर्दाः । 
महो दिवः सद॑ने जाय॑मानो ऽचिंक्रदद्‌ वृषभः सस्मिन्नूधन्‌ ३ 
गिरा य एता युनजद्धरी त इन्द्र प्रिया सुरर्था शूर धायू । 
प्र यो मन्युं रिरिक्षततो मिना त्या सुक्रतुमर्यमणं ववृत्याम्‌ ४ 

यज॑न्ते ञ्रस्य स॒रूयं वर्यश्च नमस्विनः स्व आतस्य धार्म॑न्‌ । 

वि पृक्षो बाबधे नृभिः स्तवान इदं नमो रुद्राय प्रेष्ठ॑म्‌ ५ 

आ यत्‌ साकं य॒शसों वावशानाः सर॑स्वती सप्तथी सिन्धुमाता । 
याः सुष्वर्यन्त सुदुर्घाः सुधारा अभि स्वेन पर्यसा पीप्यानाः ६ 
उत त्ये नों मरुतो मन्दसाना धिय॑ तोकं च॑ वाजिनोऽवन्तु । 

मा नः परि रूयदक्ञंरा चर न्त्यबीवृधन्‌ युज्यं ते र॒यिं नः ७ 

प्र वो महीमरमतिं कृणुध्वं प्र पूषणं विदथ्यंश न वीरम्‌ । 

भग॑ धियोऽवितारं नो अस्याः सातौ वाजँ रातिषाचं पुर॑धिम्‌ ८ 
अच्छायं वो मरुतः श्लोक एत्व च्छा विष्णं निषिक्तपामवोभिः 
उत प्रजायै गृणते वयो धुर्यूयं पात स्वस्तिभिः सदां नः ६ 


(३७) सप्तत्रिंशं सूक्तम्‌ 
(१-८) अ्रष्टर्चस्यास्य सूक्तस्य मैत्रावरुशिर्वसिष्ठ क्रषिः । विश्वे देवा देवताः । 
त्रिष्टुप्‌ छन्दः 
आ बो वाहिंष्ठो बहतु स्तवध्यै रथों वाजा ऋभुक्षणो अ्रर्मृक्तः । 
अभि त्रिपृष्ठैः सव॑नेषु सोमै मदे सुशिप्रा महर्भिः पृणध्वम्‌ १ 
यूयं ह रत्न म॒घव॑त्सु घत्थ स्वर्दर्श झृभुच्तणो अमृक्तम्‌ । 
सं यज्ञेषुं स्वधावन्तः पिबध्वं वि नो राधांसि मतिभिर्दयध्वम्‌ २ 
उवोर्चिथ हि म॑घवन्‌ देष्णं महो अर्भ॑स्य वसुनो विभागे । 
उभा तें पूर्णा वसुना गर्भस्ती न सूनृता नि य॑मते वस॒व्या ३ 
त्वमिन्द्र स्वय॑शा आभुक्ता वाजो न साथधुरस्त॑मेष्युक्वां । 
वयं नु तें दाश्वांसः स्याम्‌ ब्रह्म॑ कृणवन्त हरिवो वसिष्ठाः ४ 
सनितासि प्रवतों दाशुषे चिद्‌ याभिर्विवेषो हर्यश्व धीभिः । 
बबन्मा नु ते युज्याभिरूती कदा न॑ इन्द्र राय आ द॑शस्येः ५ 
वासर्यसीव वेधसस्त्वं नः कदा न॑ इन्द्र वर्च॑सो बुबोधः । 
अस्तं तात्या धिया रयिं सुवीरं पृक्षो नो अर्वा न्युहीत वाजी ६ 
अभि यं देवी निर्ृतिश्चिदीशे नर्च्षन्त इन्द्र शरद॑ः सुपूर्चः । 
उर्प॑ त्रिबन्धुर्जरद॑ष्टिमे त्यस्व॑वेशं यं कृणव॑न्त मर्ताः ७ 
आ नो राधांसि सवित स्तवध्या आ रायो यन्तु पर्व॑तस्य रातौ । 
सदां नो दिव्यः पायः सिषक्तु यूयं पांत स्वस्तिभिः सदां नः ८ 

(३८) अ्रष्टात्रिंशं सूक्तम्‌ 
(१-८) अटष्टर्चस्यास्य सूक्तस्य मैत्रावरुणिर्वसिष्ठ त्रुषिः । (१-६) प्रथमादिषड़चां 
सविता, (६) षष्ठया उत्तरार्धस्य भगो वा, (७-८) सप्तम्यष्टम्योश्च वाजिनो 
देवताः । त्रिष्टुप्‌ छन्दः 
उदु ष्य देवः सविता य॑याम हिरण्ययीममतिं यामशिश्रेत्‌ । 
नूनं भगो हव्यो मार्नुषेभि र्वि यो र्रा पुरूबसुर्द्धाति १ 
उदु तिष्ठ सवितः श्र॒घ्यश्स्य हिर॑णयपाणे प्रभृतावृतस्य । 
व्यु्श्वी पृथ्वीममतिं सृजान आ नृभ्यो मर्तभोजनं सुवानः २ 
अपि ष्टतः सविता देवो अस्तु यमा चिद्‌ विश्वे वसंवो गृणन्ति । 
स नः स्तोमान्‌ नम॒स्यश्श्चनों धाद्‌ विश्वैभिः पात पायभिर्नि सूरीन्‌ ३ 
अभि यं देव्यर्दितिर्गृणार्ति सवं देवस्य सवितुर्जुषाणा । 
अभि सम्राजो वरुणो गृण न्त्यभि मित्रासो अर्यमा सजोर्षा: ४ 
अभि ये मिथो वनुषः सपन्ते रातिं दिवो रांतिषार्चः पृथिव्याः । 
ग्रहिर्बध्य उत न॑ः शृणोतु वरूत्र्येक॑धेनुभिर्नि पातु ५ 
अनु तन्नो जास्पतिर्मंसीष्ट रत्नैं देवस्य सवितुरियानः । 
भगमुग्रोऽवसे जोह॑वीति भगमनुग्रो ग्रध याति रल्॑म्‌ ६ 
शं नौ भवन्तु वाजिनो हवेंषु देवर्ताता मितद्रवः स्वर्काः । 
जम्भयन्तोऽहिं वृकं रक्ांसि सनेम्यस्मद्‌ युयवन्नमीवाः ७ 
वाजेवाजेऽवत वाजिनो नो धनेषु विप्रा अमृता ऋतज्ञाः । 
अस्य मध्वः पिबत मादयध्वं तुसा यांत प॒थिभिर्दैब॒यानैः ८ 


(३६) एकोनचत्वारिंशं सूक्तम्‌ 
(१-७) सपर्चस्यास्य सूक्तस्य मैत्रावरुसिर्वसिष्ठ ऋषिः । विश्वे देवा देवताः । 
त्रिष्टुप्‌ छन्दः 
ऊर्ध्वो अग्निः सुम॒तिं वस्वो अश्रेत्‌ प्रतीची जू्शिर्देवर्तातिमेति । 
भेजाते अद्री रथ्येव पन्थां मृतं होतां न इषितो य॑जाति १ 
प्र वावृजे सुप्रया बर्हिरषा मा विश्पतीव बीरिंट इयाते । 
विशामक्तोरुषस॑ः पूर्वहृतौ वायुः पूषा स्वस्तये नियुत्वान्‌ २ 
ज्म॒या ग्रत्र बस॑वो रन्त देवा उरावन्तरिक्षे मर्जयन्त शभ्राः । 

अर्वाक पथ उरुज्रयः कृणुध्वं श्रोता दूतस्य जग्मुषो नो अस्य ३ 
ते हि यज्ञेषुं यज्ञियांस ऊर्माः सधस्थं विश्वै अभि सन्तिं देवाः । 
ताँ अध्वर उशतो य॑च्त्यम्रे श्रुष्टी भगं नासत्या पुरैधिम्‌ ४ 

आम्रे गिरों दिव आ प्थिठ्या मित्रं बह वरुगमिन्द्रमम्रिम्‌ । 
आर्यमणमदितिं विष्णुमेषां सर॑स्वती म॒रुतो मादयन्ताम्‌ ५ 

ररे हव्यं मतिभिर्यज्ञियानां नक्षत्‌ कामं मर्त्यानामसिन्वन्‌ । 

धाता रयिमंविदुस्यं सदासां संक्तीमहि य॒ज्येभिर्न देवैः ६ 

न्‌ रोद॑सी अ्भिष्टते वसिष्ठे ऋतावांनो वरुणो मित्रो अग्निः । 
यच्छन्तु चन्द्रा उपमं नों अक यूयं पात स्वस्तिभिः सदां नः ७ 


(४०) चत्वारिंशं सूक्तम्‌ 
(१-७) सप्तर्चस्यास्य सूक्तस्य मैत्रावरुिर्वसिष्ठ ऋषिः । विश्वे देवा देवताः । 
त्रिष्टुप्‌ छन्दः 
ओ श्रृष्टिविंदथ्याई समेतु प्रति स्तोम॑ दधीमहि तुराणाम्‌ । 
यद॒द्य देवः स॑विता सुवाति स्यामास्य रतिनो विभागे १ 
मित्रस्तन्नो वरुणो रोर्द॑सी च द्युरभक्तमिन्द्रो अर्यमा द॑दातु । 
दिर्देष्ट देव्यर्दिती रेक्णो वायश्च यब्नियुवैते भर्गश्च २ 
सेदुग्रो अस्तु मरुतः स शष्मी यं मर्त्यं पुषदश्वा अर्वाथ । 
उतेमग्निः सर॑स्वती जुनन्ति न तस्य॑ रायः पर्येतास्ति ३ 
अयं हि नेता वरुण ऋृतर्स्यं मित्रो राजानो अर्यमापो धः । 
सुहवां देव्यदितिरनर्वा ते नो ग्रंहो अति पर्षन्नरिष्टान्‌ ४ 
अस्य देवस्य मीळहषो व॒या विष्णों रेषस्य॑ प्रभृथे हविर्भिः । 
विदे हि रुद्रो रुद्रियं महित्वं यासिष्टं व॒र्तिर॑श्चिनाविरांवत्‌ ५ 
मात्र पूषन्नाघृण इरस्यो वरूत्री यद्‌ रांतिषार्चश्च रास॑न्‌ । 
म॒योभुवों नो अर्वन्तो नि पान्तु वृष्टिं परिज्मा वातों ददातु ६ 
न्‌ रोद॑सी अभिष्टते वसिष्ठे ऋतावांनो वरुणो मित्रो अग्निः । 
यच्छन्तु चन्द्रा उपमं नों अक यूयं पात स्वस्तिभिः सदां नः ७ 


(४१) एकचत्वारिंशं सूक्तम्‌ 

(१-७) सप्तर्चस्यास्य सूक्तस्य मैत्रावरुणिर्वसिष्ठ आृषिः । (१) 
प्रथमचोऽग्रीन्द्रमित्रावरुणाश्विभगपूषब्रह्मणस्पतिसोमरुद्राः, (२-६) द्वितीयादिपञ्चानां 
भगः, (७) सप्तम्याश्टोषसो देवताः । (१) प्रथमर्चो जगती, (२-७) 
द्वितीयादिषयणाज्च त्रिष्टुप्‌ छन्दसी 
प्रातरग्निं प्रातरिन्द्रं हवामहे प्रातर्मित्रावरुणा प्रातरश्चिनां । 
प्रातर्भगं पूषणं ब्रह्मणस्पर्ति प्रातः सोम॑मुत रुद्रं हवेम १ 
प्रातर्जितं भग॑मुग्रं ह॑वेम वयं पुत्रमदितेर्यो विधर्ता । 
आध्रश्चिद्‌ यं मन्य॑मानस्तुरश्चिद्‌ राजां चिद्‌ यं भग॑ भक्षीत्याह २ 
भग प्रणेतर्भग सत्यराधो भगेमां धियमुद॑वा ददन्नः । 
भग प्र णो जनय गोभिरश्चै भंग प्र नृभिर्नृवन्तः स्याम ३ 
उतेदानीं भर्गवन्तः स्यामोत प्रपित्व उत मध्ये अ्ह्लाम्‌ । 
उतोदिता मघवन्‌ त्सूर्यस्य व॒यं देवानां सुमतौ स्याम ४ 
भर्ग एव भर्गवाँ अस्तु देवा स्तेन॑ वयं भर्गवन्तः स्याम । 
तं त्वा भग सर्व इजोहवीति स नों भग पुरएता भ॑वेह ५ 
सम॑ध्वरायोषसों नमन्त दधिक्रावेव शुच॑ये पदार्य । 
अर्वाचीनं वैसुविदं भर्गं नो रथमिवाश्वा वाजिन आ व॑हन्तु ६ 
अश्वावतीर्गोरमतीर्न उषासों वीरव॑तीः सद॑मुच्छन्तु भद्राः । 
घृतं दुहाना विश्वतः प्रपीता यूयं पांत स्वस्तिभिः सर्दा नः ७ 


(४२) द्विचत्वारिंशं सूक्तम्‌ 
(१-६) षङड्चस्यास्य सूक्तस्य मैत्रावरुणिर्वसिष्ठ आृषिः । विश्वे देवा देवताः । 
त्रिष्टुप्‌ छन्दः 
प्र ब्रह्माणो अङ्गिरसो नन्त प्र क्रन्दनुर्नभन्यस्य वेतु । 
प्र धेनब॑ उदप्रुतो नवन्त युज्यातामद्री अध्वरस्य पेशः १ 
सुगस्ते अग्ने सन॑वित्तो अध्वां युक्त्वा सुते हरितो रोहितश्च । 
ये वा सद्मन्नरुषा वीरवाहो हवे देवानां जनिमानि स॒त्तः २ 
समं वो यज्ञं मंहय॒न्‌ नमोभिः प्र होतां मन्द्रो रिरिच उपाके । 
यर्जस्व सु पुर्वणीक देवा ना यज्ञियांमरम॑तिं ववृत्याः ३ 
य॒दा वीरस्य रेबतों दुरोणे स्योनशीरतिंथिराचिकेतत्‌ । 
सुप्रीतो अग्निः सुधितो दम॒ ग्रा विशे दाति वार्यमिर्यत्यै ४ 

इमं नों अग्रे अध्वरं जुषस्व मरुत्स्विन्द्रै यशस कृधी नः । 
आ नक्तां बर्हिः स॑दतामुषासो शान्तां मित्रावरुणा यजेह ५ 
एवाम्निं स॑हस्य वर्सिष्ठो रायस्कामो विश्वप्स्न्यस्य स्तौत्‌ । 
इष॑ र॒यिं प॑प्रथद्‌ वाज॑मस्मे यूयं पांत स्वस्तिभिः सदां नः ६ 


(४३) त्रिचत्वारिंशं सूक्तम्‌ 
(१-५) पञ्चर्चस्यास्य सूक्तस्य मैत्रावरुणिर्वसिष्ठ आृषिः । विश्वे देवा देवताः । 
त्रिष्टुप्‌ छन्दः 
प्र वो यज्ञेषु देवयन्तो अर्चन्‌ द्यावा नमोभिः पृथिवी इषध्यै । 
येषां ब्रह्मारयस॑मानि विप्रा विष्व॑ग्वियन्तिं वनिनो न शाखाः १ 
प्र यज्ञ एतु हेत्वो न सपि रुद्य॑च्छध्वं समनसो घृताचीः । 
स्तृणीत बर्हिर॑ध्वराय॑ साधूर्ध्वा शोचींषि देव॒यून्य॑स्थुः २ 
आ पुत्रासो न मातरं विभंत्राः सानौ देवासो बर्हिषः सदन्तु । 
आ विश्वाची विदुरथ्यामनक्त्व ग्रे मा नों देवताता मृध॑स्कः ३ 
ते सीषपन्त जोषमा यज॑त्रा आतस्य धाराः सुदुघा दुहानाः । 
ज्येष्ठ वो अ्रद्य मह आ वसूनामा ग॑न्तन सम॑नसो यतिष्ठ ४ 
एवा नों अग्रे विच्त्वा दशस्य त्वर्या व॒यं सहसावन्नास्क्राः । 
राया युजा संघमादो अरिष्टा यूयं पांत स्वस्तिभिः सदां नः ५ 


(४४) चतुश्चत्वारिंशं सूक्तम्‌ 
(१-५) पञ्चर्चस्यास्य सूक्तस्य मैत्रावरुणिर्वसिष्ठ आृषिः । (१) प्रथमर्चो 
दधिक्राश्व्युषोऽग्मिभगेन्द्रविष्णुपूषब्रह्मणस्पत्यादित्यद्यावापृथिव्यापः, (२-५) 
द्वितीयादिचतसृणाञ्च दधिक्रा देवताः । (१) प्रथमर्चो जगती, (२-५) 
द्वितीयादिचतसृणाञ्च त्रिष्टुप्‌ छन्दसी 

दधिक्रां वः प्रथममश्चिनोषर्स म॒म्रिं सर्मिद्धं भर्गमूतये हवे । 
इन्द्रं विष्णुं पूषणं ब्रह्म॑णस्पतिं मादित्यान्‌ द्यावापृथिवी अपः स्वरः १ 
दधिक्रामु नम॑सा बोधर्यन्त उदीरांणा यज्ञमुपप्रयन्तः । 
इळां देवीं बर्हिषि सादय॑न्तो ऽश्विना विप्रां सुहवां हुवेम २ 
दधिक्रावाणं बुबुधानो अग्नि मुप॑ ब्रुव उषसं सूर्य गाम्‌ । 
ब्रश्न॑ मंश्चतोर्वरुणस्य बभ्रं ते विश्वास्मद्‌ दुरिता यांबयन्तु ३ 

दधिक्रावा प्रथमो वाज्यर्वा ऽग्रे रथानां भवति प्रजानन्‌ । 
संविदान उषसा सूर्येशा 5ऽदित्येभिर्वसुभिरङ्गिरोभिः ४ 
आ नों दधिक्राः प॒थ्यांमनक्त्वृ तस्य पन्थामन्वेतवा उ । 
शृणोतु नो दैठ्यं शर्धो अग्निः शृण्वन्तु विश्वै महिषा ग्रमूराः ५ 


(४५) पञ्चचत्वारिंशं सूक्तम्‌ 
(१-४) चतुरृचस्यास्य सूक्तस्य मैत्रावरुणिर्वसिष्ठ ऋषिः । सविता देवता । 
त्रिष्टुप्‌ छन्दः 
आ देवो यातु सविता सुरब्रोऽन्तरिक्षप्रा वर्हमानो अ्रश्चैः । 
हस्ते दधानो नर्या पुरूणि निवेशय॑ज्च प्रसुवञ्च भूम॑ १ 
उद॑स्य बाहू शिथिरा बृहन्ता हिरणययां दिवो अन्ताँ अनष्टाम्‌ । 
नूनं सो अस्य महिमा पनिष्ट सूर॑श्चिदस्मा अनु दादपस्याम्‌ २ 
स घां नो देवः सविता सहावा 55 सांविषद्‌ वसुपतिर्वसूनि । 
विश्रय॑माणो अ्मतिंमुरूचीं म॑र्तभोर्जनमर्ध रासते नः ३ 
इमा गिरः सवितार॑ सुजिह्वं पूर्णगभस्तिमीळते सुपाणिम्‌ । 
चित्रं चयो बृहदस्मे द॑धातु यूयं पात स्वस्तिभिः सदां नः ४ 


(४६) षट्चत्वारिंशं सूक्तम्‌ 

(१-४) चतुरृचस्यास्य सूक्तस्य मैत्रावरुणिर्वसिष्ठ ऋषिः । रुद्रो देवता । (१-३) 

प्रथमादितृचस्य जगती, (४) चतुर्थ्या ऋचश्च त्रिष्टुप्‌ छन्दसी 
इमा रुद्रायं स्थिरघ॑न्वने गिर॑ः चिप्रेर्षवे देवार्य स्व॒घाव्ने । 
अषांळहाय सह॑मानाय वेधसे तिग्मायुंघाय भरता शुणोतुं नः १ 
स हि क्रयेण क्षम्यस्य जन्म॑नः साम्राज्येन दिव्यस्य चेत॑ति । 
अवन्नव॑न्तीरुपं नो दुर॑श्चराऽनमीवो रुद्र जासु नो भव २ 
या तें दिद्युदब॑सृष्टा दिवस्परिं च्मया चर॑ति परि सा व॑णक्तु नः । 
सहस्त्र ते स्वपिवात भेषजा मा नंस्तोकेषु तन॑येषु रीरिषः ३ 
मा नो वधी रुद्र मा परां दा मा तें भूम प्रसितौ हीळ्ठितस्य॑ । 
आ नों भज बर्हिषि जीवशांसे यूयं पांत स्वस्तिभिः सर्दा नः ४ 


(४७) सप्तचत्वारिंशं सूक्तम्‌ 

(१-४) चतुरृचस्यास्य सूक्तस्य मैत्रावरुणिर्वसिष्ठ त्रूषिः । आपो देवताः । 
त्रिष्टुप्‌ छन्दः 
आपो यं वः प्रथमं देवयन्त इन्ट्रपानमूर्मिमर्करवतेळः । 
तं वो व॒यं शुचिमरिप्रमद्य घुतप्रषं मर्धमन्तं वनेम १ 
तमूर्मिमापो मर्धमत्तमं वो ऽपां नपादवत्वाशहेमा । 
यस्मिन्निन्द्रो वर्सुभिर्मादयाते तर्मश्याम देव॒यन्तो वो अद्य २ 
शतर्पवित्राः स्वधया मर्दन्ती रदैवीर्दैबानामपिं यन्ति पार्थ 
ता इन्द्रस्य न मिनन्ति व्रतानि सिन्धुभ्यो हव्यं घृतव॑जुहोत ३ 
याः सूर्यों रश्मिभिराततान याभ्य इन्द्रो ञ्रर॑दद्‌ गातुमूर्मिम्‌ । 
ते सिन्धवो वरिंवो धातना नो यूयं पांत स्वस्तिभिः सर्दा नः ४ 


(४८) अष्टचत्वारिंशं सूक्तम्‌ 


(१-४) चतुर्गृचस्यास्य सूक्तस्य मैत्रावरुणिर्वसिष्ठ त्रृषिः । (१-३) 
प्रथमादितृचस्य ऋभवः, (४) चतुर्थ्या ऋचश्च अभवो विश्वे देवा वा देवताः 
त्रिष्टुप्‌ छन्दः 


ऋर्भुत्तणो वाजा मादर्यध्व मस्मे न॑रो मघवानः सुतस्य । 

आ वोऽर्वाचः क्रत॑वो न यातां विभ्वो रथं नय॑ वर्तयन्तु १ 
ऋृभुर्मृभर्भिरभि ब॑ः स्याम विभ्वो विभुभिः शवसा शरवांसि । 

वाजों अस्माँ अवतु वाज॑साता विन्द्रेण युजा त॑रुषेम वृत्रम्‌ २ 

ते चिद्धि पूर्वीरभि सन्तिं शासा विश्वां अर्य उपरताति वन्वन्‌ । 

इन्द्रो विभ्वाँ ऋभुज्ञा वाजों अर्यः शत्रॉर्मिथत्या कृंणव॒न्‌ वि नृम्णम्‌ ३ 
न्‌ देवासो वरिंवः कर्तना नो भूत नो विश्वेऽव॑से सजोषां 

सम॒स्मे इषं वस॑वो ददीरन्‌ यूयं पात स्व॒स्तिभिः सर्दा नः ४ 


(४६) एकोनपञ्चाशं सूक्तम्‌ 
(१-४) चतुरृचस्यास्य सूक्तस्य मैत्रावरुणिर्वसिष्ठ आृषिः । आपो देवताः । 
त्रिष्टुप्‌ छन्दः 
समुद्रज्येष्ठाः सलिलस्य मर्ध्यात्‌ पुनाना यन्त्यनिविशमानाः । 
इन्द्रौ या वजी वूंषभो रराद ता आपो देवीरिह माम॑वन्तु १ 
या आपों दिव्या उत वा स्त्रवन्ति खनित्रिमा उत वा याः स्व॑युंजाः । 

समुद्रार्था याः शुर्चयः पावका स्ता आपों देवीरिह मार्मवन्तु २ 
यासां राजा वरुणो याति मध्यें सत्यानृते अवपश्यञ्जनानाम्‌ । 
मध॒श्च॒तः शुच॑यो याः पांवका स्ता आपों देवीरिह माम॑वन्तु ३ 
यासु राजा वरुणो यासु सोमो विश्वै देवा यासूर्ज मद॑न्ति । 
वैश्वानरो यास्वग्निः प्रविष्ट स्ता आपो देवीरिह माम॑वन्तु ४ 


(०) पञ्चाशं सूक्तम्‌ 


(१-४) चतुर्त्तुचस्यास्य सूक्तस्य मैत्रावरुणिर्वसिष्ठ आृषिः । (१) प्रथमर्चो 
मित्रावरुणौ, (२) द्वितीयाया अग्नमिः (३) तृतीयाया विश्वे देवाः, (४) 
चतुर्थ्याश्च नद्यो देवताः । (१-३) प्रथमादितृचस्य जगती, (४) चतुर्थ्या 


ऋचश्चातिजगती शक्वरी वा छन्दसी 
आ मां इंमंत्राबरुणेह र॑क्षतं कुलायर्यद्‌ विश्वयन्मा न आ ग॑न्‌ । 
अजकावं दुर्टृशीकं तिरो दधे मा मां पर्येन रपसा विदत्‌ त्सरुः १ 
यद्‌ विजामन्‌ परुषि वन्दनं भुव॑ दष्ठीवन्तौ परि कुल्फौ च देह॑त्‌ । 
अग्मिष्टच्छोचन्नपं बाधतामितो मा मां पद्येव रप॑सा विदत्‌ त्सरुः २ 
यच्छल्मलौ भर्व॑ति यन्नदीषु यदोष॑धी भ्यः परि जाय॑ते विषम्‌ । 
विश्वै देवा निरितस्तत्‌ सुवन्तु मा मां पद्येन रप॑सा विदत्‌ त्सरुः ३ 
याः प्रवतौ निवतं उद्गतं उदन्वतीरनुदकाश्च याः । 
ता अस्मभ्यं पर्यसा पिन्व॑मानाः शिवा देवीरशिपदा भ॑वन्तु सर्वा नद्यों 
अशिमिदा भ॑वन्तु ४ हर 


(५१) एकपञ्चाशं सूक्तम्‌ 
(१-३) तृचस्यास्य सूक्तस्य मैत्रावरुणिर्वसिष्ठ क्रषिः । आदित्या देवताः । 
त्रिष्टुप्‌ छन्दः 
आदित्यानामब॑सा नूतनेन सक्ीमहि शर्मणा शंत॑मेन । 
अनागास्त्वे अदितित्वे तुरास॑ इमं य॒ज्ञं द॑धतु श्रोषमाणाः १ 
आदित्यासो अ्रर्दितिर्मादयन्तां इंम॒त्रो अर्यमा वरुणो रजिष्ठाः । 
अस्माकं सन्तु भुवनस्य गोपाः पिर्बन्तु सोममर्व॑से नो अद्य २ 
आदित्या विश्वै म॒रुत॑श्च विश्वै देवाश्च विश्व॑ अृभर्वश्च विश्वै । 
इन्द्रो अग्निरश्विना तुष्टवाना यूयं पात स्वस्तिभिः सर्दा नः ३ 

(५२ ) द्विपञ्चाशं सूक्तम्‌ 
(१-३) तृचस्यास्य सूक्तस्य मैत्रावरुणिर्वसिष्ठ ऋ्िः । आदित्यो देवताः । 
त्रिष्टुप्‌ छन्दः 
आदित्यासो अर्दितयः स्याम॒ पूर्देवत्रा ब॑सवो मर्त्यत्रा । 
सनेम मित्रावरुणा सनन्तो भवॅम द्यावापृथिवी भर्वन्तः १ 
मित्रस्तन्नो वरुणो मामहन्त शर्म तोकाय तनयाय गोपाः । 
मा बो भुजेमान्यजातमेनो मा तत्‌ कर्म वसवो यच्चर्यघ्वे २ 
तुरणयवोऽङ्गिरसो नक्षन्त रर्ब देवस्य सवितुरियानाः । 
पिता च तन्नौ म॒हान्‌ यजंत्रो विश्वै देवाः सम॑नसो जुषन्त ३ 


(५३) त्रिपञ्चाशं सूक्तम्‌ 
(१-३) तृचस्यास्य सूक्तस्य मैत्रावरुणिर्वसिष्ठ षिः । द्यावापृथिव्यौ देवते । 
त्रिष्टुप्‌ छन्दः 
प्र द्यावां यज्ञैः प्ंथिवी नमोभिः सबार्ध ईळे बृहती यजत्रे । 
ते चिद्धि पूर्वे कवयो गृणन्तः पुरो मही द॑धिरे देवपुंत्रे १ 
प्र पूर्वजे पितरा नव्य॑सौभि गीर्भिः कृणुध्वं सद॑ने आृतस्य॑ । 
आ नों द्यावाप॒थिवी दैव्येन जरनेन यातं महिं वां वरूथम्‌ २ 
उतो हि वाँ रबधेयांनि सन्तिं पुरूणि द्यावापृथिवी सुदासे । 
अ्रस्मे ध॑त्तं यदसदस्कृधोयु यूयं पांत स्वस्तिभिः सर्दा नः ३ 


(५४) चतुष्पञ्चाशं सूक्तम्‌ 
(१-३) तृचस्यास्य सूक्तस्य मैत्रावरुणिर्वसिष्ठ क्रषिः । वास्तोष्पतिर्देवता । 
त्रिष्टुप्‌ छन्दः 
वास्तोष्पते प्रतिं जानीह्यस्मान्‌ त्स्वावेशो अनमीवो भ॑वा नः । 
यत्‌ त्वेम॑हे प्रति तन्नौ जुषस्व॒ शां नो भव द्विपदे शं चतुष्पदे १ 
वास्तोष्पते प्रतर॑णो न एधि गयस्फानो गोभिरश्वैभिरिन्दो । 
अजरासस्ते सरूये स्याम पिते पुत्रान्‌ प्रतिं नो जुषस्व २ 
वास्तोष्पते शग्मया संसदां ते सक्षीमहि रणवयां गातुमत्यां । 
पाहि क्षेम॑ उत योगे वर॑ नो यूयं पांत स्वस्तिभिः सदा नः ३ 

(५५) पञ्चपञ्चाशं सूक्तम्‌ 
(१-८) अ्रष्टर्चस्यास्य सूक्तस्य मैत्रावरुणिर्वसिष्ठ ऋषिः । (१) प्रथमर्चो 
वास्तोष्पतिः, (२-८) ड्रितीयादिसप्तानाङ्चेन्द्रो देवते । (१) प्रथमर्चो गायत्री, 
(२-४) द्वितीयादितृचस्योपरिष्टाङ्रूहती, 
(५-८) पञ्चम्यादिचतसृणाञ्चानुष्टप्‌ छन्दांसि 
अमीवहा वास्तोष्पते विश्वा रूपाण्याविशन्‌ । सर्खा सुशेवं एधि नः १ 
यदर्जुन सारमेय द॒तः पिशङ्ग यच्छसे । ड़ 
वीव भ्राजन्त ऋष्टय उप स्त्रक्वेषु बप्सतो नि षु स्वैप २ 
स्तेनं राय सारमेय॒ तस्क॑रं वा पुनःसर । 
स्तोतृनिन्द्रस्य रायसि किमस्मान्‌ दुच्छुनायसे नि घु स्व॑प ३ 
त्वं सूकरस्य दर्टूहि तव॑ दर्दर्तु सूकरः । 
स्तोतृनिन्द्रस्य रायसि किमस्मान्‌ दुच्छुनायसे नि घु स्व॑प ४ 
सस्तु माता सस्तु पिता सस्तु श्वा सस्तु विशपर्तिः । 
ससन्तु सर्वे ज्ञातयः सस्त्वयमभितो जन॑ः ५ 
य आस्ते यश्च चर॑ति यश्च पश्य॑ति नो जन॑ः । 
तेषां सं ह॑न्मो अ्क्ताणि यथेदं हर्म्यं तर्था ६ 
सहस्तश्वड़ो वृषभो यः समुद्रादुदाचरत्‌ । 
तेना सहस्थैना व॒यं नि जनान्‌ त्स्वापयामसि ७ 
प्रोष्ठेशया वह्येशया नारीर्यास्तल्पशीव॑रीः । 
स्त्रियो याः पुण्यगन्धा स्ताः सर्वाः स्वापयामसि ८ 
चतुर्थोऽनुवाकः । सू० ५६-७० 


(५६) षट्पञ्चाशं सूक्तम्‌ 
(१-२५) पञ्चविंशत्यूचस्यास्य सूक्तस्य मैत्रावरुणिर्वसिष्ठ आृषिः । मरुतो देवताः । 
(१-११) प्रथमाद्येकादशर्चा द्विपदा विराट्‌, (१२-२५) द्वादश्यादिचतुर्दशानाञ्च 
त्रिष्टुप्‌ छन्दसी 
क ई व्यक्ता नरः सनींळा रुद्रस्य मर्या ग्रधा स्वश्वाः १ 
नकिह्यॅषां जनूंषि वेद ते अङ्ग विद्रे मिथो जनित्र॑म्‌ १२ 
अभि स्वपूर्भिर्मिथो वपन्त वार्तस्वनसः श्येना अस्पृशन्‌ ३ 

एतानि धीरो निण्या चिकेत पुश्निर्यदूघो म॒ही जभार॑ २४ 

सा विट्‌ सुवीरां मर्रु्िरस्तु सनात्‌ सर्हन्ती पुर्ष्यन्ती नृम्णम्‌ ५ 
यामं येष्ठाः शभा शोभिष्ठाः श्रिया संमिंश्ला ओजोभिरुग्राः ३ ६ 
उग्रं ब ओज॑ः स्थिरा शवांस्य घां म॒ररुद्भिर्गणस्तुविष्मान्‌ ७ 

शभ्रो वः शुष्मः क्रध्मी मनांसि धुनिर्मनिरिव शर्धस्य घुष्णोः ४८ 
सरनेम्यस्मद्‌ युयोत॑ दिद्युं मा बो दुर्मतिरिह प्रणङ्नः € 

प्रिया बो नामं हवे तुराणामा यत्‌ तृपर्न्मरुतो वावशानाः ५ १० 
स्वाय॒धासं इष्मिणः सनिष्का उत स्व॒यं तन्वशः शुम्भ॑मानाः ६ १९ 
शुची वो हव्या म॑रुतः शुचीनां शुचि हिनोम्यध्वरं शर्चिभ्य 

ऋतेन सत्यर्मृतसार्प आय ज्छरचिजन्मानः शुर्च॑यः पावकाः १२ 
अंसेष्वा म॑रुतः खादयों वो वर्क्षः'सु रुक्मा उपशिश्रियाणाः । 

वि विद्युतो न वृष्टिभी रुचाना अर्नु स्व॒धामार्युधेर्यच्छमानाः १३ 

प्र बुध्या व ईरते महाँसि प्र नामानि प्रयज्यवस्तिरध्वम्‌ । 
सहस्त्रियं दम्य॑ भागमेतं गृहमेधीयं मरुतो जुषध्वम्‌ १४ 

यदि स्तृतस्य॑ मरुतो अधीथेत्था विप्रस्य वाजिनो हवीमन्‌ । 

मक्षू रायः सुवीर्यस्य दात नू चिद्‌ यमन्य आदभदरावा १५ 
अत्यासो न ये मरुतः स्वञ्चो यक्षटृशो न शभर्यन्त मर्याः । 

ते हर्म्येष्ठाः शिरश॑वो न शभ्रा वत्सासो न प्रक्रीळ्ठिनैः पयोधाः १६ 
दशस्यन्तो नो मरुतों मुळन्तु वरिवस्यन्तो रोद॑सी सुमेके । 

आरे गोहा नृहा वधो वों अ्रस्तु सुम्नेभिरस्मे ब॑सवो नमध्वम्‌ १७ 
आ बो होतां जोहवीति स॒त्तः सत्राचीं रातिं म॑रुतो गृणानः । 

य ईव॑तो वृषणो अस्ति गोपाः सो अ्र्टयावी हवते व उक्थेः १८ 
इमे तुरं मरुतो रामयन्तीमे सहः सह॑स॒ आ न॑मन्ति । 

इमे शंस॑ वनुष्यतो नि पान्ति गुरु द्वेषो अर॑रुषे दधन्ति १६ 

इमे रश्नं चिन्मरुतो जुनन्ति भूमिं चिद्‌ यथा वस॑वो जुषन्त॑ । 

अर्प बाधध्वं वृषणस्तमांसि धत्त विश्वं तन॑यं तोकमस्मे २० 

मा वों दात्रान्मरुतो निर॑राम मा पश्चाद्‌ द॑ध्म रथ्यो विभागे । 

आ न॑ः स्पार्हे भ॑जतना वसव्ये३ यदीं सुजातं वृषणो वो अस्ति २१ 
सं यद्धन॑न्त मन्युभिर्जनासः शूरां यह्णीष्वोर्ष॑घीषु विज्ञु । 

अर्थ स्मा नो मरुतो रुद्रियास स्त्रातारों भूत पुर्तनास्वर्यः २२ 


439 


भै MAHARISHI UNIVERSITY OF MANAGEMENT 
[Rik Veda] मयडल 9 VEDIC LITERATURE COLLECTION 


भूरिं चक्र मरुतः पित्रयाणयु क्थानि या व॑ः शस्यन्ते पुरा चित्‌ । 
मरुद्धिरुग्र: पृत॑नासु साळहां मरुद्धिरित्‌ सनिता वाजमर्वा २३ 
अस्मे वीरो म॑रुतः शष्म्य॑स्तु जनानां यो असुरो विधर्ता । 

अपो येन॑ सुक्षितये तरेमा ऽध स्वमोको अभि व॑ः स्याम २४ 
तन्न इन्द्रो वरुणो मित्रो अग्नि राप ओर्षधीर्बनिनों जुषन्त । 
शर्मन्‌ त्स्याम मरुतामुपस्थे यूयं पात स्वस्तिभिः सर्दा नः २५ 


(५७) सप्तपञ्चाशं सूक्तम्‌ 
(१-७) सप्तर्चस्यास्य सूक्तस्य मैत्रावरुणिर्वसिष्ठ आृषिः । मरुतो देवताः । 
त्रिष्टुप्‌ छन्दः 
मध्वों बो नाम॒ मारुतं यजत्राः प्र यज्ञेषु शव॑सा मदन्ति । 
ये रेजय॑न्ति रोद॑सी चिदुर्वी पिन्वन्त्युत्सं यदयासुरुग्राः १ 
निचेतारो हि मरुतो गृणन्तं प्रणेतारो यज॑मानस्य॒ मन्म॑ । 
ग्रस्माकमद्य विदथेषु बर्हि रा वीतये सदत पिप्रियाणाः २ 
नेताव॑दन्ये मरुतो यथेमे भ्राजन्ते रुक्मैरा युंघेस्तनूभिंः । 
आ रोदसी विश्वपिशः पिशानाः स॑मानमञ्जयञ्जते शभे कम्‌ ३ 
ऋधक्‌ सा बो मरुतो दिद्युदस्तु यद्‌ व आर्गः पुरुषता कराम । 
मा वस्तस्यामपि भूमा यजत्रा अस्मे वो अस्तु सुमतिश्चनिष्ठा ४ 
कृते चिदत्र मरुतों रन्ता ऽनवद्यासः शुर्च॑यः पाव॒काः । 
प्र णोऽवत सुमतिभिर्यजत्राः प्र वाजैभिस्तिरत पुष्यसे नः ५ 
उत स्तुतासो मरुतौ व्यन्तु विश्वैभिर्नाम॑भिर्नरों हवींषिं । 
ददांत नो अ्मृत॑स्य प्रजायै जिगृत रायः सूनृतां मघानि ६ 
आ स्तुतासो मरुतो विश्वे ऊती अच्छा सूरीन्त्सर्व॑तांता जिगात । 
ये नस्तूमनां शतिनों व॒र्धय॑न्ति यूयं पांत स्वस्तिभिः सदां नः ७ 


(<७) अ्रष्टपञ्चाशं सूक्तम्‌ 
(१-६) षङड़्चस्यास्य सूक्तस्य मैत्रावरुणिर्वसिष्ठ ऋषिः । मरुतो देवताः । 
त्रिष्टुप्‌ छन्दः 
सांकमक्षे अर्चता गणाय दैव्यस्य धाम्नस्तविष्मान | 
प्र साकमुक्षे अर्चता गणाय यो दैव्यस्य धाम्नस्तुविष्मान्‌ । 
उत क्षोंदन्ति रोद॑सी महित्वा नच॑न्ते नाकं निर्ृतेरबंशात्‌ १ 

जनूश्चिंद्‌ वो मरुतस्त्वेष्येण भीमासस्तुर्विमन्यवोऽयांसः । 

प्र ये महोभिरोज॑सोत सन्ति बिश्वो वो याम॑न्‌ भयते स्वक २ 
बृहद्‌ वर्यो मघव॑द्यो दधात जुजोषन्निन्मरुत॑ः सुष्टतिं न॑ 

ग॒तो नाध्वा वि तिराति जन्तुं प्र णाः स्पार्हाभिरूतिभिंस्तिरेत ३ 
युष्मोतो विप्रो मरुतः शतस्वी युष्मोतो अर्वा सर्हरिः सहस्त्री । 
युष्मोर्तः सम्राव्ठत ह॑न्ति वृत्रं प्र तद्‌ वो अस्तु धूतयो देष्णम्‌ ४ 
ताँ आ रुद्रस्य॑ मीळ्हषों विवासे कविन्नंस॑न्ते मरुतः प॒न॑र्नः । 
यत्‌ स॒स्वर्ता जिहीळिरे यदाविरव तदेनं ईमहे तराणांम्‌ ५ 
प्रसा वाचि स॒ष्टतिर्मघोना मिदं सक्तं मरुतों जुषन्त । 
आराच्चिद ड्रेषों वृषणो युयोत यूयं पात स्वस्तिभिः सर्दा नः ६ 


(५६) एकोनषष्टितमं सूक्तम्‌ 
(१-१२) द्वादशर्चस्यास्य सूक्तस्य मैत्रावरुणिर्वसिष्ठ ऋषिः । 
प्रथमाद्चेकादशर्चां मरुतः (१२) द्वादश्याश्च रुद्रो देवताः । 


सपतम्यष्टम्योऋचोस््त्रष्टुप्‌, (६-११) नवम्यादितृचस्य गायत्री, 
द्वादश्याश्चानुष्टप्‌ छन्दांसि 

यं त्रार्यध्व इदमिंदं देवासो यं च नर्यथ । 
तस्मा अग्ने वरुण मित्रार्यमन्‌ मरुतः शर्म यच्छत १ 
युष्माकं देवा अवसाह॑नि प्रिय ईजानस्तरति द्विर्षः । 
प्रस क्षय तिरते वि महीरिषो यो वो वराय दाश॑ति २ 
नहि वश्चरमं चन वर्सिष्ठः परिमंसते । 
अस्मार्कमद्य म॑रुतः सुते सचा विश्वै पिबत कामिनः ३ 
नहि व॑ ऊतिः पृत॑नासु मर्धति यस्मा ग्ररांध्वं नरः । 
अभि व आवर्त सुमतिर्नवीयसी तूय॑ यात पिपीषवः ४ 
ओ षु घुष्विराधसो यातनान्धांसि पीतये । 
इमा वो हव्या म॑रुतो ररे हि क॑ मो ष्वश्न्यत्र गन्तन ५ 
अआ च नो बर्हिः सदताविता च॑ नः स्पार्हाणि दातवे वर्स । 
अस्रेधन्तो मरुतः सोम्ये मधौ स्वाहेह मादयाध्वै ६ 


सस्वश्चिद्धि तन्व१ः शुम्भमाना आ हंसासो नील॑पृष्ठा अपप्तन्‌ । 

(१-६) 
प्रथमादितृचद्गयस्य प्रगाथः ( विषमर्चा बृहती, समर्चा सतोबृहती ), 


(७-८) 
(१२) 

विश्वं शर्धो अभितों मा नि षेद नरो न रण्वाः स्वने मर्दन्तः ७ 
यो नों मरुतो अभि दुर्हणाय॒ स्तिरश्चित्ता्नि बसको जिर्घांसति । 
द्रुहः पाशान प्रति स मुचीष्ट तपिष्ठेन हन्म॑ना हन्तना तम्‌ ८ 
सांत॑पना इदं हवि र्म॑ुतस्तर्जुजुष्टन । युष्माकोती रिशादसः ६ 
गृहमेधास आ ग॑त मरुतो माप॑ भूतन । युष्माकोती सुदानवः १० 
इहेह॑ वः स्वतवसः कव॑यः सूर्यत्वचः । य॒ज्ञं म॑रुत आ वंशे ११ 
>रय॑म्बकं यजामहे सुगन्धि पृष्टिवर्धनम्‌ । 
उर्वारुकमिव बन्ध॑ना_ न्मृत्योर्मुक्तीय मामूर्तात्‌ १२ 
पञ्चमोऽध्यायः । ब० १-२७ 


(६०) षष्टितमं सूक्तम्‌ 
(१-१२) द्वादशर्चस्यास्य सूक्तस्य मैत्रावरुणिर्वसिष्ठ आृषिः । (१) प्रथमर्चः सूर्यः 
(२-१२) द्वितीयाद्येकादशानाञ्च मित्रावरुणौ देवताः । त्रिष्टुप्‌ छन्दः 
यदद्य सूर्य ब्रबोऽनांगा उद्यन्‌ मित्राय वरुणाय स॒त्यम्‌ । 
कयं देवत्रादिते स्याम्‌ त्व प्रियासों अर्यमन्‌ गृणन्तः १ 
एष स्य मित्रावरुणा नृचक्षा उभे उदेति सूया अभि ज्मन्‌ । 
विश्व॑स्य स्थातुर्ज॑ग॑तश्च गोपा ऋजु मर्तेषु वुजिना च पश्य॑न्‌ २ 
अर्युक्त सप्त हरितः सधस्थाद्‌ या ई वर्हन्ति सूर्य घृताचीः । 
धार्मानि मित्रावरुणा युवाकुः सं यो यूथेव जनिमानि चष्टे ३ 
उद्‌ वाँ पृक्षासो मधुमन्तो अ्रस्थु रा सूर्यौ अरुहच्छुक्रमर्णः । 
यस्मां आदित्या अध्व॑नो रद॑न्ति मित्रो अर्यमा वरुणः स॒जोषाः ४ 
इमे चेतारो अनृतस्य भ्रे मित्रो अर्यमा वरुणो हि सन्तिं । 
इम तस्य॑ वावृधुर्दुरोणे शग्मासः पुत्रा अदितेरदब्धाः ५ 
इमे मित्रो वरुणो टूळभांसो ऽचेतसँ चिञ्चितयन्ति दक्षैः । 
अपि क्रतं सुचेत॑सं वत॑न्त स्तिरश्चिदंहः सुपथां नयन्ति ६ 
इमे दिवो अनिमिषा पृथिव्या श्विकित्वांसों अचेतसँ नयन्ति । 
प्रब्राजे चित्नद्यो गाधम॑स्ति पारं नों अस्य विष्पितस्य पर्षन्‌ ७ 
यद्‌ गोपावदर्दितिः शर्म भद्रं इंम॒त्रो यच्छन्ति वरुणः सुदासे । 
तस्मिन्ना तोकं तन॑यं दर्घांना मा कर्म देवहेळ॑नं तुरासः ८ 
अव वेदिं होत्राभिर्यजेत रिपः काश्चिंद्‌ बरुणुश्च॒तः सः । 


442 


MAHARISHI UNIVERSITY OF MANAGEMENT ऋक वेद i 
VEDIC LITERATURE COLLECTION त्र पु क्‌ बद [Rik Veda] 


परि द्वेषोभिरर्यमा बुंणक्तू रुं सुदासे वृषणा उ लोकम्‌ ६ 
सस्वश्चिद्धि समृंतिस्त्वेष्येषा मपीच्येन सह॑सा सह॑न्ते । 

युष्मद्‌ भिया वृषणों रेज॑माना दर््स्य चिन्महिना मृळता नः १० 
यो ब्रह्मणे सुमतिमायजाति वाज॑स्य सातौ प॑रमस्य॑ रायः । 
सीर्क्न्त मन्युं मघवानो अर्थ उरु क्षर्याय चक्रिरे सुधार्तु ११ 

इयं दैव पुरोहिंतिर्युव भ्यां यज्ञेषुं मित्रावरुणावकारि । 

विश्वानि दुर्गा पिंपृतं तिरो नो यूयं पात स्वस्तिभिः सदां नः १२ 


(६१) एकषष्टितमं सूक्तम्‌ 
(१-७) सपर्चस्यास्य सूक्तस्य मैत्रावरुणिर्वसिष्ठ आृषिः । मित्रावरुणौ देवते । 
त्रिष्टुप्‌ छन्दः 
उद्‌ वां चक्षुर्वरुण सुप्रतीकं देवयोरेति सूर्यस्ततन्वान्‌ । 
अभि यो विश्वा भुव॑नानि चष्टे स मन्युं मर्त्येष्वा चिकेत १ 
प्र वां स मिंत्रावरुणावृतावा विप्रो मन्मानि दीर्घश्रुदियर्ति । 
यस्य ब्रह्माणि सुक्रतू अर्वाथ आ यत्‌ क्रत्वा न शरद॑ः पृणैथे २ 
परोरोमिँत्रावरुणा पृथिव्याः प्र दिव ऋृष्वाद्‌ बहतः सुंदानू । 
स्पशो दधाथे ओर्षधीषु विक्ष्व॒ घ॑ग्यतो अ्रनिमिषं रक्नमाणा ३ 
शंसा मित्रस्य वरुणस्य धाम शुष्मो रोद॑सी नडे महित्वा । 
अयन्‌ मासा अर्यज्वनामवीराः प्र य॒ज्ञम॑न्मा वुजन॑ तिराते ४ 
अमूरा विश्वा वृषणाविमा वां न यासु चित्रं ददूशे न यक्षम्‌ । 
द्रुहः सचन्ते अनृता जनानां न वाँ निण्यान्यचिते अभूवन्‌ ५ 
सर्मु वां यज्ञं महयं नर्मोभि हवे वां इंमत्रावरुणा स॒बाधः । 
प्र वां मन्मान्यृचसे नवानि कृतानि ब्रह्म॑ जुजुषन्निमानि ६ 
इयं दैव पुरोहिंतिर्युव भ्यां यज्ञेषुं मित्रावरुणावकारि । 
विश्वानि दुर्गा पिंपृतं तिरो नो यूयं पात स्वस्तिभिः सदां नः ७ 


(६२) द्रिषष्टितमं सूक्तम्‌ 
(१-६) षड़चस्यास्य सूक्तस्य मैत्राबरुणिर्वसिष्ठ ऋषिः । (१-३) प्रथमतृचस्य 
सूर्यः, (४-६) द्वितीयतृचस्य च मित्रावरुणौ देवताः । त्रिष्टुप्‌ छन्दः 


उत्‌ सूयो बृहदर्चीष्यश्रेत्‌ पुरु विश्वा जनिम मानुषाणाम्‌ । 

समो दिवा द॑दृशे रोच॑मानः क्रत्वा कृतः सुकृतः कर्तृभिर्भूत्‌ १ 
स सूर्य प्रतिं पुरो न उद्‌ गां एभिः स्तोमेभिरेतशेभिरे्रैः । 

प्र नौ मित्राय वरुणाय वोचो ऽनांगसो अर्यम्णे अग्नये च २ 

वि न॑ः सहस्त्रं शरुधो रद न्त्वृतार्वानो वरुणो मित्रो अग्नि 
यच्छन्तु चन्द्रा उपमं नों अर्क मा नः कार्म पपुरन्तु स्तर्वानाः ३ 
द्या्ांभूमी अदिते त्रासीथां नो ये वाँ जज्ञः सुजनिमान ऋृष्वे । 
मा हेळें भूम वरुणस्य वायो र्मा मित्रस्य॑ प्रियतमस्य नृणाम्‌ ४ 
प्र बाहवा सिसृतं जीवसे न॒ ग्रा नो गरव्यूतिमुक्षतं घृतेन॑ । 

ग्रा नो जने श्रवयतं युवाना श्रुतं में मित्रावरुणा हवेमा ५ 

नू मित्रो वरुणो अर्यमा न स्तमनें तोकाय वरिंबो दधन्तु । 

सुगा नो बिश्वा सुपर्थानि सन्तु यूयं पात स्वस्तिभिः सदां नः ६ 


(६३) त्रिषष्टितमं सूक्तम्‌ 
(१-६) षड़चस्यास्य सूक्तस्य मैत्रावरुणिर्वसिष्ठ आूृषिः । (१-४, ४) 
प्रथमादिचतुरृचां पञ्चम्याः पूर्वार्धस्य च सूर्यः, (५-६) पञ्चम्या उत्तरार्घस्य षष्ठ्याश्च 
मित्रावरुणौ देवताः । त्रिष्टुप्‌ छन्दः 
उद्वति सभगों विश्वचक्षाः साधारणः सूर्यो मानुषाणाम्‌ । 
चल्नुर्मित्रस्य वरुणस्य देवश्चर्मेव यः समविव्यक आ तमांसि १ 
उद्धेति प्रसवीता जर्नानां महान्‌ केतुरर्णवः सूर्यस्य । 
समानं चक्रं पर्याविवृत्सन्‌ यदेतशो वह॑ति धूर्षु युक्तः २ 
विभ्राज॑मान उषसामुपस्थाद रेभेरुदेत्यनुमद्यर्मानः । 
एष में देवः सविता च॑च्छन्द॒ यः स॑मानं न प्रमिनाति धाम॑ ३ 
दिवो रुक्म उंरुचक्षा उदैति दूरे॑र्थस्तरणिर्धाज॑मानः । 
नूनं जनाः सूर्येण प्रसृता अयन्नर्थानि कृणवन्नपांसि ४ 
यर्त्रा चक्ररमृतां गातुम॑स्मै श्येनो न दीयन्नन्वेति पार्थ 
प्रति वां सूर उदिते विधेम नमोभिर्मित्रावरुणोत हव्यैः % 
नू मित्रो वरुणो अर्यमा न स्तमनें तोकाय वरिवो दधन्तु । 
सुगा नो विश्वां सुपर्थानि सन्तु यूयं पात स्वस्तिभिः सदां नः ६ 


(६४) चतुःषष्टितमं सूक्तम्‌ 

(१-५) पञ्चर्चस्यास्य सूक्तस्य मैत्रावरुणिर्बसिष्ठ आृषिः । मित्रावरुणौ देवते । 
त्रिष्टुप्‌ छन्दः 

दिवि क्षयन्ता रज॑सः पृथिव्यां प्र वाँ घृतस्य निर्णिजो ददीरन्‌ । 
हव्यं नो मित्रो अर्यमा सुजांतो राजां सुक्षत्रो वरुणो जुषन्त १ 
आ राजाना मह ऋतस्य गोपा सिन्धुपती ज्ञत्रिया यातमर्वाक्‌ । 
इळाँ नो मित्रावरुणोत वृष्टि म॑ दिव इन्वतं जीरदानू २ 
मित्रस्तन्नो वरुणो देवो अर्यः प्र साधिष्ठेभिः पथिभिर्नयन्तु । 
ब्रबद्‌ यर्था न आदरिः सुदासं इषा म॑देम सह देवगोपाः ३ 
यो वां गर्त मन॑सा तक्ष॑देत मूर्ध्वा धीतिं कृणव॑द्‌ घारय॑ज्च । 
उक्षेथां मित्रावरुणा घृतेन ता रांजाना सुक्षितीस्तर्पयेथाम्‌ ४ 
एष स्तोमां वरुण मित्र तुभ्यं सोम॑ः शक्रो न वायवेऽयामि । 
अविष्टं धियो जिगृतं पुर॑घी र्यूयं पांत स्वस्तिभिः सर्दा नः ५ 


(६५) पञ्चषष्टितमं सूक्तम्‌ 
(१-५) पञ्चर्चस्यास्य सूक्तस्य मैत्रावरुणिर्वसिष्ठ आृषिः । मित्रावरुणौ देवते । 
त्रिष्टुप्‌ छन्दः 

प्रतिं वां सूर उदिते सूक्तै मित्रं हवे वरुणं पृतर्दक्षम्‌ । 
ययोरसुर्यश्मचितं ज्येष्ठं विश्व॑स्य याम॑न्नाचितां जिंगल १ 
ता हि देवानामसुरा तावर्या ता न॑ः क्षितीः क॑रतमूर्ज य॑न्तीः । 
अश्याम मित्रावरुणा व॒यं वां द्यार्वा च यत्र॑ पीपयन्नहा च २ 
ता भूरिंपाशावर्नृतस्य सेतू दुरत्येतू रिपवे मर्त्याय । 
ऋृतर्स्यं मित्रावरुणा पथा वामपो न नावा दुरिता तरेम ३ 
आ नों मित्रावरुणा हठ्यर्जुष्टिं घृतेर्गव्यंतिमुक्षततमिळांभिः । 
प्रतिं वामत्र वरमा जनाय पृणीतमुद्नो दिव्यस्य चारों: ४ 
एष स्तोमों वरुण मित्र तुभ्यं सोर्मः शक्रो न वायवेऽयामि । 
अविष्टं घियो जिगृतं पुर॑न्धी र्यूयं पांत स्वस्तिभिः सदां नः » 


(६६) षट्षष्टितमं सूक्तम्‌ 
(१-१६) एकोनविंशत्यृचस्यास्य सूक्तस्य मैत्रावरुणिर्वसिष्ठ आृषिः । (१-३, १७- 
१६) प्रथमादितृचस्य सप्तदश्यादितृचस्य च मित्रावरुणौ, (४-१३) 

चतुर्थ्यादिदशर्चामादित्याः, (१४-१६) चतुर्दश्यादितृचस्य च सूर्या देवताः । (१- 
€, १७-१६) प्रथमादिनवचाँ सप्तदश्यादितृचस्य च गायत्री, (१०-१) 
दशम्यादितृचद्टयस्य प्रगाथः (विषमर्चां बृहती, समर्चा सतोबृहती), (१६) 

षोडश्याश्च पुर उष्णिक छन्दांसि 

प्र मित्रयोर्वरुण्यो स्तोमो न एतु शूर्ष्यः । नर्म॑स्वान्‌ तुविजातयोः १ 

या धारय॑न्त देवाः सुदक्षा दक्ष॑पितरा । असुर्याय प्रम॑हसा २ 

ता न॑ स्तिपा त॑नूपा वरुण जरितृणाम्‌ । मित्र साधरय॑तं धिय॑ः ३ 

यदुद्य सर उदिते ऽनांगा मित्रो अर्यमा । सुवातिं सविता भर्गः ४ 

सुप्रावीर॑स्तु स क्षयः प्र न याम॑न्‌ त्सुदानवः । ये नो अ्रंहोऽतिपिप्रति ५ 

उत स्वराजो अर्दिति रद॑ब्धस्य ब्र॒तस्य ये । म॒हो राजान ईशते & 

प्रतिं वां सूर उदिते मित्रं गृणीषे वरुणम्‌ । अर्यमणं रिशादसम्‌ ७ 

राया हिरण्यया मति रियर्मवृकाय शर्वसे । इयं विप्रां मेधसातये ८ 

ते स्याम देव वरुण ते मित्र सूरिभिः सह । इषं स्व॑श्च धीमहि & 

बहवः सूर॑चक्षसो ऽग्रिजिह्वा ऋतावृर्धः । 

त्रीणि ये येमुर्विदर्थानि धीतिभिर्विश्वानि परिभूतिभिः १० 

वि ये दधुः शरदं मासमादह॑र्यज्ञमक्तुं चादूचम्‌ । 

अनाप्यं वरुणो मित्रो अर्यमा क्षत्रं राजान आशत ११ 

तद्‌ वों अद्य म॑नामहे सूक्तैः सूर उदिते । 

यदोह॑ते वरुणो मित्रो अर्यमा यूयमृतस्य॑ रथ्यः १२ 

ऋतावान आतजांता त्रुतावृधो घोरासो अनृत॒द्विष॑ः । 

तेषां वः सुम्ने सुंच्छर्दिष्टमे नरः स्याम ये च॑ सूरयः १३ 

उदु त्यद्‌ दर्शतं वर्पु दिव एति प्रतिह्णरे । | 

यदीमाशुर्वहति देव एत॑शो विश्व॑स्मै चक्ष॑से अर॑म्‌ १४ 

शीर्ष्णः शीर्ष्णा जर्गतस्तस्थुषस्पतिं समया विश्वमा रज॑ः । 

सप्त स्वसारः सुविताय॒ सूर्यं वह॑न्ति हरितो रथे १५ 

तच्चचनुर्देवर्हितं शक्रमुञ्चर॑त्‌ । पश्येम श॒रद॑ः श॒तं जीवॅम शरदः शतम्‌ १६ 

कार्व्येभिरदाभ्या ऽऽ यातं वरुण द्यमत्‌ । मित्रश्च सोमपीतये १७ 

दिवो धार्मभिर्वरुण मित्रश्चा यातमद्रुहा । पिब॑तं सोममातुजी १८ 

आ यातं मित्रावरुणा जुषाणावाहंतिं नरा । पातं सोम॑मृतावृधा १९ 

(६७) सप्तषष्टितमं सूक्तम्‌ 
(१-१०) दशर्चस्यास्य सूक्तस्य मैत्रावरुणिर्वसिष्ठ सृषिः । अश्विनौ देवते । 
त्रिष्टुप्‌ छन्दः 
प्रतिं वां रथं नृपती जरध्यै हविष्मता मर्न॑सा यज्ञियेन । 
यो वाँ दूतो न धिंष्णयावजींग रच्छ सूनुर्न पितरा विवक्मि १ 
अरशोच्यस्मिः समिधानो अस्मे उपो अदृश्रन्‌ तम॑सश्चिदन्ताः । 
अचेति केतुरुषसः पुरस्ता च्छिये दिवो दुहितुर्जायमानः २ 
अभि वाँ नूनम॑श्चिना सुहोता स्तोमैः सिषक्ति नासत्या विव॒क्वान्‌ । 
पूर्वीभिर्यातं प॒र्थ्यांभिरर्वाक स्वर्विदा वर्समता रथन ३ 
अवोर्वा नूनमश्विना युवारक॑ रहने यद्‌ वाँ स॒ते माध्वी वसयः । 
आ बा वहन्तु स्थविरासो अश्वाः पिर्बाथो अ्रस्मे सुर्षता मर्धूनि ४ 
प्राचीमु देवाश्चिना धियं मे अर्मृश्रां सातयें कृतं बसूयुम्‌ । 
विश्वा अविष्टं बाज आ पुर॑न्धी स्ता न॑ः शक्तं शचीपती शचीभिः ५ 
अविष्टं धीर्ष्वश्चिना न आसु प्रजावद्‌ रेतो ग्रहुयं नो अरस्तु । 
आ वां तोके तर्नये तूर्तुजानाः सुरलांसो देववीतिं गमेम ६ 
एष स्य वां पूर्वगत्वॅव सख्ये निधिर्हितो माध्वी रातो अ्रस्मे । 
अर्हेळता मनसा यांतमुर्वा गश्नन्तां हव्यं मानुषीषु विक्षु ७ 
एकस्मिन्‌ योगें भुरणा समाने परिं वां सस स्त्रबतो रथों गात्‌ । 
न वायन्ति स॒भ्वों देवर्युक्ता ये वां धूर्ष तरणयो वर्हन्ति ८ 
असश्चर्ता म॒घव॑द्भ्यो हि भृतं ये राया म॑घदेय॑ जनन्ति । 
प्र ये बन्धुं सूनृताभिस्तिरन्ते गव्यां पृञ्चन्तो अश्वर्या मघानि & 
न्‌ मे हवमा शुणुतं युवाना यासिष्टं वर्तिरश्चिनाविरावत्‌ । 
धत्तं रबानि जर॑तं च सूरीन्‌ यूयं पात स्वस्तिभिः सदा नः १० 


(६८) अ्रष्टषष्टितमं सूक्तम्‌ 
(१-६) नवर्चस्यास्य सूक्तस्य मैत्रावरुणिर्वसिष्ठ क्रषिः । अश्विनौ देवते । (१-७) 
प्रथमादिसपर्चा विराट्‌, (८-६) अष्टमीनवम्योश्च त्रिष्टुप्‌ छन्दसी 
आ शाभ्रा यातमश्विना स्वश्वा गिरो दस्त्रा जजषाणा य॒वाकों 
हव्यानि च प्रतिंभ॒ता वीतं न॑ः १ 
प्र वामन्धांसि मरद्यान्यस्थु रर॑ गन्तं हविर्षो वीतये मे । 

तिरो अर्यो हव॑नानि श्रुतं नः २ 

प्र वां रथो मनोजवा इयर्ति तिरो रजास्यश्चिना शतोतिः । 
अस्मभ्यं सूर्यावसू इयानः ३ 

अयं ह यद्‌ वां देवया उ ग्रद्विरूध्वो विवक्ति सोमसुद्‌ युवभ्याम्‌ । 
आ वल्गू विप्रों बवृतीत हव्यैः ४ रि 
चित्रं ह यद्‌ वां भोज॑नं न्वस्ति न्यत्रये मर्हिष्वन्तं युयोतम्‌ । 
यो वामोमानं दर्धते प्रियः सन्‌ % 

उत त्यद्‌ वां जुरते अश्विना भू च्चथर्वांनाय प्रतीत्यं हविर्दै । 
अधि यद्‌ वर्ष इतऊति धत्थः ६ 

उत त्यं भुज्युर्मश्विना सखांयो मध्ये जहुर्दुरेवासः समुद्रे । 
निरीं पर्षदरावा यो युवाकु: ७ हु हर 
वर्काय चिज्जस॑मानाय शक्त मुत श्रुतं शयवें हयमाना । 
याव॒घ्यामपिंन्वतमपो न स्तर्य चिच्छक्त्यश्विना शचीभिः ८ 
एष स्य कारुर्जरते सूक्तै रग्रे बुधान उषसां सुमन्मा । 

इषा तं व॑र्घदप्चया पयोभि सूयं पांत स्वस्तिभिः सदां नः € 


(६६) एकोनसप्ततितमं सूक्तम्‌ 
(१-८) अ्रष्टर्चस्यास्य सूक्तस्य मैत्रावरुणिर्वसिष्ठ सृषिः । अश्विनौ देवते । 
त्रिष्टुप्‌ छन्दः 
आ वां रथो रोद॑सी नडूधानो हिरण्ययो वूर्षभिर्यात्वश्चैः । 
घृतवर्तनिः पविभी रुचान इषां वोळहा नृपतिर्वाजिनीवान्‌ १ 
स पंप्रथानो अभि पञ्च भूमा त्रिवन्धुरो मनसा यांतु युक्तः । 
विशो येन गच्छ॑थो देवयन्तीः कुत्रा चिद्‌ याम॑मश्चिना दर्धाना २ 
स्वश्वा य॒शसा यातमर्बाग्‌ दस्त्र निधिं मर्घुमन्तं पिबाथः । 
वि वां रथों वध्वाई यार्दमानो ऽन्तान्‌ दिवो बांधते वर्तनिभ्याम्‌ ३ 
युवोः श्रियं परि योषावृणीत सूरो दुहिता परितक्म्यायाम्‌ । 
यद्‌ दैव॒यन्तमव॑थः शचीभिः परिं घंसमोमनां वां वयौ गात्‌ ४ 
यो ह स्य वाँ रथिरा वस्त॑ उस्त्रा रथों युजानः परियाति वर्तिः । 
तेन॑ नः शं योरुषसो व्युष्टौ न्य॑श्विना बहतं यज्ञे अस्मिन्‌ ५ 
नरां गौरेव॑ विद्युतं तृषाणा ऽस्माक॑म॒द्य सव॒नोप॑ यातम्‌ । 

पुरुत्रा हि वां मतिभिर्हवन्ते मा वामन्ये नि य॑मन्‌ देवयन्तः ६ 
युवं भुज्युमब॑विद्धं समुद्र उदूहथुरर्णसो अस्त्रिंघानैः । 
पतत्रिभिरश्रमैर॑व्यथिभि द॑सर्नाभिरश्चिना पारय॑न्ता ७ 
नू मे हव॒मा श्वृंणुतं युवाना यासिष्टं वर्तिरश्चिनाविरावत्‌ । 

धत्तं 4 रर्नानि जर्रतं | + ञ्‌ ५ || || 
थ नि जर॑तं च सूरीन्‌ यूयं पांत स्वस्तिभिः सदा नः ८ 


(७०) सप्ततितमं सूक्तम्‌ 
(१-७) सप्तर्चस्यास्य सूक्तस्य मैत्रावरुणिर्वसिष्ठ क्रषिः । अश्विनों देवते । 
त्रिष्टुप्‌ छन्दः 
आ विश्ववाराश्विना गतं नः प्र तत्‌ स्था्नमवाचि वां पथिव्याम्‌ । 
अश्वो न वाजी शनर्पष्ठो अस्था दा यत्‌ सेदर्थर्ध्वसे न योनिम्‌ १ 
सिर्षक्ति सा वां सुमतिश्चनिष्ठा 5तापि घर्मो मनुषो दुरोणे । 
यो वा समुद्रान्‌ त्सरितः पिपर्त्येतग्वा चिन्न सुयुजा युजानः २ 
यानि स्थार्नान्यश्चिना दधाथे दिवो यह्रीष्वोष॑धौषु विक्षु । 
नि पर्व॑तस्य मूर्धनि सदन्तेषं जनाय दाशुषे वह॑न्ता ३ 
चनिष्टं देवा ओष॑धीष्व॒प्सु यद्‌ योग्या अश्नवैथे ऋषीणाम्‌ । 
प॒रूणि रत्ना दर्ध॑तौ न्यश्स्मे अन पर्वाणि चख्यथर्यगार्नि ४ 
शश्रुवांसा चिदश्चिना पुरूणय भि ब्रह्माणि चक्षाथे ऋषीणाम्‌ । 
प्रति प्र यातं बरमा जनायाऽस्मे वांमस्त॒ स॒मतिश्चर्निष्ठा ५ 
यो वाँ य॒ज्ञो नासत्या हविष्मान्‌ कृतब्रह्मा समर्योई भवाति । 
उप प्र यातं वरमा वसिष्ठ मिमा ब्रह्माणय॒च्यन्ते युवभ्याम्‌ ६ 
इयं मनीषा इयर्मश्चिना गी रिमां सुवृक्ति वृषणा जुषेथाम्‌ । 
इमा ब्रह्माणि युव॒यृन्य॑ग्मन्‌ यूयं पात स्व॒स्तिभिः सदां नः ७ 
पञ्चमोऽनुवाकः । सू० ७-८६ 


(७१) एकसप्ततितमं सूक्तम्‌ 
(१-६) षड़चस्यास्य सूक्तस्य मैत्रावरुणिर्बसिष्ठ त्रृषिः । अश्विनौ देवते । 
त्रिष्टुप्‌ छन्दः 
अप स्वर्सुरुषसो नग्जिंहीते रिणक्ति कृष्णीर॑रुषाय पन्थाम्‌ । 
अश्वामघा गोम॑घा वां हुवेम दिवा नक्तं शरुमस्मद्‌ युयोतम्‌ १ 

उपायातं दाशुषे मर्त्याय रथेन वामर्मश्चिना बर्हन्ता । 
युयुतमस्मदर्निराममींबां दिवा नक्त॑ माध्वी त्रासीथां नः २ 

आ वां रथमवमस्यां व्युष्टौ सुम्नायवो वृष॑णो वर्तयन्तु । 
स्यूर्मगभस्तिमृतयुग्भिरश्चै राश्चिना वसुमन्तं बहेथाम्‌ ३ 

यो वां रथों नृपती अस्ति बोळहा त्रिवन्धुरो वर्स॑माँ उस्त्रयांमा । 
आ न॑ एना नांस॒त्योर्प यात मभि यद वाँ विश्वप्स्न्यो जिगाति ४ 
युवं च्यर्वानं जरसोऽमुमुक्तं नि पेदर्व ऊहथुराशुमश्वम्‌ । 
निरंह॑स॒स्तम॑सः स्पर्तमत्रिं नि जाहषं शिथिरे धातमन्तः ५ 

इयं मनीषा इयम॑श्चिना गीरिमां सुंवृक्तिं वृषणा जुषेथाम्‌ । 

इमा ब्रह्माणि युव॒यून्य॑ग्मन्‌ यूयं पात स्वस्तिभिः सदां नः ६ 


(७२) द्विसप्ततितमं सूक्तम्‌ 
(१-५) पञ्चर्चस्यास्य सूक्तस्य मैत्रावरुणिर्वसिष्ठ क्रषिः । अश्विनौ देवते । 
त्रिष्टुप्‌ छन्दः 
आ गोर्मता नासत्या रथेना ऽश्वांवता पुरुश्चन्द्रेण यातम्‌ । 
अभि वां विश्वा नियुर्तः सचन्ते स्यार्हयां श्रिया तन्वां शुभाना १ 
आ नों देवेभिरुपं यातमर्वाक सजोष॑सा नासत्या ररथैन । 
युवोर्हि नः सख्या पित्र्याणि समानो बन्धुरुत तस्य वित्तम्‌ २ 
उदु स्तोमासो अ्श्विनोरबुध्र ्ञामि ब्रह्मांणयुषसंश्च देवीः । 
आविवासन रोद॑सी धिष्ण्येमे अच्छा विप्रो नास॑त्या विवक्ति ३ 
वि चेदुच्छन्त्यश्चिना उषासः प्र वां ब्रह्माणि कारवो भरन्ते । 
ऊर्ध्वं भानुं स॑विता देवो ग्र॑श्रेद्‌ बृहदग्रय॑ः समिधां जरन्ते ४ 
आ पश्चातान्नासत्या पुरस्ता दाश्चिना यातमधरादुदक्तात्‌ । 
अआ विश्वतः पाञ्च॑जन्येन राया यूयं पांत स्वस्तिभिः सदां नः ५ 


(७३) त्रिसप्ततितमं सूक्तम्‌ 
(१-५) पञ्चर्चस्यास्य सूक्तस्य मैत्रावरुणिर्वसिष्ठ क्रषिः । अश्विनौ देवते । 
त्रिष्टुप्‌ छन्दः 
अतारिष्म तम॑सस्पारमस्य प्रति स्तोर्म देवयन्तो दर्धानाः । 
पुरुदंसा पुरुतमा पुराजा ऽमंर्त्या हवते अ्रश्चिना गीः १ 

न्यु प्रियो मर्नुषः सादि होता नास॑त्या यो यजते वन्द॑ते च । 
अश्नीतं मध्वो अश्विना उपाक ग्रा वां वोचे विदर्थेषु प्रयस्वान्‌ २ 
अहेम य॒ज्ञं पथामुराणा इमां सुंवृक्तिं व॑षणा जुषेथाम्‌ । 

्रष्टीवेव प्रेषितो वामबोधि प्रति स्तोमैर्जर॑माणो वसिष्ठः ३ 

उप त्या वह्नीं गमतो विशं नो रक्षोहणा संभूता वीळपांणी । 
समन्धांस्यग्मत मत्सराणि मा नों मर्धिष्टमा ग॑तं शिवेन॑ ४ 

आ पश्चातान्नासत्या पुरस्ता दाश्चिना यातमधरादुर्दक्तात्‌ । 

अआ विश्वतः पाञ्च॑जन्येन राया यूयं पांत स्वस्तिभिः सदां नः ५ 


(७४) चतुःसप्ततितमं सूक्तम्‌ 
(१-६) षड़चस्यास्य सूक्तस्य मैत्रावरुणिर्बसिष्ठ सूृषिः । अश्विनौ देवते । प्रगाथः 
(विषमर्चां बहती, समर्चा सतोबुहती) छन्दः 

इमा उ वां दिविष्टय उस्त्रा ह॑वन्ते अश्विना । 
अयं वांमह्वेऽव॑से शचीवसू विशंविशं हि गच्छथः १ 
युवं चित्रं द॑दुर्भोज॑नं नरा चोदैथां सूनृतांवते । 
अर्वाग्रथं सम॑नसा नि य॑च्छतं पिब॑तं सोम्यं मधं २ 
आ यातिमुप भूषतं मध्वः पिबतमश्विना । 
दुग्धं पयों वृषणा जेन्यावसू मा नों मर्धिष्टमा ग॑तम्‌ ३ 
अश्वासो ये वामुर्प दाशुषो गृहं युवां दीर्यन्ति बिभ्रतः । 
म॒च्ूयुभिर्नरा हयेभिरश्चिना ऽऽ दैवा यातमस्मयू ४ 
अघा ह यन्तों अश्विना पृक्षः सचन्त सूर॑ः । 
ता य॑सतो म॒घव॑द्यो धुवं यर्श श्छर्दिरस्मभ्यं नास॑त्या ५ 
प्र ये ययुर॑वृकासो रथां इव नृपातारो जनानाम्‌ । 
उत स्वेन शव॑सा शूशुवुर्नर उत क्षियन्ति सुक्षितिम्‌ ६ 


(७५) पञ्चसप्ततितमं सूक्तम्‌ 
(१-८) अष्टर्चस्यास्य सूक्तस्य मैत्रावरुसिर्वसिष्ठ ऋषिः । उषसो देवताः । 
त्रिष्टुप्‌ छन्दः 
व्युश्षा आवो दिविजा ऋृतेना5ऽविष्कृणवाना मंहिमानमार्गात्‌ । 
अप द्रुहस्तम॑ आवरजुष्ट मङ्गिरस्तमा पथ्यां अजीगः १ 

महे नों अद्य सुंविताय॑ बोध्युषो महे सौभ॑गाय प्र य॑न्धि । 
चित्रं रयिं य॒शसं धेह्यस्मे देवि मर्तेषु मानुषि श्रव॒स्युम्‌ २ 

एते त्ये भानवो दर्शतायाश्चित्रा उषसो अमृतांस आगुः । 
जनर्यन्तो दैव्यानि व्रतान्यापृणन्तो अन्तरिक्षा व्य॑स्थुः ३ 

एषा स्या युजाना पराकात्‌ पञ्च॑ क्षितीः परिँ स॒द्यो जिगाति । 
अभिपश्य॑न्ती व॒युना जनांनां दिवो दुहिता भुर्वनस्य पल्ली ४ 
वाजिनीवती सूर्यस्य योर्षा चित्रामंघा राय ईशे वर्सनाम्‌ । 
ऋृषिष्टता ज॒रय॑न्ती मघो न्युषा उच्छति वह्निभिर्गणाना % 
प्रतिं द्यतानार्मरुषासो अश्वा श्रित्रा अंट्श्रन्नषसं वह॑न्त 

याति शभ्रा विश्वपिशा रथेन दर्धाति रल॑ विधते जनाय ६ 
सत्या सत्येभिर्महती महद्धिद दैवी देवेभिर्यजता यजत्रिः । 
रुजद्‌ दूळहानि दर्ददुस्त्रियाणां प्रति गार्व उषसं वावशन्त ७ 
नू नो गोम॑द्‌ वीरव॑द धेहि रत्न मुषो अश्वावत्‌ पुरुभोजों अस्मे । 
मा नों बर्हिः पुरुषर्ता निदे कीर्ययं पांत स्वस्तिभिः सदा नः ८ 


(७६) षट्सप्ततितमं सूक्तम्‌ 
(१-७) सप्तर्चस्यास्य सूक्तस्य मैत्रावरुणिर्वसिष्ठ आृषिः । उषसो देवताः । 
त्रिष्टुप्‌ छन्दः 
उदु ज्योतिरमृतं विश्वर्जन्यं विश्वार्नरः सविता देवो अश्रेत्‌ । 
क्रत्वा देवानामजनिष्ट चर्च राविर॑कर्भव॑नं विश्व॑मषाः १ 
प्र मे पर्न्था देयानां ग्रदूश्र नर्मर्धन्तो वस॒भिरिष्कृतास 
अर्भूदु केतुरुषसः पुरस्तात्‌ प्रतीच्यागादर्धि हम्यैभ्यः २ 
तानीदहानि बहलान्यांसन्‌ या प्राचीनमुर्दिता सूर्यस्य । 
यतः परिं जार ईवाचर न्त्यषों दटूक्षे न पर्नर्यतीर्व ३ 
त इद्‌ देवाना सधमाद आस ज्जतावानः कवयः पूर्व्यासः । 
गळहं ज्योतिः पितरो अ्रन्व॑विन्दन्‌ त्सत्यम॑न्त्रा अजनयन्नषास॑म्‌ ४ 
समान ऊर्वे अधि संगतासः सं जानते न य॑तन्ते मिथस्ते । 
ते देवानां न मिनन्ति व्र॒ता न्यमँर्धन्तो वर्सभिर्यार्दमानाः ५ 
प्रतिं त्वा स्तोमैंरीळते वर्सिष्ठा उषर्बुधः स॒भगे तृष्टवांस॑ः । 
गर्वा नेत्री वाज॑पल्री न उच्छो षः सजाते प्रथमा ज॑रस्व ६ 


452 


MAHARISHI UNIVERSITY OF MANAGEMENT ऋक वेद i 
VEDIC LITERATURE COLLECTION त्र पु क्‌ बद [Rik Veda] 


एषा नेत्री राधसः सूनृतांना मुषा उच्छन्ती रिभ्यते वसिष्ठिः । 
दीर्घश्रुतं रयिमस्मे दर्घाना यूयं पात स्वस्तिभिः सर्दा नः ७ 


(७७) सप्तसप्ततितमं सूक्तम्‌ 
(१-६) षङड़्चस्यास्य सूक्तस्य मैत्रावरुणिर्वसिष्ठ आृषिः । उषसो देवताः । 
त्रिष्टुप्‌ छन्दः 
उर्पो रुरुचे युव॒तिर्न योषा विश्व॑ जीवं प्रसुवन्ती चरायै । 
अभ॑दग्नमिः समिधे मानुंषाणा मकर्ज्योतिर्नाध॑माना तमांसि १ 
विश्व प्रतीची सप्रथा उदस्थाद्‌ रुशद्‌ वासो बिभ्रती शक्रर्मश्वेत्‌ । 
हिर॑ण्यवर्णा सुटूशीकसंदूग्‌ गवां माता नेत्र्यह्लांसरोचि २ 
देवानां चक्षुः सुभगा वह॑न्ती श्वेतं नय॑न्ती सुदृशीकमश्वम्‌ । 
उषा ग्र॑दर्शि रश्मिभिर्व्यक्ता चित्रामघा विश्वमनु प्रभूता ३ 
अन्तिवामा दूरे अमित्र॑मुच्छो वीं गर्व्युतिमभ॑यं कृधी नः । 
यावय द्वेष आ भ॑रा वसूनि चोदय राधों गृणते म॑घोनि ४ 
अस्मे श्रेष्ठेभिर्भानुभिर्वि भाह्य षो देवि प्रतिरन्ती न आर्युः । 
इष॑ च नो दर्धती विश्ववारे गोमदश्वावद्‌ रर्थवच्च राधः ५ 
यां त्वा दिवो दुहितर्वर्धय न्त्युर्षः सुजाते मतिभिर्वसिष्ठाः । 
सास्मार्सु घा रयिमृष्वं बृहन्तं यूयं पांत स्वस्तिभिः सर्दा नः ६ 


(७८) ग्रष्टसप्ततितमं सूक्तम्‌ 
(१-५) पञ्चर्चस्यास्य सूक्तस्य मैत्रावरुणिर्वसिष्ठ क्रषिः । उषसो देवताः । 
त्रिष्टुप्‌ छन्दः 
प्रतिं केतर्वः प्रथमा अदृश्र चूर्थ्वा अस्या अञ्जयो वि श्र॑यन्ते । 
उषो अ्रर्वाचां बृह॒ता रथेन ज्योतिष्मता वाममस्मभ्यं वक्षि १ 
प्रतिं षीमग्रिर्जरते समिद्धः प्रति विप्रासो मतिभिर्गुणन्त॑ः । 
उषा यांति ज्योतिंषा बाध॑माना विश्वा तमांसि दुरिताप देवी २ 
एता उ त्याः प्रत्य॑टुश्रन्‌ पुरस्ता ज्जचोतिर्यच्छन्तीरुषसों विभातीः । 
अजीजनन्‌ त्सूर्य यज्ञमम्रि म॑पाचीनं तमो अगादजुष्टम्‌ ३ 
अचेति दिवो दुहिता मघोनी विश्वे पश्यन्त्युषसं विभातीम्‌ । 
आस्थाद रथ॑ स्व॒घयां युज्यमान मा यमश्वासः सुयुजो वह॑न्ति ४ 

प्रतिं त्वाद्य सुमन॑सो बुघन्ताऽस्मार्कासो म॒घर्वानो व॒यं च॑ । 
तिल्विलायर्ध्व॑मुषसो विभाती र्ययं पांत स्वस्तिभिः सर्दा नः ५ 


(७६) एकोनाशीतितमं सूक्तम्‌ 
(१-५) पञ्चर्चस्यास्य सूक्तस्य मैत्रावरुणिर्वसिष्ठ क्रषिः । उषसो देवताः । 
त्रिष्टुप्‌ छन्दः 

व्युश्षा अवः पथ्याई जनानां पश्च क्षितीर्मानुषीर्बोधर्यन्ती । 
सुसंदृग्भिरुक्षभिर्भानुमश्रेद्‌ वि सूर्यो रोद॑सी चक्॑सावः १ 
व्यञ्जते दिवो अन्तेष्वक्तून्‌ विशो न युक्ता उषसो यतन्ते । 
सं ते गाव॒स्तम॒ आ व॑र्तयन्ति ज्योतिर्यच्छन्ति सवितेव॑ बाहू २ 
अ्र्भूदुषा इन्द्रतमा मघो न्यजीजनत्‌ सुविताय श्रवांसि । 
वि दिवो देवी दुहिता द॑धा त्यङ्गिरस्तमा सुकृते वसूनि ३ 
ताव॑दुषो राधो अस्मभ्यं रास्व॒ याव॑त्‌ स्तोतृभ्यो अर॑दो गुणाना । 
यां त्वां जज्ञुर्वृषभस्या रवेण वि दृळ्हस्य दुरो अद्रेरौर्णो: ४ 
देवंदेवं राध॑से चोदर्यन्त्य स्मद्रथक सूनृतां ईरय॑न्ती । 
व्युच्छन्ती नः सनये धियो धा यूयं पात स्वस्तिभिः सदां नः ५ 


(८०) अशीतितमं सूक्तम्‌ 
(१-३) तृचस्यास्य सूक्तस्य मैत्रावरुणिर्वसिष्ठ आृषिः । उषसो देवताः । 
त्रिष्टुप्‌ छन्दः 
प्रति स्तोर्मेभिरुषसं वर्सिष्ठा गीर्भिर्विप्रासः प्रथमा अबुध्रन्‌ । 
विवर्तयन्तीं रज॑सी सर्मन्ते आविष्कृण्वतीं भुर्बनानि विश्वा १ 
एषा स्या नव्यमायुर्दधाना गूढ्वी तमो ज्योतिंघोषा अबोधि । 
अय एति युव॒तिरह॑याणा प्राचिकितत्‌ सूर्य यज्ञमग्निम्‌ २ 
अ्रश्वांबतीर्गोम॑तीर्न उषासो वीरव॑तीः सर्दमुच्छन्तु भद्राः । 
घृतं दुहाना विश्वतः प्रपीता यूयं पात स्वस्तिभिः सर्दा नः ३ 
हु षष्ठोऽध्यायः । व० १-२५ 


(८१ ) एकाशीतितमं सूक्तम्‌ 
(१-६) षड़चस्यास्य सूक्तस्य मैत्रावरुणिर्वसिष्ठ ृषिः । उषसो देवताः । प्रगाथः 

(विषमर्चा बृहती, समर्चा सतोबृहती) छन्द 
प्रत्यु अदर्श्यायत्युश च्छन्ती दुहिता दिवः । 
अपो महिँ व्ययति चक्ष॑से तमो ज्योतिष्कृणोति सूनरी १ 
उदुस्त्रियाः सृजते सूर्यः सचाँ उद्यन्नचत्रमर्चिवत्‌ । 
तवेदुषो व्युषि सूर्यस्य च सं भ॒क्तेन॑ गमेमहि २ 
प्रतिं त्वा दुहितर्दिव उषो जीरा अभुत्स्महि । 
या वर्हसि परु स्पार्हं व॑नन्वति रत्नं न दाशुषे मर्यः ३ 
उच्छन्ती या कृणोषि मंहनां महि प्रख्यै देवि स्वर्दृशे । 
तस्यास्ते रत्रभाज ईमहे वयं स्याम मातर्न सनवः ४ 
तघ्ित्रं राध आ भरो षो यद्‌ दीर्घश्रुत्तमम । 
यत्‌ तें दिवो दुहितर्मर्तभोज॑नं तद्‌ रास्व भुनर्जामहे ५ 
श्रव॑ः सूरिभ्यो अमृतं वसुत्वनं वाजाँ अस्मभ्यं गोम॑तः । 
चोदयित्री म॒घोन॑ः सूनृतावत्युषा उच्छदप स्त्रिचः ६ 


(८२) दृथशीतितमं सूक्तम्‌ 
(१-१०) दशर्चस्यास्य सूक्तस्य मैत्रावरुणिर्बसिष्ठ क्रृषिः । इन्द्रावरुणौ देवते । 
जगती छन्दः 

इन्द्रावरुणा युवर्मध्वरारयं नो विशे जनाय महि शर्म यच्छतम्‌ । 
दीर्घप्रयज्युमति यो ब॑नुष्यतिं व॒यं ज॑येम॒ पृतंनास॒ दूढ्यः १ 
सम्राळन्यः स्वराळन्य उच्यते वां महान्ताविन्द्राबरुणा महावसू । 
विश्वे देवार्सः परमे व्योमनि सं वामोजो वृषणा सं बल॑ दधुः २ 
अन्वपां खान्यतृन्तमोजसा सूर्यमैरयतं दिवि प्रभुम्‌ । 
इन्द्रावरुणा मदै अस्य मायिनो ऽपिन्वतमपितः पिन्व॑तं धियः ३ 
युवामिद्‌ युत्सु पर्तनासु वह्लयो युवां क्षेम॑स्य प्रसवे मितज्ञवः । 
ईशाना वस्व॑ उभयस्य कारव इन्द्रावरुणा सुहवां हवामहे ४ 
इन्द्रावरुणा यदिमानि चक्रथुर्विश्वा जातानि भुव॑नस्य म॒ज्मना । 
क्षेमेण मित्रो वरुणं दुवस्यति मरुद्भिरुग्रः शुभ॑म॒न्य ईयते ५ 
महे शल्काय वरुणस्य न॒ त्विष ओजों मिमाते श्र॒वर्मस्य यत्‌ स्वम्‌ । 
अजामिमन्यः श्नथर्यन्तमार्तिरद्‌ दभ्रेभिरन्यः प्र बुणोति भूर्यसः ६ 
न तमंहो न दुरितानि मर्त्य मिन्द्राबरुणा न तपः कुतश्चन । 

यस्य॑ देवा गच्छथो वीथो अंघ्वरं न तं मर्तस्य नशते परिह्ृतिः ७ 
अ्रर्वाडनरा दैव्येनावसा ग॑तं शृणुतं हवं यर्दि मे जुजोषथः । 
युवोर्हि सरूयमुत वा यदाप्यं मार्डकमिन्द्रावरुणा नि य॑च्छतम्‌ ८ 
अस्मार्कमिन्द्रावरुणा भरेभरे पुरोयोधा भ॑वतं कृष्ट्योजसा । 

यद्‌ वां हव॑न्त उभये अ्रघ॑ स्पधि नर॑स्तोकस्य तन॑यस्य सातिर्षु € 
अस्मे इन्द्रो वरुणो मित्रो अर्यमा द्युम्नं य॑च्छन्तु महि शर्म सप्रर्थः । 
ग्रवधं ज्योतिरवितेर्गृतावृधों देवस्य श्लोक॑ सवितुर्मनामहे १० 


(८३) त्र्यशीतितमं सूक्तम्‌ 
(१-१०) दशर्चस्यास्य सूक्तस्य मैत्रावरुणिर्बसिष्ठ त्रमृषिः । इन्द्रावरुणौ देवते । 
जगती छन्दः 
युवां नरा पश्यमानास आप्यं प्राचा गळ्यन्तः पृथुपर्शवो ययुः । 
दासां च वृत्रा हतमार्याणि च सुदास॑मिन्द्रावरुणाव॑सावतम्‌ १ 
यत्रा नर॑ः समर्यन्ते कृतध्व॑जो यस्मिन्ञाजा भव॑ति किं चन प्रियम्‌ । 
यत्रा भर्यन्ते भुव॑ना स्वर्दृश स्तत्रां न इन्द्रावरुणाधि वोचतम्‌ २ 
सं भूम्या अन्तां ध्वसिरा अंदूक्षते न्ट्रांवरुणा दिवि घोष आरुहत्‌ । 
अस्थुर्जनानामुप मामरातयो ऽर्वागब॑सा हवनश्रुता गतम्‌ ३ 
इन्द्रावरुणा व॒धर्नांभिरप्रति भेदं वन्वन्ता प्र सुदास॑मावतम्‌ । 
ब्रह्मांरयेषां शृणुतं हवीमनि सत्या तृत्सूनामभवत्‌ पुरोहिंतिः ४ 
इन्द्रांवरुणावभ्या त॑पन्ति माघान्यर्यो वनुषामरातयः । 
युवं हि वस्व॑ उभय॑स्य राजथो ऽध॑ स्मा नोऽवतं पार्ये दिवि ५ 
युवां ह॑वन्त उभयास आजिष्वि न्द्र॑ च वस्वो वरुणं च सातयें । 
यत्र राज॑भिर्दशभिर्निबांधितं प्र सुदासमार्वंतं तृत्सुभिः सह ६ 
दश राजांनः स्मिता अर्यज्यवः सुदार्समिन्द्रावरुणा न युयुधुः । 
सत्या नृणाम॑ग्मसदामुर्पस्तुति देवा एंषामभवन्‌ देवहृतिषु ७ 
दाशराज्ञे परियत्ताय विश्वतः सुदास॑ इन्द्रावरुणावशिक्षतम्‌ । 
श्वित्यञ्चो यत्र नम॑सा कपर्दिनो धिया घीव॑न्तो अस॑पन्त तृत्स॑वः ऽ 
वुत्राणयन्यः समिथेषु जिघ्नते व्रतान्यन्यो अभि र॑क्षते सदा । 
हवामहे वां वृषणा सुवृक्तिभि रस्मे इन्द्रावरुणा शर्म यच्छतम्‌ € 
अस्मे इन्द्रो वरुणो मित्रो अर्यमा द्युम्नं य॑च्छन्तु महि शर्म सप्रर्थः । 

ग्रवधं ज्योतिरदिते्ृतावृघो देवस्य श्लोक॑ सवितुर्मनमहे १० 


(८४) चतुरशीतितमं सूक्तम्‌ 
(१-५) पञ्चर्चस्यास्य सूक्तस्य मैत्रावरुणिर्वसिष्ठ आृषिः । इन्द्रावरुणौ देवते । 
त्रिष्टुप्‌ छन्दः 
आ वां राजानावध्वरे व॑वृत्यां हव्येभिरिन्द्रावरुणा नमोभिः । 
प्र बां घृताचीं बाह्लोर्द्धांना परि त्मना विर्षुरूपा जिगाति १ 
युवो राष्ट्रं बृहदिन्वति द्यौ यौ सेतृभिररज्जुभिः सिनीथः । 
परिं नो हेळी वरुणस्य वृज्या उरुं न इन्द्रः कृणवदुलोकम्‌ २ 
कृतं नों य॒ज्ञं विदर्थेषु चारु कृतं ब्रह्माणि सूरिं प्रशस्ता । 
उपो रयिर्देवजूतो न एतु प्र णाः स्पार्हाभिरूतिभिस्तिरेतम्‌ ३ 
अस्मे इन्द्रावरुणा विश्वर्वारं रयिं घ॑त्तं वसुमन्तं पुरुक्षुम्‌ । 
प्र य आदित्यो अ्रनृता मिनात्यमिता शूरो दयते वर्सूनि ४ 
इयमिन्द्रं वरुणमष्ट मे गीः प्रार्वत्‌ तोके तनये तूर्तुजाना । 
सुरलासो देववीतिं गमेम यूयं पांत स्वस्तिभिः सदां नः ५ 


(८%) पञ्चाशीतितमं सूक्तम्‌ 
(१-५) पञ्चर्चस्यास्य सूक्तस्य मैत्रावरुणिर्वसिष्ठ क्रषिः । वरुणो देवता । 
त्रिष्टुप्‌ छन्दः 
पुनीषे वामरक्षर्स मनीषां सोममिन्द्राय वरुणाय जुत्‌ । 
घृतप्रतीकामुषसं न देवीं ता नो याम॑ब्रुरुष्यतामभीके १ 
स्पर्धन्ते वा उं देवहृये अ्रत्र येषु ध्वजेषु दिद्यवः पत॑न्ति । 
युवं ताँ इन्द्रावरुणावमित्रान्‌ हतं पराचः शर्वा विषूच: २ 
आपश्चिद्धि स्वयशसः सद॑ःसु देवीरिन्द्रं वरुणं देवता धुः । 
कृष्टीरन्यो धारर्य॑ति प्रविक्ता वृत्राण्यन्यो अप्रतीनि हन्ति ३ 
स सुक्रतु्मृतचिद॑स्तु होता य आदित्य शव॑सा वां नम॑स्वान्‌ । 
आववर्तदव॑से वां हविष्मा नसदित्‌ स सुविताय प्रय॑स्वान्‌ ४ 
इयमिन्द्रं वरुणमष्ट मे गीः प्रार्वत्‌ तोके तन॑ये तूर्तुजाना । 
सुरत्नासो देववीतिं गमेम यूयं पात स्वस्तिभिः सदां नः ५ 

(८६) षडशीतितमं सूक्तम्‌ 
(१-८) अ्रष्टर्चस्यास्य सूक्तस्य मैत्रावरुसिर्वसिष्ठ ऋषिः । वरुणो देवता । 
त्रिष्टुप्‌ छन्दः 
धीरा त्व॑स्य महिना जनूंषि क्रि यस्तस्तम्भ रोद॑सी चिदुर्वी । 
प्र नाक॑मृष्वं नुनुदे बृहन्तं द्विता नचत्रं पप्रर्थज्च भूम॑ १. 
उत स्वयां तन्वाई सं वंदे तत्‌ कदा न्वश्न्तर्वरुणे भुवानि । 
किं में हव्यमह॑णानो जुषेत कदा मुळीकं सुमनां अभि रूय॑म्‌ २ 
पृच्छे तदेनो वरुण दिटृक्रू पा एमि चिकितुषा विपृच्छम्‌ । 
समानमिन्मे कवर्य॑श्चिदाह रयं ह तुभ्यं वरुणो हणीते ३ 
किमार्ग आस वरुण ज्येष्ठं यत्‌ स्तोतारं जिघांससि सखायम्‌ । 
प्र तन्मे बोचो दूळभ स्वधावोऽव त्वानेना नम॑सा तुर इयाम्‌ ४ 
अव॑ द्रुग्धानि पित्र्या सजा नो ऽव॒ या व॒यं च॑कृमा तनूर्भिः । 
अर्व राजन्‌ पशतूपं न तायुं सृजा व॒त्सं न दाम्नो बर्सिष्ठम्‌ « 
न स स्वो दक्षो वरुण श्रुतिः सा सुरां मन्युर्विभीदको अचित्तिः । 
अस्ति ज्यायान्‌ कनीयस उपारे स्वप्रश्चनेदरनृतस्य प्रयोता ६ 
ग्रर॑ दासो न मीव्व्हर्ष कराण्यहं देवाय भूर्णयेऽनागाः । 
अर्चेतयदचितों देवो अर्यो गृर्त्सं राये कविर्तरो जुनाति ७ 
अयं सु तुभ्यं वरुण स्वधावो हृदि स्तोम॒ उर्पश्रितश्चिदस्तु । 
शां नः क्षेमे शमु योगें नो अस्तु यूयं पांत स्वस्तिभिः सदां नः ८ 


(८७) सप्ताशीतितमं सूक्तम्‌ 
(१-७) सप्तर्चस्यास्य सूक्तस्य मैत्रावरुणिर्वसिष्ठ आृषिः । वरुणो देवता । 
त्रिष्टुप्‌ छन्दः 
रदत्‌ पथो वरुणः सूर्याय प्रार्णांसि समुद्रिया नदीनाम्‌ । 
सर्गो न सृष्टो अर्वतीर्मृताय ञ्चकार॑ महीरवनीरहभ्यः १ 
आत्मा ते वातो रज आ न॑वीनोत्‌ पशुर्न भूर्णिर्यब॑से ससवान्‌ । 
अन्तर्मही बहती रोद॑सीमे विश्वां ते धाम॑ वरुण प्रियाणि २ 
परि स्पशो वरुणस्य स्मर्दिष्टा उभे पश्यन्ति रोद॑सी सुमेके । 
ऋतावानः कवयो यज्ञधीराः प्रचेतसो य इषर्यन्त मन्म॑ ३ 
उवाच मे वरुणो मेधिराय त्रिः सप्त नामाध्नर्था बिभर्ति । 

विद्वान पदस्य गुह्या न बोंचद्‌ युगाय विप्र उर्पराय शिर्क्षन्‌ ४ 
तिस्त्रो द्यावो निहिँता ग्रन्तर॑स्मिन्‌ तिस्त्रो भमीरुप॑राः षडिव॑धानाः । 
गृत्सो राजा वरुणश्चक्र एतं दिवि प्रेङ्ं हिंरणययं शभे कम्‌ » 

अव सिन्धुं वरुणो द्यौरिव स्थाद्‌ द्रप्सो न श्वेतो मृगस्तुर्विष्मान्‌ । 
गम्भीरशंसो रज॑सो विमार्नः सुपारचत्रः सतो ग्रस्य राजा ६ 

यो मृव्ठर्याति चक्रुर्षे चिदागो वयं स्याम वरुणे अ्रनागाः । 

अ्रनुं ब्रतान्यदितेर्ृधन्तौ यूयं पांत स्वस्तिभिः सदां नः ७ 


(८८) अ्रष्टाशीतितमं सूक्तम्‌ 
(१-७) अष्टर्चस्यास्य सूक्तस्य मैत्रावरुणिर्वसिष्ठ क्रषिः । वरुणो देवता । 
त्रिष्टुप्‌ छन्दः 
प्र शन्ध्युवं वरुणाय प्रेष्ठां म॒तिं व॑सिष्ठ मीळ्हषे भरस्व । 
य ईमर्वाञ्चं करते यज॑त्रं सहस्रामघं वृष॑णं बृहन्तम्‌ १ 
अधा न्व॑स्य संदृर्श जगन्वा नम्रेरनीकं वरुणस्य मंसि । 
स्वश्य॑दर्श्मच्नधिपा अ्रन्धो ऽभि मा वपर्टृशर्ये निनीयात्‌ २ 
अआ यद्‌ रुहाव वरुणश्च नावं प्र यत्‌ संमुद्रमीरयांब मध्यम्‌ । 
अधि यदपां स्थुभिश्वरांव प्र प्रेह्क ईङ्कयावहै शभे कम्‌ ३ 
वर्सिष्ठं ह वरुणो नाव्याधा दृर्षि चकार स्वपा महोभिः । 
स्तोतारं विप्रः सुदिनत्वे ग्रह्लां यान्नु द्यावस्ततनन्‌ यादुषासः ४ 
क्व त्यानिं नौ सख्या ब॑भूवुः सचावहे यद॑वुकं पुरा चित्‌ । 
बृहन्तं मानं वरुण स्वधावः सहर्त्रद्वारं जगमा गृहं तै ५ 
य आपिर्नित्यो वरुण प्रियः सन्‌ त्वामार्गासि कृणवत्‌ सखां ते । 
मा त एन॑स्वन्तो यक्तिन्‌ भुजेम यन्धि ष्मा विप्रः स्तुव॒ते वरूथम्‌ ६ 
श्रुवार्स त्वासु क्षितिषु कियन्तो व्यश्स्मत्‌ पाशं बरुणो मुमोचत्‌ । 
अ्रवों वन्वाना ग्रर्दितेरुपस्थांद्‌ यूयं पांत स्वस्तिभिः सदां नः ७ 


(८६) एकोननवतितमं सूक्तम्‌ 
(१-४) पञ्चर्चस्यास्य सूक्तस्य मैत्रावरुणिर्वसिष्ठ क्रषिः । वरुणो देवता । (१-४) 
प्रथमादिचतुरृचां गायत्री, (५) पञ्चम्याश्च जगती छन्दसी 
मो षु वरुण मृन्मयं गृहं राजन्नहं ग॑मम्‌ । मूळा सुत्र मृव्ठर्य १ 

यदेमि प्रस्फुरन्निव दृतिर्न ध्मातो अद्रिवः । मृळा सुक्तत्र मूळ्य २ 
क्रत्व॑ः समह दीनतां प्रतीपं ज॑गमा शुचे । मुळा सुंचत्र मुळयं ३ 
अपां मध्ये तस्थिवांसं तृष्णांविदजरितार॑म्‌ । मूळा सुंचत्र मुळर्य॑ ४ 
यत्‌ किं चेदं व॑रुण दैव्ये जने ऽभिद्रोहं म॑नुष्याइश्चरामसि । | 
अचित्ती यत्‌ तव॒ धर्मा युयोपिम मा नस्तस्मादेन॑सो देव रीरिषः ५ 


(६०) नवतितमं सूक्तम्‌ 
(१-७) सप्तर्चस्यास्य सूक्तस्य मैत्रावरुशिर्वसिष्ठ ऋषिः । (१-४) 
प्रथमादिचतुर्गृचां वायुः, (५-७) पञ्चम्यादितृचस्य चेन्द्रवायू देवते । त्रिष्टुप्‌ छन्दः 
प्र वीरया शुर्चयो दद्रिरे वा मध्वर्युभिर्मर्धुमन्तः सुतासः । 
वह॑ वायो नियतौ याह्यच्छा पिबा सुतस्यान्ध॑सो मदाय १ 
ईशानाय प्रह॑तिं यस्त आनट्‌ शुचिं सोम॑ शुचिपास्तुभ्यं वायो । 
कृणोषि तं मत्येषु प्रशस्तं जातोजातो जायते वाज्य॑स्य २ 
राये नु यं जज्ञतू रोद॑सीमे राये देवी घिषर्णा धाति देवम्‌ । 
ग्रध वायुं नियुतः सश्चत स्वा उत श्वेतं वसुधितिं निरेके ३ 
उच्छन्नुषसः सुदिना अरिप्रा उरु ज्योतिर्विविदुर्दीर्ध्यानाः । 
गठ्य॑ चिदूर्वमुशिजो वि व॑त्रु स्तेषामन॑ प्रदिवः सस्रुरापः ४ 
ते सत्येन मर्नसा दीध्यानाः स्वेन॑ युक्तासः क्रतुंना वहन्ति । 
इन्द्र॑वायू वीरवाहं रथ॑ वामीशानयोरभि पृक्नः सचन्ते ५ 
ईशानासो ये दर्धते स्वर्णो गोभिरश्वैभिर्वसुभिर्हिरंणयैः । 
इन्द्र॑वायू सूरयो विश्वमायु रवौद्भिर्वीरैः पृत॑नासु सद्युः ६ 
अर्वन्तो न श्रव॑सो भिन्न॑माणा इन्द्रवायू सुष्टतिभिर्वसिष्ठाः । 
वाजयन्तः स्वर्व॑से हुवेम यूयं पात स्वस्तिभिः सर्दा नः ७ 


(६१) एकनवतितमं सूक्तम्‌ 


(१-७) सप्तर्चस्यास्य सूक्तस्य मैत्रावरुणिर्वसिष्ठ ऋषिः । (१, ३) 
प्रथमातूतीययोचोर्वायुः, (२, ४-७) ड्रितीयायाश्चतुर्थ्यादिचतसृणाञ्चेन्द्रवाय्‌ देवते 
। त्रिष्टुप्‌ छन्दः 


कुविदङ्ग नमसा ये वृधासः पुरा देवा अनवद्यास आर्सन्‌ । 
ते वायवे मन॑वे बाधिताया $वांसयनुषसं सूर्यश १ 

उशन्ता दूता न दभाय गोपा मासश्च पाथः शरदश्च पूर्वीः । 
इन्द्र॑वायू सृष्टतिर्वामियाना मार्डौकमीडे सुवितं च नव्य॑म्‌ २ 
पीवोग्रनां रयिवूर्घः सुमेधाः श्वेतः सिंषक्ति नियुतामभिश्रीः । 
ते वायवे सम॑नसो वि तस्थु विश्वेननरः स्वपत्यानि चक्रः ३ 
यावत्‌ तर॑स्तन्वोई यावदोजो यावन्नसश्चक्सा दीध्यानाः । 
शुचिं सोम॑ शुचिपा पातमस्मे इन्द्र॑वायू सद॑तं ब॒र्हिरेदम्‌ ४ 
नियुवाना निय॒त॑ः स्पार्हवीरा इन्द्र॑वायू स॒रथं यातम॒र्वाक्‌ । 
इदं हि वां प्रभृतं मध्वो अग्र म॑ प्रीणाना वि मुमुक्तमस्मे ५ 
या वां शतं नियुतो याः सहस्र मिन्द्र॑वायू विश्ववाराः सच॑न्ते । 
आभिर्यातं सुविदत्राभिरर्वाक पातं न॑रा प्रतिभृतस्य मध्वः ६ 
अर्व॑न्तो न श्रव॑सो भिक्षमाणा इन्द्रवायू सुष्टतिभिर्वसिष्ठाः । 
वाजयन्तः स्वर्व॑से हुवेम यूयं पात स्वस्तिभिः सर्दा नः ७ 


(६२) ड्रिनवतितमं सूक्तम्‌ 


(१-५) पञ्चर्चस्यास्य सूक्तस्य मैत्रावरुणिर्वसिष्ठ आृषिः । (१, ३, ५) 
प्रथमातृतीयापञ्चमीनामृचां वायुः, (२, ४) द्वितीयाचतुर्थ्याश्चेन्द्रवाय्‌ देवते । 
त्रिष्टुप्‌ छन्दः 


आ वायो भूष शुचिपा उर्प नः सहस्त्र ते नियुतो विश्ववार । 

उपो ते ग्रन्धो मद्यमयामि यस्य देव दधिषे पूर्वपेयम्‌ १ 

प्र सोता जीरो अंघ्वरेष्व॑स्थात्‌ सोममिन्द्राय वायवे पिर्ब॑ध्यै । 

प्र यद्‌ वां मध्वो अग्रियं भर न्त्यघ्वर्यवों देव॒यन्तः शचीभिः २ 
प्र याभिर्यासि दाश्वांसमच्छा नियुद्धिर्वायविष्टय्यें दुरोणे । 

नि नों र॒यिं सुभोज॑सं युवस्व नि वीरं गठ्यमश्व्ं च रा्धः ३ 

ये वायव॑ इन्द्रमादनास आदेवासो नितोश॑नासो अर्यः । 

घ्नन्तो वृत्राणि सूरिभिः ष्याम सासह्वांसो युधा नृभिरमित्रांन्‌ ४ 
आ नों नियुर्द्धि: शतिनीभिरध्वरं स॑हस्त्रिणीभिरुप॑ याहि यज्ञम्‌ । 
वायों अस्मिन्‌ त्सव॑ने मादयस्व यूयं पात स्वस्तिभिः सदा नः ५ 


(६३) त्रिनवतितमं सूक्तम्‌ 
(१-८) अ्रष्टर्चस्यास्य सूक्तस्य मैत्रावरुणिर्वसिष्ठ ऋषिः । इन्द्राग्नी देवते । 

त्रिष्टुप्‌ छन्दः 
शुचिं नु स्तोमं न्वजातमद्येन्द्राम्री वृत्रहणा जषेर्थाम्‌ । 
उभा हि वां सुहवा जोह॑वीमि ता वाज॑ सद्य उशते धेष्ठा १ 
ता सानसी शवसाना हि भूतं साकंवृधा शवसा शूशवांसां । 
यन्तौ रायो यव॑सस्य भरें: पुङ्क्तं वाज॑स्य स्थविरस्य घृष्वे: २ 
उपा ह यद्‌ विदर्थ वाजिनो ग॒ र्धीभिर्विप्राः प्रमतिमिच्छमानाः 
अर्वन्तो न काष्ठां नर््षमाणा इन्द्राम्री जोह॑वतो नरस्ते ३ 
गीर्भिर्विप्रः प्रम॑ंतिमिच्छमान ईट्टे रयिं यशर्स पूर्वभाजम्‌ । 
इन्द्रा्री वृत्रहणा सुवजा प्र नो नव्येभिस्तिरतं देष्णैः 
सं यन्मही मिथती स्पर्धमाने तनूरुचा शूर॑साता यतैते । 
अदेवयुं विदथे देवयुभिः स॒त्रा ह॑तं सोमसुता जनेन ५ 
इमामु ष॒ सोम॑सृतिमुपं न एन्द्राम्री सौमनसार्यं यातम्‌ । 
न्‌ चिद्धि परिमम्नाथे अस्माना वां शश्वद्भिर्ववृतीय वाजैः ६ 
सो अग्र एना नम॑सा समिद्धो ऽच्छां मित्रं वरुणमिन्त्र॑ वोचेः । 
यत्‌ सीमार्गश्चकृमा तत्‌ स॒ मुळ तर्दर्यमार्दितिः शिश्रथन्तु ७ 
एता अग्र आशुषाणास इष्टीर्युवोः सचाभ्यश्याम वार्जान्‌ । 
मेन्द्रो नो विष्णुर्मरुतः परि ख्यन्‌ यूयं पात स्वस्तिभिः सर्दा नः ८ 


(६४) चतुर्नवतितमं सूक्तम्‌ 
(१-१२) द्वादशर्चस्यास्य सूक्तस्य मैत्रावरुणिर्वसिष्ठ क्रषिः । इन्द्राग्नी देवते । 
(१-११) प्रथमाद्येकादशर्चा गायत्री, (१२) द्रादश्याश्चानृष्टप्‌ छन्दसी 

इयं वामस्य मन्मन इन्द्राम्री पूर्व्यस्तुतिः । अभ्राद्‌ वृष्टिरिंवाजनि १ 
शृणुतं ज॑रितुर्हव मिन्द्राग्रौ वन॑तं गिर॑ः । ईशाना पिप्यतं धिय॑ः २ 

मा पांपत्वाय॑ नो नरे न्द्रांग्री माभिश॑स्तये । मा नो रीरधतं निदे ३ 
इन्द्रे अग्रा नमो बृहत्‌ सुंवृक्तिमेर॑यामहे । धिया धेनां अवस्यर्वः ४ 
ता हि शश्वन्त ईळत इत्था विप्रास ऊतये । सबाधो वाज॑सातये ५ 
ता वां गीर्भिर्विपन्यवः प्रय॑स्वन्तो हवामहे । मेधसाता सनिष्यवः ६ 
इन्द्रा्री अवसा गंत मस्मर्भ्यं चर्षणीसहा । मा नों दुःशंसं ईशत ७ 
मा कस्य॑ नो अ्रर॑रुषो धूर्तिः प्रणङ्गर्त्यस्य । इन्द्राग्री शर्म॑ यच्छतम्‌ ८ 
गोमद्धिरणयव॒द्‌ वसु यद्‌ वामश्वांवदीम॑हे । इन्द्राग्नी तद्‌ ब॑नेमहि & 

यत्‌ सोम आ सुते नर॑ इन्द्राम्री अजोहवुः । सस्ींवन्ता सपर्यर्वः १० 
उक्थेभिर्वृत्रहन्त॑मा या म॑न्दाना चिदा गिरा आङ्गूषेराविवांसतः ११ 
ताविद्‌ दुःशंसं मर्त्यं दुर्विद्वांसं रक्षस्विन॑म्‌ । हर 

आभोगं हन्म॑ना हत मुदधिं हन्म॑ना हतम्‌ १२ 


(६५) पञ्चनवतितमं सूक्तम्‌ 
(१-६) षड़चस्यास्य सूक्तस्य मैत्रावरुणिर्वसिष्ठ क्र्षि: । (१-२, ४-६) 
प्रथमाट्टिती ययोर चोश्चतर्थ्यादितृचस्य च सरस्वती, (३) तृतीयायाश्च सरस्वान्‌ 
देवते । त्रिष्टुप्‌ छन्दः 
प्र क्षोदसा धार्यसा सस्त्र एषा सर॑स्वती धरुणमायसी पूः । 
प्रबाब॑धाना रथ्येव याति विश्वां अपो मंहिना सिन्धूरन्याः १ 
एकचित॒त्‌ सर॑स्वती नदीनां शुचिर्यती गिरिभ्य आ समुद्रात्‌ । 
रायश्चेत॑न्ती भुव॑नस्य भूरेर्घृतं पयो दुदुहे नाह॑षाय २ 
स वांवृधे नर्यो योष॑णासु वृषा शिशर्वृषभो यज्ञियांसु । 
स वाजिन॑ मघव॑ज्यो दधाति वि सातये त॒न्व॑ मामृजीत ३ 
उत स्या नः सर॑स्वती जुषाणो प॑ श्रवत्‌ सुभर्गा यज्ञे अस्मिन्‌ । 
मितज्ञंभिर्नमस्यैरियाना राया युजा चिदुत्तरा सखिभ्यः ४ 
इमा जुह्णाना युष्मदा नमोभिः प्रति स्तोम॑ सरस्वति जुषस्व । 
तव शर्मन्‌ प्रियत॑मे दर्धाना उप॑ स्थेयाम शरणं न वृक्षम्‌ ५ 
अयमुं ते सरस्वति वसिष्ठो द्वारांवृतस्य॑ सुभगे व्यांवः । 
वर्ध शुभ्रे स्तुव॒ते रांसि वाजान्‌ यूयं पात स्वस्तिभिः सदां नः ६ 


(६६) षण्णवतितमं सूक्तम्‌ 
(१-६) षड़चस्यास्य सूक्तस्य मैत्राबरुणिर्वसिष्ठ ऋषिः । (१-३) प्रथमतृचस्य 
सरस्वती, (४-६) द्वितीयतृचस्य च सरस्वान्‌ देवते । (१-२) 
प्रथमाङ्टितीययोर्जृचोः प्रगाथः (प्रथमाया बृहती, द्वितीयायाः सतोबृहती), (३) 
तृतीयायाः प्रस्तारपङ्किः, (४-६) चतर्थ्यादितृचस्य च गायत्री छन्दांसि 

बृहदु गायिषे वचो ऽसुर्या नदीनाम्‌ । 
सर॑स्वतीमिन्मंहया सुवृक्तिभिः स्तोमैर्वसिष्ठ रोद॑सी १ 
उभे यत्‌ तें महिना शैश्रे अन्ध॑सी अधिक्षियन्ति पूर्व॑ः । 

सा नों बोध्यवित्री मरुत्संखा चोद राधां मघोनाम्‌ २ 

भद्रमिद्‌ भद्रा कुणवत्‌ सर्रस्व त्यकवारी चेतति वाजिनीवती । 
गृणाना ज॑मदग्चिवत्‌ स्तुवाना च वसिष्ठवत्‌ ३ 

जनीयन्तो न्वग्रवः पुत्रीयन्तः सुदान॑वः । सर॑स्वन्तं हवामहे ४ 

ये तें सरस्व ऊर्मयो मर्धुमन्तो घृतश्च॒त॑ः । तेभिर्नोऽविता भ॑व ५ 
पीपिवांसं सर॑स्वतः स्तनं यो _श्विदर्शतः । भक्षीमहि प्रजामिषम्‌ ६ 


(६७) सप्तनवतितमं सूक्तम्‌ 
(१-१०) दशर्चस्यास्य सूक्तस्य मैत्रावरुणिर्वसिष्ठ क्रषिः । (१) प्रथमर्च इन्द्रः, 
(२, ४-८) द्वितीयायाश्चतुर्थ्यादिपञ्चानाञ्च बृहस्पतिः, (३, ६) 
तृतीयानवम्योरिन्द्राब्रह्मणस्पती, (१०) दशम्याश्चेन्द्राबृहस्पती देवताः । 
त्रिष्टुप्‌ छन्दः 
य॒ज्ञे दिवो नृषदने पृथिव्या नरो यत्रं देवयवो मदन्ति । 
इन्द्राय यत्र सब॑नानि सुन्वे गमन्मदाय प्रथ॒मं व्यश्च १ 
आ दैठ्यां वृणीमहेऽवांसि बृहस्पतिर्नो मह आ संखायः । 
यथा भवॅम मीळ्हषे अनांगा यो नों दाता परावतः पितेव॑ २ 
तमु ज्येष्ठं नम॑सा हविर्भिः सुशेवं ब्रह्मणस्पतिं गृणीषे । 
इन्द्रं श्लोको महि दैव्य॑ः सिषक्तु यो ब्रह्म॑णो देवकृतस्य राजां ३ 
स ग्रा नो योनिं सदतु प्रेष्ठो बृहस्पतिर्विश्वारो यो अस्ति । 
कामो रायः सुवीर्यस्य तं दात्‌ पर्षन्नो अति सश्चतो अरिष्टान्‌ ४ 
तमा नों अ्रर्कममृतांय जुष्ट मिमे धांसूरमृतांसः पुराजाः । 
शुचिक्रन्दं यजतं पस्त्यानां बृहस्पतिमनर्वाणं हवेम ५ 
तं शग्मासों अरुषासो अ्रश्वा बृहस्पतिं सहवाहो वहन्ति । 
सर्हश्चिद्‌ यस्य नील॑वत्‌ सधस्थं नभो न रूपमरुषं वसानाः ६ 
स हि शुचिः शतपंत्रः स शन्ध्यु ्हिररयवाशीरिषिरः स्वर्षाः । 
बृहस्पतिः स स्वावेश ऋृष्वः पुरू सर्खिभ्य आसुतिं करिष्ठः ७ 
देवी देवस्य रोद॑सी जनित्री बृहस्पतिं वावृधतुर्महित्वा । 
दक्षाय्याय दक्षता सखायः करद्‌ ब्रह्मणे सुतरां सुगाधा ८ 
इयं वाँ ब्रह्मणस्पते सुवृक्ति ब्रह्मेन्द्राय बञ्जिणें अकारि । 
अविष्टं धियों जिगृतं पुरंधी र्जजस्तमर्यो वनुषामरातीः € 

बृह॑स्पते युवमिन्द्रश्च वस्वो दिव्यस्येशाथे उत पार्थिवस्य । 
घत्तं रयिं स्तुवते कीरये चिद्‌ यूयं पात स्वस्तिभिः सदां नः १० 


(९८) अ्रष्टनवतितमं सूक्तम्‌ 
(१-७) सप्तर्चस्यास्य सूक्तस्य मैत्रावरुणिर्वसिष्ठ त्रृषिः । (१-६) 
प्रथमादिषड़चामिन्द्र:. (७) सप्तम्याध्चेन्द्राबृहस्पती देवते । त्रिष्टुप्‌ छन्दः 

अध्वर्यवोऽरुणं दुग्धमुंशं जुहोतन वृषभार्य क्षितीनाम्‌ । 
गौराद्‌ वेदीयाँ अवपानमिन्द्रौ विश्वाहेद्‌ यांति सुतसोममिच्छन्‌ १ 
यद्‌ द॑धिषे प्रदिवि चार्वन्नं दिवेदिवे पीतिमिद॑स्य वक्षि । 
उत हृदोत मन॑सा जुषाण उशनिन्द्र प्रस्थितान्‌ पाहि सोमान्‌ २ 
जज्ञानः सोमं सह॑से पपाथ प्र तें माता म॑हिमान॑मुवाच । 
एन्द्र पप्राथोर्वन्तररिक्षं युधा देवेभ्यो वरिवश्चकर्थ ३ 
यद्‌ योधयां महतो मर्न्यमानान्‌ त्साक्षांम तान्‌ बाहभिः शाश॑दानान्‌ । 
यद्‌ वा नृभिर्वृत॑ इन्द्राभियुध्या स्तं त्वयाजिं सौश्रवसं ज॑येम ४ 
प्रेन्द्रस्य वोचं प्रथमा कृतानि प्र नूर्तना म॒घवा या चकार । 
य॒देददैवीरस॑हिष्ट माया अर्थांभव॒त्‌ केव॑लः सोमो अस्य ५ 
तवेदं विश्व॑मभिर्तः पश्यंश यत्‌ पश्यसि चर्क्षसा सूर्यस्य । 
गवामसि गोप॑तिरिकं इन्द्र भक्षीमहिं ते प्रय॑तस्य वस्व॑ः ६ 
बुरहस्पते युवमिन्द्रश्च वस्वो दिव्यस्येशाथे उत पार्थिवस्य । 
धत्तं रयिं स्तुवते कीरये चिद्‌ यूयं पात स्वस्तिभिः सदां नः ७ 


(६६) नवनवतितमं सूक्तम्‌ 


(१-७) सप्र्चस्यास्य सूक्तस्य मैत्रावरुणिर्वसिष्ठ ऋषिः । (१-३, ७) 
प्रथमादितृचस्य सप्तम्या चश्च विष्णु:, (४-६) चतुर्थ्यादितृचस्य चेन्द्रावरिष्ण्‌ देवते 
। त्रिष्टुप्‌ छन्दः 


परो मार्त्र॑या तन्वां वृधान न तें महित्वमन्ब॑श्नुबन्ति । 

उभे ते विद्य रज॑सी पृथिव्या विष्णो देव त्वं परमस्य वित्से १ 
न तें विष्णो जाय॑मानो न जातो देव॑ महिम्नः परमन्तमाप । 
उदस्तभ्ना नाकमृष्वं बृहन्तं दाधर्थ प्राची ककुभं पृथिव्याः २ 
इरावती धेनुमती हि भूतं सूयवसिनी मन॑षे दशस्या । 

व्यस्तभ्ना रोद॑सी विष्णवेते दाधर्थ पृथिवीमभितो मयूरैः ३ 
उरुं यज्ञार्य चक्रथुरु लोकं जनयन्ता सूर्यमुषास॑मग्निम्‌ । 

दास॑स्य चिद्‌ वृषशिप्रस्य माया जघ्नथुर्नरा पृतनाज्येषु ४ 
इन्द्राविष्णू दृंहिताः शर्म्बरस्य नव॒ पुरो नव॒तिं च शनथिष्टम्‌ । 
शतं वर्चिनः सहस्त्रं च साकं हथो ग्रप्रत्य्सुरस्य वीरान्‌ ५ 

इयं मनीषा बहती बृहन्तो रक्रमा तवसां वर्धयन्ती । 

ररे वां स्तोम॑ विदर्थेषु विष्णो पिन्व॑तमिषों वृजनेष्विन्द्र ६ 
वष॑ट्ते विष्णवास आ कंणोमि तन्में जुषस्व शिपिविष्ट हव्यम्‌ । 
वर्ध॑न्तु त्वा सुष्टतयो गिरौ मे यूयं पात स्वस्तिभिः सदा नः ७ 


(१००) शततमं सूक्तम्‌ 
(१-७) सप्र्चस्यास्य सूक्तस्य मैत्रावरुिर्वसिष्ठ आृषिः । विष्णुर्देवता । 
त्रिष्टुप्‌ छन्दः 
नू मर्तो दयते सनिष्यन्‌ यो विष्ण॑व उरुगायाय दार्शत्‌ । 
प्र यः सत्राचा मर्नसा यजात एतावन्तं नर्यमाविवासात्‌ १ 
त्वं विष्णो सुमतिं विश्वज॑न्या मप्रयुतामेवयावो म॒तिं दाः । 
पर्चो यर्था नः सुवितस्य भूरे रश्वांबतः पुरुश्चन्द्रस्यं रायः २ 
त्रिर्देवः पंथिवीमेष एतां वि च॑क्रमे श॒तर्च॑सं महित्वा । 
प्र विष्णुरस्तु तवस॒स्तवीयान्त्वेषं ह्य॑स्य स्थविरस्य नाम॑ ३ 
वि चक्रमे पृथिवीमेष एतां क्षेत्राय विष्णुर्मनुषे दशस्यन्‌ । 
धुवासो अस्य कीरयो जनांस उरुक्षितिं सुजनिमा चकार ४ 
प्र तत्‌ तें अद्य शिपिविष्ट नामा ऽर्यः शंसामि वयुनानि विद्वान्‌ । 
तं त्वां गृणामि तवस॒मतंव्यान्‌ क्षर्य॑न्त मस्य रज॑सः पराके ५ 
किमित्‌ तें विष्णो परिचच्छ्यं भूत्‌ प्र यद्‌ ववक्षे शिपिविष्टो अस्मि । 
मा वर्पो अ्स्मदर्प गूह एतद्‌ यदन्यरूपः समिथे बभूर्थ ६ 
वष॑ट्‌ ते विष्णवास आ कृणोमि तन्मे जुषस्व शिपिविष्ट हव्यम्‌ । 
वर्ध॑न्तु त्वा सुष्टतयो गिरौ मे यूयं पात स्वस्तिभिः सदा नः ७ 
सप्तमोऽध्यायः । व० १-३३ 


(१०१) एकोत्तरशततमं सूक्तम्‌ 

(१-६) षङड़चस्यास्य सूक्तस्य मैत्रावरुणिर्वसिष्ठ आम्रेयः कुमारो वा ऋषिः । 
पर्जन्यो देवता । त्रिष्टुप्‌ छन्दः 

तिस्त्रो वाचः प्र बंद ज्योतिरग्रा या एतद्‌ दुहे मंधुदोघमूर्धः । 
स व॒त्सं कृण्वन्‌ गर्भमोष॑घीनां स॒द्यो जातो वृषभो रौरवीति १ 
यो वर्धन ओष॑धीनां यो अपां यो विश्व॑स्य जग॑तो देव ईश । 
स त्रिधातु शरणं शर्म यंसत्‌ त्रिवर्तु ज्योतिः स्वभिष्ट्यश्स्मे २ 
स्तरीरु त्वद्‌ भव॑ति सूतं उ त्वद्‌ यथाव॒शं तन्व॑ चक्र एषः । 
पितुः पयः प्रतिं गृभ्णाति माता तेन॑ पिता व॑र्धते तेन॑ पुत्रः ३ 
यस्मिन्‌ विश्वानि भुव॑नानि तस्थुस्तिस्रो द्यावस्त्रेथा स॒स्रुराप॑ः । 
त्रयः कोर्शास उपसेचनासो मध्व॑ः श्चोतन्त्यभितो विरपृशम्‌ ४ 
इदं वर्चः पर्जन्याय स्वराजे हृदो ग्रस्त्वन्तरं तज्जुजोषत्‌ । 
मयोभुवो वृष्टय॑ः सन्त्वस्मे सुपिप्पला ओष॑धीर्दैवगोपाः ५ 
स रैंतोधा वृषभः शश्व॑तीनां तस्मिन्नात्मा जग॑तस्तस्थुषं॑श्च । 
तन्म॑ ऋृतं पातु शतर्शारदाय यूयं पात स्वस्तिभिः सर्दा नः ६ 


(१०२) इ्यत्तरशततमं सूक्तम्‌ 
(१-३) तृचस्यास्य सूक्तस्य मैत्रावरुसिर्वसिष्ठ आग्नेयः कुमारो वा ऋषिः । पर्जन्यो 
देवता । गायत्री छन्दः 
पर्जन्याय प्र गायत दिवस्पुत्राय॑ मीळहषें । स नो यर्ब॑समिच्छतु १ 
यो गर्भमोष॑धीनां गवां कृणोत्यर्वताम्‌ । पर्जन्यः पुरुषीणाम्‌ २ 
तस्मा इदास्यै हविर्जुहोता मधुमत्तमम्‌ । इळां नः संयतं करत्‌ ३ 


(१०३) ्युत्तरशततमं सूक्तम्‌ 
(१-१०) दशर्चस्यास्य सूक्तस्य मैत्रावरुणिर्वसिष्ठ आृषिः । मरडूका देवताः । 
(१) प्रथमर्चोऽनुष्टुप्‌, (२-१०) ड्रितीयादिनवानाञ्च त्रिष्टुप्‌ छन्दसी 
संवत्सरं शशयाना ब्राह्मणा ्रतचारिणंः । 
वाच॑ पर्जन्यजिन्वितां प्र मण्ङ्का अवादिषुः १ 
दिव्या आपो अभि यर्देनमायन्‌ दृतिं न शुष्क सरसी शर्यानम्‌ । 
गवामह न मायुर्वत्सिनीनां मणङ्कांनां बम्नुरत्रा समेति २ 
यदीमेनाँ उश॒तो अ्भ्यवर्षीत्‌ तृष्याव॑तः प्रावुष्यार्गतायाम्‌ । 

अक्खलीकृत्यां पितरं न पुत्रो अन्यो अन्यमुप वदन्तमेति ३ 

अन्यो ग्रन्यमर्नु गृभ्णात्येनोरपां प्रसर्गे यदम॑न्दिषाताम्‌ । 

मण्डको यदभिवृष्टः कर्निष्कन्‌ पश्निः संपङ्क्ते हरितेन वार्चम्‌ ४ 
यर्देषामन्यो अन्यस्य वाच॑ शाक्तस्येव वर्दति शिक्ञ॑माणः । 

सर्व तदेषां समृधेव पर्व यत्‌ सुवाचो वर्दथनाध्यप्सु % 
गोमायुरेको अजमांयुरेकः पृश्निरेको हरिंत एक॑ एषाम्‌ । 

समानं नाम॒ बिभ्रतो विरूपाः पुरुत्रा वाच॑ पिपिशर्वर्दन्तः ६ 
ब्राह्मणासो अतिरात्रे न सोमे सरो न पूर्णमभितो वदन्तः । 
संवत्सरस्य तदहः परिं ष्ठ यन्म॑णङ्काः प्रावृषीणं बभूव॑ ७ 
ब्राह्मणासः सोमिनो वाचमक्रत ब्रह्म॑ कृणवन्त॑ः परिवत्सरीणम्‌ । 
अध्वर्यवो घर्मिंणंः सिष्विदाना आविर्भवन्ति गुह्या न के चित्‌ ८ 
देवहितिं जुग॒परड्वादशस्य॑ ऋतुं नरो न प्र मिनन्त्येते । 

संवत्सरे प्राबुष्यागंतायां त्ता घर्मा अश्नुवते विस॒र्गम्‌ € 
गोर्मायुरदादजर्मायुरदात्‌ पृश्निरदाद्धरितो नो वसूनि । 

गवां मरडूका दर्दतः शतानि सहस्त्रसावे प्र तिरन्त आयुः १० 


(१०४) चतुरुत्तरशततमं सूक्तम्‌ 
(१-२५) पञ्चविंशत्यूचस्यास्य सूक्तस्य मैत्रावरुणिर्वसिष्ठ त्रृषिः । (१-७, १५, 
२४-२५) प्रथमादिसपर्चा पञ्चदश्याश्चतुर्विशीपञ्चविंश्योश्चेन्द्रासोमौ, (८, १६, १६- 
२२) अअरष्टमीषोडश्योरेकोनविंश्यादिचतसृणाञ्चेन्द्रः, (६, १२-१३) 
नवमीद्वादशीत्रयोदशीनां सोमः, (१०, १४) दशमीचतुर्दश्योरम्रिः, (११) 
एकादश्या देवाः, (१७) सप्तदश्या ग्रावाणः, (१८) अष्टादश्या मरुतः, (२३) 
त्रयोविंश्याश्च पूर्वार्धस्य वसिष्ठाशीरुत्तरार्धस्य च पृथिव्यन्तरिक्षे देवताः । (१-६ 
१८, २१, २३) प्रथमादिषड्चामष्टादश्येकविंशीत्रयोचिंशीनाञ्च जगती, (७) 
सप्तम्या जगती त्रिष्टुन्वा, (८-१७, १६-२०, २२, २४) 
अ्रष्टम्यादिदशानामेकोनविंशीविंशीद्वाविंशीचतुर्विशीनाञ्च त्रिष्टुप्‌, (२५) 
पञ्चविंश्याश्चानुष्टप्‌ छन्दांसि 
इन्द्रासोमा तर्पतं रक्षं उब्जतं न्य॑र्पयतं वृषणा तमोवृर्धः । 
पररा शृणीतमचितो न्योषतं हतं नुदेथां नि शिशीतमत्रिणः १ 
इन्द्रासोमा समघशंसमभ्यघं तपुर्ययस्तु चरुर॑म्रिवाँ इव । 
ब्रह्मद्विषे क्रव्यादे घोरच्॑ञसे द्वेषो धत्तमनवायं किमीदिने २ 

इन्द्रासोमा दुष्कृतो बब्रे अन्त र॑नारम्भणे तर्मसि प्र विध्यतम्‌ । 
यथा नातः पुनरेक॑श्चनोदयत्‌ तद्‌ वामस्तु सह॑से मन्युमच्छव॑ः ३ 
इन्द्रासोमा व॒र्तय॑तं दिवो व॒धं सं पंथिव्या अघर्शंसाय तर्हणम्‌ । 
उत्‌ त॑क्षतं स्वर्यरपर्वतेभ्यो येन॒ रक्षो वावृधानं निजूर्वथः ४ 
इन्द्रासोमा वर्तर्यंतं दिवस्पर्य म्रितसेभिर्युबमश्म॑हन्मभिः । 
तपुर्वधेभिरजरॅभिरत्रिणो नि पर्शाने विध्यतं यन्तुं निस्वरम्‌ ५ 
इन्द्रासोमा परि वां भूतु विश्वर्त इयं म॒तिः कच्त्याश्वैव वाजिनां । 
यां वां होत्रां परिहिनोमि मेधये मा ब्रह्माणि नृपतीव जिन्वतम्‌ ६ 
प्रतिं स्मरेथां तुजय॑द्द्िरेवै हतं द्रुहो रक्षसो भङ्गुराव॑तः । 
इन्द्रासोमा दुष्कृते मा सुगं भूद्‌ यो नः कदा चिंदभिदास॑ति द्रुहा ७ 
यो मा पाकेंन मन॑सा चर॑न्त मभिचष्टे अनृतेभिर्वचोभिः । | 
आप इव काशिना संगृभीता असन्नस्त्वासत इन्द्र वक्ता ८ 

ये पाकशंसं विहर॑न्त एवै र्ये बा भद्रं दूषर्यन्ति स्व॒धार्भिः । 

अह॑ये वा तान्‌ प्रददातु सोम आ वां दधातु निर््ृतिरुपस्थे ६ 

यो नो रसं दिप्स॑ति पित्वो ग्रग्ने यो अ्रश्वांनां यो गवां यस्तनूनाम्‌ । 
रिपुः स्तेनः स्तेयकृद्‌ दभ्रमेतु नि ष हीयतां तन्वाई॑ तनां च १० 
परः सो अस्तु तन्वाई॑ तनां च तिस्त्रः पैथिवीरधो अस्तु विश्वाः । 
प्रतिं शुष्यतु यशों अस्य देवा यो नो दिवा दिप्स॑ति यश्च नक्त॑म्‌ ११ 
सुविज्ञानं चिकितुषे जनांय सच्चार्सन्च वच॑सी पस्पृधाते । 

तयोर्यत्‌ सत्यं य॑तरदृजीय स्तदित्‌ सोमोऽवति हन्त्यास॑त्‌ १२ 

न वा उ सोमो वृजिनं हिंनोति न क्षत्रिय मिथुया धारयन्तम्‌ । 
हन्ति रक्षो हन्त्यासद्‌ वर्द॑न्त मुभाविन्द्र॑स्य प्रसितौ शयाते १३ 
यर्दि वाहमनृतदेव आस मोघ॑ वा देवाँ ग्रप्यूहे अमे । 

किमस्मभ्यं जातवेदो हृणीषे द्रोघृवाच॑स्ते निर्मृथं स॑चन्ताम्‌ १४ 
अद्या मुरीय यदि यातुधानो अस्मि यदि वायुस्ततप पूरुषस्य । 
अधा स बीरेर्दशभिर्वि य॑या यो मा मोघं यातुंधानेत्याह १५ 

यो मार्यातुं यातुधानेत्याह यो वा रक्षाः शुचिरस्मीत्याह । 

इन्द्रस्तं हन्तु महता वधेन विश्व॑स्य जन्तोरधमस्पदीष्ट १६ 

प्र या जिगांति खर्गलेव नक्त मर्प द्रुहा तन्वंश गूर्हमाना । 

ववा अनन्तां अव सा प॑दीष्ट ग्रावांणो घ्नन्तु रक्षस॑ उपब्दैः १७ 

वि तिष्ठध्वं मरुतो विक्ष्विश्च्छर्त गृभायत रक्षसः सं पिनष्टन । 
वयो ये भूत्वी पतर्यन्ति नक्तभि र्य वा रिपो दधिरे देवे अध्वरे १८ 
प्र व॑र्तय दिवो अश्मानमिन्द्र सोम॑शितं मघवन्‌ त्सं शिंशाधि । 
प्राक्तादर्पाक्तादधरादुर्दक्ता दभि जहि रक्षसः पर्वतेन १६ 
एत उ त्ये प॑तयन्ति श्वर्यातव इन्द्र॑ दिप्सन्ति दिप्सवोऽदाभ्यम्‌ । 
शिर्शीते श॒क्रः पिशनेभ्यो व॒धं नूनं सृजदशनिं यातुमञ््ः २० 

इन्द्रो यातूनाम॑भवत्‌ पराशरो ह॑विर्मरथीनामभ्या३ईविवासताम्‌ । 
अभीदु शक्रः परशुर्यथा वनं पात्रेव भिन्दन्‌ त्सत एति रक्षः २१ 
उर्लकयातुं शुशलूरकयातं ज॒हि श्वर्यातम॒त कोर्क॑यातुम्‌ । 
सुपर्णयातुमुत गृध्रयातुं टूषर्देव॒ प्र म॑ण रक्षं इन्द्र २२ 
मा नो रक्षो अभि नंड्यातुमार्वता मपोच्छतु मिथुना या किंमीदिनां । 
पृथिवी नः पार्थिवात्‌ पात्वंहसो ऽन्तरिक्षं दिव्यात्‌ पात्वस्मान्‌ २३ 
इन्द्र॑ ज॒हि पुमांसं यातुधान॑ मुत स्त्रियं मायया शाश॑दानाम्‌ । 
विग्रीवासो मूर॑देवा ऋदन्तु मा ते दुशन्‌ त्सूर्यमुञ्चर॑न्तम्‌ २४ 
प्रतिं चच्त्व वि चक्तवे न्द्ध सोम जागृतम्‌ । 
रक्षोभ्यो वधर्मस्यत मशनिं यातुम्यः २४ 


इति सप्तमं मणडलं समाप्तम्‌ 
मन्त्रसङ्कया 
षष्ठमणडलस्यान्तपर्यन्तं ५१३३ 
सप्तममरडलस्य ८४९ 
सर्वयोगः ।५६७४ 

